text
stringlengths 25
17.4k
|
|---|
HOUSE TO HOUSE ENVIRONMENTAL AWARENESS CAMPAIGN NEI,"1005/2024-2025 Aizawl the 28th June, 2024 : Vawiin khan Mizoram EIACP Hub, Mizoram Pollution Control Board (MPCB) chuan ‘House to House Environmental Awareness Campaign’ neiin Lawipu Venga BSUP Housing Complex-ah hun an hmang. He campaign-ah hian Mizoram EIACP Hub-te chuan environment kaihhnawih pamphlets leh flyers an siam hêng – Motor Khû, Environment Humhalh, Environment lhian lha Nih Dânte, E-Waste (Management) Rules 2016, Solid Waste Management Rules 2016, Hazardous and Other Wastes (Management and Transboundary Movement) Rules 2016, Plastic Waste Management Rules 2016, Rivers of Mizoram, Tui Renchem (Dam Khawchhuah Nân), Lîrnghîng (Earthquake), Bawlhhlawh Thliar Hran Dân leh Bio-Medical Waste Management Rules 2016 (Damdâwi In Bawlhhlawh Sâwngbâwl Dân) te chu chhungkaw 100 hnênah sem niin zawhna leh hriat belh duh an neihte sawipuina hun neih nghal a ni a. Lawipu BSUP Housing Complex-a chêngte chuan he awareness campaign hi an hlutin an tangkaipui hlê a ni.",Dated: 28 th Jun 24 5:15 PM,https://dipr.mizoram.gov.in/post/house-to-house-environmental-awareness-campaign-nei |
"SMATEE 2024, HRIATTIRNA","1004/2024-2025 SMATEE 2024 first round choice filling chu tunah hian website https://mc.mizoram.gov.in ah tih mek a ni a, dt.27.6.2024 - dt.4.7.2024 up to 2:00 pm chhungin tih theih a ni ang. First round results hi dt.9.7.2024 ah website https://mc.mizoram.gov.in ah tih chhuah tum a ni a, first round a mahni seat thlan confirm duhte tan Joint Director (Technical Wing) Office, Lily Veng Chaltlangah dt.9.7.2024 - dt. 12.7.2024 chhungin Security Deposit Rs.5000/-keng a in report tur a ni ang. Seat matrix leh information pawimawh dang te chu Department website dhte.mizoram.gov.in ah en theih a ni e.",Dated: 28 th Jun 24 5:06 PM,https://dipr.mizoram.gov.in/post/smatee-2024-hriattirna1719574566 |
Aizawl SP Thuchhuah,"1003/2024-2025 Aizawl the 28th June, 2024 : Mizoram State Sorkar Notification No.B.12021/10/04-TRP Dt.22.8.2008 leh Section 115 of MV Act, 1988-in thuneihna a pek angin Superintendent of Police, Traffic, Aizawl, chuan a hnuaia mi ang hian thupek a chhuah. Kanan Local Council leh Kanan Branch YMA te'n Cyclone Remal vanga Kanan Veng Thlanmual chim venna atan kawngpui leh side-drain siamthat hna an thawh mek avangin ni 29.6.2024 (Inrinni) zing Dar 9:00 atangin Kanan veng atanga Ebenezer Medical Centre panna, Kanan Veng Thlammual kawng chu khar/block a ni dawn tih kan in hriattir e. He thupek hian kawng siamthat hna thawh zawh anih hma chu a huam ang. Kawng khar/block anih chhung hian Ebenezer Medical Centre leh New Capital Complex lama kal tur te chu Chawnpui leh Dinthar lamah a kal theih ang.",Dated: 28 th Jun 24 5:05 PM,https://dipr.mizoram.gov.in/post/aizawl-sp-thuchhuah1719574508 |
MIZORAM MP (LS) LEH UNION MoRTH MINISTER INKAWM,"1002/2024-2025 28th June, 2024 : Vawiin khan Mizoram MP (Lok Sabha) Pu Richard Vanlalhmangaiha chuan Union Minister, Ministry of Road Transport & Highways Pu Nitin Gadkari chu a office-ah hmuin Mizoram mamawhte a thlen. MP (LS) chuan a bik takin Vairengte - Sairang NHIDCL Project hmasawnna mumal awm thei lote hma lakpui turin a thlen a. Mizoram chhunga NHIDCL Project zawng zawngte tun aia chak zawka thawh a nih theih nana hma laksak turin a thlen bawk. Attachment Loading attachment...",Dated: 28 th Jun 24 4:59 PM,https://dipr.mizoram.gov.in/post/mizoram-mp-ls-leh-union-morth-minister-inkawm |
SAITUAL AH STATISTICS DAY VAWI 18-NA HMAN A NI,"1001/2024-2025 Dated Saitual the 28th june 2024 : Vawiin khan Saitualah Statistics Day vawi 18-na hman a ni a, he hun hi Pu Lalnghinglova DRO chuan kaihruaiin Pu VL Chaka Hmar SDC leh Nodal Officer, Birth & Death ni bawk chu khuallian a ni. He meeting ah hian NGO hruaitu sawmbikte leh Presbyterian English Schhool,Saitual Class X zirlaite bakah, Principal leh staff thenkhat te an tel bawk a ni. Chairman Pu Langhinglova DRO chuan kalkhawmte hnenah an hun hlu tak senga Statistics Day an hmanpui thei chu lawmawm a tih thu a sawi a, Stastistics Day chu kumtin hman ṭhin anih thu leh a ni hi june 29 ni mah se, sawrkar chawlh anih avangin remchan zawkna avanga June ni 28th zirtawpni a hmang an nih thu a sawi a. He ni hi Father of Indian Statistician PC Mahalanobis piancham puala hman anih thu sawiin Statistic dik tello chuan khawvel a kal theilo a ni a ti. Khuallian Pu VL Chaka Hmar MCS pawhin Registrar of Birth ah Nodal Officer a nih anga thawhhona tha tak an neih avangin lawmthu a sawi a. PC Mahalanobis piancham lo thleng denchhena Statistic day an hmana thupui ""Uses of data for decition making"" chu mihring nunah pawimawh a tih thu leh rinthu a kal ngawt lo turin kalkhate a chah a ni. Ram tana a thawhhlawk ziate, Industrialization leh public sector development lam a rawn buaipui chho dan leh 2nd Five Year Plan pawh ama duan anih thu aswi chhuak a ni. Khuallian chuan kalkhawmte hnenah vawiina hun an hman mek pawh data collection atan a hman theih nghal vek thu leh thil pawimawh an sawi hrang hrangte pawh zirlaite tan phei chuan nakina an hmalam hun atan data pawimawh ala nih tur thu a sawi bawk. Statistic data dik nei tur chuan primary data te a dik angai ati a,VC,YMA,leh MHIP ten data an kawl dik chuan state plan atan a pawimawh mai piah lamah central ten a base thin anih avangin a pawimawh em em a ni a ti. Hei bakah sawrkar scheme hrang hrang mamawh thenkhatten data an ngaihpawimawh tawkloh avanga delay birth certificate lak chhuah kawngah harsatna an neih phah thin thu a sawi bawk. Chairman in kalkhawmte hnenah sawizui duh nei an awm tih a sawmna a siam pawh kalkhawmte atangin sawizui a hlawhin engkim mai hi database a nih thu leh a pawimawh leh ṭul zia uar takin an sawi hlawm a ni. Attachment Loading attachment...",Dated: 28 th Jun 24 4:50 PM,https://dipr.mizoram.gov.in/post/saitual-ah-statistics-day-vawi-18-na-hman-a-ni |
INDIAN AIR FORCE LAK A NI DAWN,"1000/2024-2025 Aizawl the 28th June, 2024 : Wing Commander, Commanding Officer 11 Airmen Selection Centre atanga thuchhuah angin, Indian Air Force Agniveervayu Selection for North Eastern States- Mipa leh Hmeichhia lak a ni leh dawn a. Dilna hi 8 July, 2024 chawhma dar 11 AM atanga 28 July, 2024 zan dar 11 PM thleng agnipathvayu.cdac.in online-a dilna thehluh theih a ni. Dil duh duhte hi Ni 03, July, 2004 atanga 03, January 2008 inkara piang an ni tur a ni. Agniveervayu IAF.pdf",Dated: 28 th Jun 24 4:47 PM,https://dipr.mizoram.gov.in/post/indian-air-force-lak-a-ni-dawn1719573436 |
REMNA NI 2024 LAWMNAAH CHIEF MINISTER KHUALLIAN A NI,"999/2024-2025 Dated Aizawl, the 28th June, 2024: Vawiin khan Remna Ni vawi 38 na cham lawmna Mizo Zirlai Pawl General Headquarters ten LPS Arena, Falkland, Aizawla an buatsaih chu Chief Minister Pu Lalduhoma chuan khuallian niin a hmanpui a, a nupui Pi Liansailovi'n a tawiawm. Thu a sawinaah Pu Lalduhoma chuan, remna a awm theih nana theihtawp chhuahtu All Party Leaders te, Student Joint Action Committee te, Kohhran hruaitute, hun harsa tak kara Law & Order kengkawh hram hram tu Pu Lalkhama, IAS, Chief Secretary te an fakawm em em a. Vawiina MZP ten an chawimawi kum 1981 a MLA atanga bang ta te hi, remna a awm theih nana MLA bang hmasaber te an ni a. An phu tawk chawimawina an dawng lo fo ni tein ka hre thin, chawimawi an phu hle a ni. Zirlai pawl, vawiina Remna Ni ropui taka lawmtute hian remna kha in au chhuah, in thawhchhuah a ni tih lo hrereng ang che u, tiin remna a awm theih nana thil thleng pawimawh zualte a tarlang a. Remna a awm theih nana khatihlaia India Prime Minister Pi Indira Gandhi ngenna leh MNF President Pu Laldenga pawmpui ngeia IPS hna a bansan tak thu te pawh a tarlang. ""IPS ka bansan hnu lawkah Pu Laldenga hmuin London ka zin a, ni 5 lai ka cham a, India sawrkara a thilphutte kan endun thin a, kan sawiin kan duang bawk a. Chuvang chuan ""kan"" tih tawngkam te pawh ka hmang ve mai thin"", a ti. Chief Minister chuan, ""rambuai laia hnam sipai, nunna chan te kha ram tan an thi lem lem lova, Mizoram an hmangaih avangin an martyr tak tak a, zah leh chawimawi an phu em em a ni"", a ti bawk. Tun hnaia India ram chhung leh ram thenawma zofate awmna apianga buaina leh harsatna rawn thleng chu Zofate inpumkhatna tura Pathian remruat, nakin lawka malsawmna Zofaten kan dawnna tur a nih a rin thu a sawi a. Chuvang chuan ""inpumkhat ang u, thinlunga pakhatah insiam ang u"", tiin zofa zawng zawngte a sawm a ni. Amah dawr thintu thenawm state leh ram tea zofate pawh, pawl hran hranin thu hran rawn keng lova; pumkhat ni chunga thu khat rawn keng thin turin a chah a ni. Pu Lalduhoma chuan, ""MZP hian Politician eiru lo berah min lo thlang tawh a, Remna Niah chawimawina min lo hlan tawh bawk a, ka lawm em em a ni"". Ramriah buaina a lo thlenga, MZP in lo lang thin, thenawm ramah zofaten harsatna an tawk a, indonate, tuilian te an tuar a, MZP in lo lang vat thin, MZP hi kan hnam tan a hlu em em a ni. Politics tuinu laka him chungin remna chawi nung zelin, ram leh hnam tan lo bei zel ang che u, tiin zirlaite hi a chah a ni. Pu H. Lalthianghlima, President, MZP chuan, pawl zawng zawng leh mi zawng huap Remna Ni lawmna an buatsaih thin tih sawiin, sawrkar pawhin MZP huaihawt hi rem min tihsak a. Tu ta bik mah nilovin kan zavaia tan a ni tih pawmin, i tel tlang dial dial ang u, tiin mipuite a sawm. Pu Chinkhanmanga Thomte, Gen. Secretary, MZP chuan report pein, kumin Remna Ni cham June ni 30 hi Pathianni anih avangin vawiin hian a lawmna an buatsaih thu a tarlang a. Kum 2018 atang khan MZP te hian Remna Ni lawmna hi an buatsaih thin a, sawrkar pawhin a hrana lawm lovin an telpui mai thin. Kumtin remna a awm theih nana mi pawimawhte chawimawina an hlan thina, kuminah hian Pu JH Rothuama, Pu P. Lalupa, Pu Lalthanzauva leh Pu Ngurchhina te hnenah chawimawina hi an hlan a ni. Anni pali te hian Remna a awm theih nan kum 1981 khan MLA an nihna an bansan a ni. Pu JH Rothuama leh Pu P. Lalupa te hi an la dam a, anmahni ngei lokalin chawimawina hi an dawng a. Pu Lalthanzauva leh Pu Ngurchhina te erawhin mual an lo liam tawh avangin an aiawhin an tu leh faten an dawng thung. Remna Ni lawmna hi Minister Pu C. Lalsawivunga, Pu Lalthansanga, Pi Lalrinpuii, Dr. Vanlalthlana, Prof. Lalnilawma, Pu B. Lalchhanzova bakah Pu Lalmuanpuia Poonte, Pu H. Ginzalal leh Pu TBC Lalvenchhunga, Adviser to CM te leh MLA dangten an telpui a. Zirlai naupang thahnem tak leh sawmbik mi engemawzat an kal. Inkhawm hi Pu C. Lalremruata, Vice President, MZP in a kaihruai a, Rev. R. Lalrinsanga, Secretary, MKHC chuan hunserh a hmang a, Pu Zairemthanga, Treasurer, MZP chuan lawmthu sawiin hun a khar a ni. Attachment Loading attachment...",Dated: 28 th Jun 24 4:39 PM,https://dipr.mizoram.gov.in/post/remna-ni-2024-lawmnaah-chief-minister-khuallian-a-ni |
Thenzawl khua ASF hrilenna 'Infected Area'-ah puan a ni,"998/2024-2025 Dated Serchhip, the 28th June, 2024: Serchhip District chhung Thenzawl khuaah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan he hri len mekna hmun hi INFECTED AREA a puan a lo tul ta a. Chuvangin, Dr. George Martin Lalruattluanga, Veterinary Officer Thenzawl chuan, The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin Thenzawl, Serchhip District chu June ni 26, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte hi zawm ngei tur a ni. 1. Thenzawl area chhung atanga vawk, vawksa leh vawksa tanga thil siam reng reng lakchhuah khap tlat a ni. 2. Vawk thi reng reng paih mai lovin, chinai /Disinfectant nen thuk taka phum ngei tur a ni. 3. Vawk talh leh vawksa zawrh khap that a ni. 4. Vawk thi an awmin A.H & Vety Derpartment Official-te hnenah hriattir vat thin tur a ni.",Dated: 28 th Jun 24 4:02 PM,https://dipr.mizoram.gov.in/post/thenzawl-khua-asf-hrilenna-infected-area-ah-puan-a-ni |
LUNGLEIAH IDCF STEERING COMMITTEE NEIH A NI,"997/2024-2025 LUNGLEI; the 28th June, 2024: Nimin khan DC Conference Hall, Lungleiah Intensified Diarrhoea Control Fortnight (IDCF) Steering Committee thutkhawmna neih a ni. He hun hi Pu James Miahlung, Addl. Deputy Commissioner, Lunglei chuan a kaihruai a ni. Pu James Mialhung chuan Diarrhoea (Kawthalo) hi kan lo ngaihthah thin a, mithiamte zirchiannaah kum 1990 ah Mizoramah kawhthalo hi bawrhsawmna leh thina thlentu natna langsar pahnihna dinhmun a luah a, 2016 ah pawh pangana dinhmun a la luah ta tho a ni.Chuvang chuan inven a pawimawh thu sawiin line department hrang hrangte nen thawhhona tha neih a, awareness tam zawk neih a ngaih thu a sawi bawk. Dr. Lalrinthangi, Dy. Chief Medical Officer, Lunglei pawh in thusawiin kum dangah chuan Intensified Diarrhoea Control Fortnight hman thin a ni a, kuminah chuan fortnight hi hmang tawh lovin Stop Diarrhoea Campaign 1st July – 31st August, 2024 chhung hman tur tih a ni a, hemi chhung hian awareness tam zawk pek tum a nih thu a sawi a, India ramah hian kum 5 hnuailam thi zingah hian 5.8% hi Diarrhoea vanga an nih thu a sawi bawk. Lunglei District chhunga naupang kum 5 hnuailam te hnenah ORS pek vek tum a ni, a ti. District Hospital, Sub- Divisonal Hospital, UPHC, Sub Centre leh Anganwadi Centre ah te ORS- Zinc Corner dah leh School hrang hrangah Hand Washing (kut silfai) zirtirna neih tur tih a ni. Meeting chuan Stop Diarrhoea Campaign hawnna hi 1st July 2024, zing dar 9-ah Govt. Primary Scshool II Chanmari-ah neih tura rel a ni a, khuallian atan Lunglei DC / Addl. DC ni se tih a ni. Attachment Loading attachment...",Dated: 28 th Jun 24 3:58 PM,https://dipr.mizoram.gov.in/post/lungleiah-idcf-steering-committee-neih-a-ni |
LUNGLEIAH 18TH NATIONAL STATISTICS DAY HMAN A NI,"996/2024-2025 LUNGLEI; the 28 th June, 2024: Economics & Statistics Department Lunglei buatsaihin vawiin chawhma khan Lunglei Press Club-ah "" Use of Data For Making Decision"" tih thupuia hmangin National Statistics Day Vawi 18-na pualin hun hman a ni a, Pu K.Lalrinawma Vice Chairman Lunglei Municipal Council chuan khuallian niin he hun hi a hmanpui. National Statistics Day vawi 18-na puala inkhawm hi Pu T.C.Zonunsanga District Research Officer, Lunglei chuan kaihruaiin, National Statistics Day lo pianchhuah dan leh ram hmasawnna atan statistics chuan hmun pawimawh tak a chang chho mek tih sawiin, kalkhawmte chungah lawmthu a sawi bawk. Khuallian Pu K.Lalrinawma LMC Vice Chairman chuan thu sawiin, thil diktak leh nihna diktak hrelo a thutlukna siam hi a him lo thin tiin, sawrkar pawhin a hmalakna tur kawng hrang hrangah dik zawka tih a nih theih nan research base a hmalak a tum a ti. Statistics neih that chu hriselna leh zirna kawngah hmalakna atan a tangkai hle a ni, a ti. Statistics mumal neilo a hmalak chuan tulloah sum leh bungrua emaw mihring emaw kan khawhral vak thin a chuvangin kan hmalakna tur reng rengah statistics mumal tak neia hrechiang taka hmalak chu a felfai bik a ni, a ti. Thutlukna siam dawnin a tangkaina tur leh a hlawkna tur chiang taka hre hmasa in thutlukna kan siam thin tur a ni a, Statistics Day vawi 18-na thupui thutlukna siam nan Data tha tak neih tih chu thil diktak a nih avangin hman tangkai ngei kan tum a pawimawh a ti bawk. Lunglei Municipal Council chungchang sawiin Lunglei khawpui chhunga lirthei chet vel dan leh lirthei dahna chungchanga hmalak an tum mek dan te, building regulation kalpui an tum mek dan leh Property Tax lak an tum dan te tarlangin heng atanga Tax lut zawng zawng hi LMC huam chhungah hman tangkai a ni dawn tiin, assessment pawh lak tawh a ni a ti a, faina kawngah pawh nasa zawka hmalak a, bawlhhlawh sawng bawlna mumal zawk siam tum a nih thu te a tarlang. Vawiina Statistics Day puala hun hmannaah hian Pu P.C. Vanlalrova, Inspector, DRO Office Lunglei chuan Statistics Day lo chhuah dan sawiin, India ram a indan hlim khan thil tam tak siamthat ngai a awm a, Sawrkar hruaitute leh mithahnemngai ten ram siamthat dan nasa takin an ngaihtuaha, chutianga hmalakna kal zelah sawrkar laipui chuan Statistics pawimawh zia hriain kum 18 kalta khan Father of Statistics, Prof. Prasanta Chandra Mahalanobis piancham June ni 29 chu National Statistics Day atan a lo puang ta a, kuminah hian June ni 29 hi Sawrkar chawlh a nih avangin June ni 28 ah Statistics Day hi Mizoramah chuan hman a ni, a ti. Attachment Loading attachment...",Dated: 28 th Jun 24 3:55 PM,https://dipr.mizoram.gov.in/post/lungleiah-18th-national-statistics-day-hman-a-ni |
MAMIT-AH NATIONAL STATISTICS DAY HMANG,"995/2024-2025 Mamit 28th June, 2024 : Vawiin khan Economics & Statistics Mamit District huaihawtin, 18th National Statistics Day chu District Research Conference Hall-ah hman a ni a. Dr. Lalrinfela H, District Medical Superintendent chuan khuallian niin a hmanpui. Dr. Lalrinfela chuan Statistics Day hman a nihna chhan a sawi a, Statistics Data chu ruahmanna siamna leh kawng hrang hranga a pawimawhin a rintlak tur a ni, a ti. Resource Person Dr. MS.Dawngliana, Gov’t. Mamit College Principal chuan 'Use of Data for Decision making' tih hmangin thusawina a nei bawk. H e hunah hian mi sawm bikte, NGO hrang hrang leh Gov’t. Higher Secondary School naupang engemaw zatin an hmanpui bawk a ni. Attachment Loading attachment...",Dated: 28 th Jun 24 3:45 PM,https://dipr.mizoram.gov.in/post/mamit-ah-national-statistics-day-hmang |
Champhai Bawrhsap thuchhuah,"994/2024-2025 Champhai, 28th June 2024: Champhai Bawrhsap Pu James Lalrinchhana chuan Champhai District huamchhungah State dang atanga lirthei lo lut-te hnen atanga pawisa lo khawn/lak sak chu phal a nih loh thu ziakin, a hnuaia mi ang hian hriattirna a tichhuak. Mizoram Sawrkar chuan mimal leh pawl thenkhatin State chhunga lirthei lo lut-te hnen atangin pawisa an lo lak sak thin tih a hria a. Hetianga State Sawrkar remtihna tel lo leh danin a phut vang nilova pawisa khawn hi Sawrkarin a ngai thutak hle a; chuvangin, Champhai District huamchhungah mimal emaw pawl angin emaw State dang atanga lirthei lo lut-te hnen atangin pawisa an lo khawn/lak sak tur a ni lo. He hriattirna pawisa lova tilui man an nih chuan dan anga an chungah action lak a ni ang. HRIATTIRNA.pdf",Dated: 28 th Jun 24 3:39 PM,https://dipr.mizoram.gov.in/post/champhai-bawrhsap-thuchhuah |
DRAGON FRUIT SAWNGBAWLNA KOLASIB DISTRICT MJA TEN AN TLAWH,"993/2024-2025 Dated Kolasib the 28th June, 2024: Nimin khan Kolasib District a dragon fruit sawngbawlna chu Kolasib District MJA ten an tlawh a, dragon fruit sawngbawl dan leh an hmachhawp zel tur te Kolasib Agro Marketing Cooperative Society Ltd (KAMCO) te nen an sawiho a ni. Kolasib district a Dragon fruit tharchhuah te sawngbawla hlu zawka siam leh rei zawk dahthat a nih theih nan Kolasib Agro Marketing Cooperative Society Ltd (KAMCO) chuan hma lain FOCUS Mizoram tanpuina in Dragon Fuit Tui sawra sawngbawlna an kalpui tan meka, amaherawh chu an dragon fruit tui sawr dah khawlna tur Tanky an neih tam loh avangin kumin chung hian Quintal 80 - 100 vel bak an lei theih loh tur thu Pu R Lalhmingthanga Chairman KAMCO Society chuan a sawi. Tunlai hi Dragon fruit thar chhoh hun lai ani a, KAMCO Society hian kolasib dist a farmer te tharchhuah Dragon fruit leiin an sawngbawl meka, hetianga KAMCO Society te hmalakna Kolasib hmarveng a awm chu Kolasib District MJA te chuan tlawhin, Dragon fruit an leikhawm dan leh an sawngbawl dan te KAMCO hruaitu te chuan an lo hrilhfiah a ni. Pu R Lalhmingthanga, Chairman KAMCO Society sawi danin, KAMCO Society hi Kuthnathawktu te tana din niin, kum 2022 kumtawp lam khan an din tana, kuthnathawktu te hlawhtlinna in a nawr avang te, FOCUS Mizoram, Cooperative Society leh Horticulture Dept ten an thlawp that avangin an pawl chu chak taka kalin, kum 2 pawh a pumhlum hmain Kuthnathawktu te tan an che chhuak thei chu lawmawm an tih thu a sawi a. Hetihlai hian Dragon fruit tui sawra sawngbawl tur hian Horti Dept leh Science & Technology dept te be rawn chungin an Society din hma atangin Trial process an lo kalpui tawh thu leh, Trial process atanga Sample Product an siamchhuah te pawh Mizoram chhung Official Agri & Horti Fair ah tum hnih ngawt an phochhuah tawh thu te, Delhi thleng pawha an in phochhuah thu te a sawi bawk. KAMCO Society hian hetianga Dragon fruit tui sawr an kalpui chung hian a Fruit hralh turin hma an la meka, Shillong Guwahaty leh Agartala ah hnamdang sumdawng lian te dawrin Dragon fruit hralhna kawng an dap renga, Fur ruahtui avanga kawng chhia leh harsatna dang te avangin tun dinhmunah an la thawnchhuak thei lo tih sawiin, kumin chhungin state pawna thawn chhuah theih ngei an beisei tih an sawi bawk. KAMCO te hian Dragon fruit Juice Processing an kalpui mekah hian an member mi 5 bakah hlawhfa 3 an vaiin mi 8 an thawk a, kuthnathawktu te tharchhuah Dragon fruit an leisak bakah mi thenkhat tan hnathawh tur an siamsak thei chu an lawm thu sawiin, mizo ten kan thlai neih zinga sum kan chantir ngai loh Theiherawt pawh engemaw zat a tui sawr tura an lei tawh thu leh, lei zel an la tum thu an sawi bawk. Dragon fruit sawngbawlnaKolasib district hi mizoram a Dragon fruit tharchhuak hnem ber niin, nikum khan Quintal 800 chuang an tharchhuak a, kumin ah hian quintal 1000 chuang tharchhuah an beisei. Attachment Loading attachment...",Dated: 28 th Jun 24 3:37 PM,https://dipr.mizoram.gov.in/post/dragon-fruit-sawngbawlna-kolasib-district-mja-ten-an-tlawh |
Governor Dr Hari Babu Kambhampati chuan JEE leh NEET Entrance exam inpuahchahna atan NIEDO Second Batch a hawng,"992/2024-2025 Aizawl, the 28th June 2024: Vawiin khan Governor Dr Hari Babu Kambhampati chuan 2 Assam Rifles Zokhawsang Complex-ah NIEDO Second Batch coaching a hawng. JEE, NEET leh allied exam dangte entrance exam-na atana open house mentoring camp hi Assam Rifles, National Integrity & Educational Development Organisation (NIEDO), & Axis Bank te thawhhona a ni. G overnor Dr Hari Babu Kambhampati chuan he hmalakna hi Mizoram thalaite tan a hluin a tangkai tih a sawi hmasa a. Zirna hi ram leh hnam tihhmasawnna atan bakah inpumkhatna atana hmanraw thil ti thei ber a ni a ti. Axis Bank, NIEDO leh Assam Rifles ten Mizo te hmakhua ngaia, zirlai zinga chhungkaw khawsak harsa zawk te tana India rama zirna in tha filawr luh theihna kawngka an hawng chu lawmawm a tih thu a sawi bawk. Governor thusawi kimchang: https://dipr.mizoram.gov.in/post/speech-of-dr-hari-babu-kambhampati-honble-governor-of-mizoram-on-the-occasion-of-inauguration-of-niedo-second-batch-at-zokhawsang-complex-2-assam-rifles-on-28th-june-2024 September 27, 2023 khan Governor Dr Hari Babu Kambhampati hmaah HQ 23 Sector, Assam Rifles, NIEDO, leh Axis Bank te chuan thawhhona thuthlung an lo ziak tawh a. He thawhhona hnuaia project “Sentinel Centre” hnuaiah hian ei leh in leh awmna a thlawn veka tum sakin chhungkaw harsa zawk atanga zirlai pawl 12 pass te tan JEE, NEET leh a tlukpui Entrance Exam hmachhawn tura Coaching buatsaih a ni. He project atan hian Axis Bank chuan CSR hnuaiah kum 4 chhung atan Rs 3.9 Crore (approx) a sanction a ni. Nikum khan entrance exam-ah hian Mizoram District hrang hrang atangin zirlai 186 an inlan a. Final stage-ah zirlai 30 thlan chhuah an ni. Training hi January thla aṭang khan ṭan a ni a, thla li chhung awh a ni a. Heng zirlai 30 zingah hian JEE exam-ah pakhatin hlawhtlinna a chang a, NEET exam-ah mi 20 an hlawhtling bawk. Kumin hian NIEDO second batch entrance exam-ah hian zirlai 436 an inlan leh a. Chung zinga zirlai 144 chu interview atan thlan an ni a, a tawpah zirlai 30 thlan chhuah an ni. Inaugural function hi Brig Girish Upadhya, SM, VSM, DIG, 23 Sector Assam Rifles chuan lawmthu sawiin a tan a. Hemi zawhah hian Governor Dr Hari Babu Kambhampati chuan batch hnuhnung ber aṭanga candidate hlawhtlingte hnenah lawmpuiina peiin hawnna thu a sawi chhunzawm a ni. He hun hman zawh hian Governor Dr Hari Babu Kambhampati leh Lady Governor Dr Jayashree Kambhampati te chuan Coaching Centre endik in, zirlaite leh zirtitute an kawm chhunzawm nghal bawk. Vawiin a Coaching hawnna program-ah hian Dr Rohit Srivastava, Director NIEDO leh Axis Bank aiawh te pawh an tel a ni. Attachment Loading attachment...",Dated: 28 th Jun 24 3:28 PM,https://dipr.mizoram.gov.in/post/governor-dr-hari-babu-kambhampati-chuan-jee-leh-neet-entrance-exam-inpuahchahna-atan-niedo-second-batch-a-hawng |
NATIONAL STATISTICS DAY VAWI 18-NA CHU ECONOMICS & STATISTICS CONFERENCE HALL-AH HMAN A NI,"991/2024-2025 Aizawl dated 28th June 2024: Vawiin June ni 28, 2023 khan Directorate of Economics & Statistics chuan National Statistics Day vawi 18-na chu Economics & Statistics Conference Hall-ah an hmang. He hun ah hian Dr. Kenneth Chawngliana, Vice- Chairman, Mizoram State Planning Board chu khuallian a ni a. National Statistics Day hi June ni 29-ah hman thin a ni a, kumin ah hian Sawrkar chawlh a nih avangin June ni 28-ah hman a ni. Pu B. Lalrinhlua, Director, Economics & Statistics chuan programme hi a kaihruai a, Statistics Day hawnna thu tawi leh Statistics Day lo chhuah dan te sawi fiahin, National Statistics Day chu ‘Father of Indian Statistics’ Prof. P.C. Mahalanobis pian champhaphaka hman thin a nih thu te, a chanchin tawi leh India ramin Statistics leh Economics-a hma a sawn theih nana a hnathawh a tarlang. Khuallian Dr. Kenneth Chawngliana’n kalkhawmte Statistics Day chibai bukin, kumin Statistics Day thupui atan ‘Use of Data for Decision Making’ tih hman a ni chu lawmawm a tih thu a sawi a. Kan tun dinhmun hrechiang tur leh kan hma hun atan a ruahmanna rintlak siam tur chuan Statistics leh Data neih that a ngaih thu a sawi . Tun ah hian Mizoram hmasawnna turin Statistics leh Data dik kan neih theihna atan Village Profile siam tur a inruahman mek a nih thu leh chumi atang chuan khaw tin te mamawh dik tak leh hmalakna atan a ngaih pawimawh hmasak tur tihchianna hmanraw tangkai tak a nih tur thu a sawi. Khuallian chuan “Sawrkar Policy siam nan hian Statistics leh Data a tangkai em em a, chutiang bawkin chu Policy chu a hlawhtling em tih enlet nan Statistics leh data bawk hi hman tangkai thiam a pawimawh a ni” a ti a. Tunlai khawvel ah mi tin in Mobile Phone kan hum vek a, Information dik leh dik lo pawh awlsam tak a kan dawn zung zung theih tawhna khawvel ah hian – Statistics dik leh Data dik mi te hnen a hriattir zel thei turin thawktute tan la zel turin Khuallian Dr. Kenneth Chawngliana chuan a fuih bawk a ni. Pu Lalduhsaka, Senior Statistical Officer, Field Operations Division, Ministry of Statistics & Programme Implementation leh Pu H. Lalsawmliana, Principal Scientific Officer hnen atangin Data dik lakkhawm leh hman tangkaina hrang hrang ngaihthlak a ni a. Eco & Stats Director kalchhuak tawh, Pu JC Japanruna, Pu H. Lalchhuanawma leh Pu Lalrikhuma Sailo te hnen atangin thusawi ngaihthlak a ni a. Pi Mary Lalrinchhungi, Joint Director-in lawmthu sawina hun a hmang a ni. Chawhnu session-ah hian Ministry of Statistics & Programme Implementation-in thupui a rawn thlan ‘Use of Data in Decision- Making’ hmangin seminar neih a ni a, Seminar hi Pu B. Lalrinhlua, Director-in a kaihruai a ni. Economics & Statistics Officer-ten thupui thlan hmangin Presentation an pe a, sawihona hun te hman a ni. Attachment Loading attachment...",Dated: 28 th Jun 24 2:03 PM,https://dipr.mizoram.gov.in/post/national-statistics-day-vawi-18-na-chu-economics-statistics-conference-hall-ah-hman-a-ni |
SPORTS & YOUTH AFFAIRS MINISTER PU LALNGHINGLOVA HMAR HOVIN DINTHAR VENGA ZIRLAI TITHATE LAWMPUINA HUN HMANG,"990/2024-2025 Aizawl, the 28th June, 2024: Sports & Youth Affairs (SYS) Minister Pu Lalnghinglova Hmar, Aizawl West-II bialtu MLA ni bawk chuan nizan khan Aizawl Dinthar Veng, Local Council leh Branch YMA te'n kum 10 dawn an lo tih tawh thin HSLC leh HSSLC pass tharte lawmpuina Dinthar YMA Hall-a neih chu khuallian niin a hmanpui. Khuallian Pu Lalnghinglova Hmar chuan Mizo zirlaite hian tun aia nasa zawka lehkha kan zir a tul thu sawiin, ""Kan hnam hmalam hun atan zirlaite'n tlansan tur kan ngah a ni"" a ti a. Zirlaiah kan hun kan pe tlem a, huau huau leh ruihhlo avanga kan nih tur ang pawh ni pha lo kan tam em a, a bik takin tunlai thangthar zingah inngaihzawnna hian hmun a luah nasa a, zirlai tha tak takte pawh hei hian an dinhmun a pawt hniam zel a ni, a ti a. Zirlaite chu ruihhlo leh a kaihhnawih hrang hrang laka fihlim turin a fuih nghal bawk a. SYS Minister chuan Sports infrastructure tihchangtlun nan Sports & Youth Affairs Department chuan Dinthar Branch YMA hnenah bungrua a pek tur thu a puang nghal a ni. Khualzahawm Pu R. Thanglura, AMC Dy.Mayor leh Ward XII Corporator chuan tun dinhmun thleng tura Dinthar venga mi inpete'n nasa taka an beih thu sawiin, ""Tunah chuan Aizawl veng hrang hrang zingah pawh veng zahpuiawmlo zinga mi kan lo ni ta a. Zanina zirlaite heti zat hlawhtling tharte hian ram, hnam, khawtlang leh chhungkaw tana chhenfakawm ni turin bei sauh sauh ang che u,"" a ti bawk. Thusawitu dang Pu R.Lalawmpuia, Dinthar Local Council Chairman chuan, ""Zirnaah Dinthar veng kan thangharh mek zel a. Hei hian hmalam hunah beiseina sang min neih tir a ni"", a ti a. Dinthar venga zirna dinhmunte a tarlang bawk. Pu Lalawmpuia Khiangte, Dinthar Local Council Member kaihhruaiin HSLC leh HSSLC pass zirlai 148 te chawimawina neih niin lawmpuina hlan an ni a. Dinthar High School, Hermon School leh HSLC Top ten zinga lang Lallawmsangi hnenah lawmpuina hlan a ni bawk. Zirlai tithate lawmpuina inkhawm hi Pu C. Zochhuanawma, Dinthar Branch YMA President-in a kaihruai a. Rev. Chhiarpuia'n hunserh a hmang a ni. Attachment Loading attachment...",Dated: 28 th Jun 24 1:05 PM,https://dipr.mizoram.gov.in/post/sports-youth-affairs-minister-pu-lalnghinglova-hmar-hovin-dinthar-venga-zirlai-tithate-lawmpuina-hun-hmang |
HEALTH & FAMILY WELFARE MINISTER-IN MISSION SHAKTI & BETI BACHAO BETI PADHAO CHUNGCHANG INZIRTIRNA WORKSHOP A HAWNG,"989/2024-2025 Aizawl, 28.06.2024: Vawiin khan Women & Child Development Department buatsaihin Secretariat Conference Hall, MINECO ah State Level Orientation cum Workshop on Mission Shakti leh Beti Bachao Beti Padhao (BBBP) neih a ni. Workshop hawnna inkhawmah Health & Family Welfare Minister Pi Lalrinpuii chu khuallian a ni. Mission Shakti leh Beti Bachao Beti Padhao te hi sorkar laipuiin hmeichhia harsatna tawkte tanpui leh an dinhmun chawikan a, hmeichhe naupang te humhim leh zirna pek a nih theih nana a ruahman a ni. Khuallian chuan 100 days Awareness Campaign under SANKALP-HEW hawnna hun a nei a. 100 days Awareness hian a tum ber chu Women Schemes hrang hrang kan neihte tangkai zawka mipuiin kan hman theih dan tur te, kan ram leilung humhalh a nih theihna tura thingphun uar te, dan leh hrai in hrilh hriatna kawnga zau zawk a hmalak te leh hmeichhiate dikna chanvo hrang hrang inhrilh hriatna hun hman te a ni. Health Minister chuan vawiin hun hman a nih chhan chu hmeichhe naupang te chhanhim a, thiam zir tir tur tih kha a nih thu a sawi a. Hetah hian sorkar laipuia Ministry in a beisei angin, department hrang hrang te thawhhona a pawimawh zia hriat tlan leh zual a pawimawh thu te, program ti hlawhtling tura thawhhona tha neih a tul thu a sawi. Health Minister chuan Ministry in min beisei angin, he programme ti hlawhtling tur leh 100-days awareness cum enrollment drive nei turin department tin ten inbuatsaih turin a sawm a. An hna theuh tha taka an thawh chuan, hlawhtlinna tha tak a thlen tur thu a sawi a. Mizoram-ah chuan, state dang a harsatna an tawh ang em em tawk lo mah ila, hmeichhia leh mipa te ang khatah en harsa kan la tih thu Pi Lalrinpuii chuan a sawi a. Kohhran, politics leh khawtlang rorel na ah te, tun hma ai chuan hma kan sawn tawh viau na in, hmasawnna tur erawh kan la ngah hle a ni, a ti a. Chuvang chuan vawiin a thutkhawmna hian Mizoram-ah pawh hmasawna a thlen ngei a beisei thu a sawi. Mission Shakti hnuaiah hian Mizoramah pawh district pariat ah One Stop Centre te siam niin, hmeichhia thlabar leh harsatna tawkte mikhual nan hman a ni thin a. District thar pathum a OSC hi din turin ruahmanna siam mek a ni. Hemi bakah hian hmeichhia leh naupang ten phone hmanga an harsatna te an thlen theihna tur Helpline siam a ni bawk a. OSC leh Helpline ah hian domestic violence (kawppui/ chenpui te kut tuar) avanga a puihna dil an tam ber a ni. Heng bakah hian Shakti Sadan (Integrated Relief & Rehabilitation Home) leh hamthatna dangte din a ni bawk. He workshop hawnna inkhawm hi Dr. Renu Sharma, IAS, Chief Secretary, Government of Mizoram chuan Chairman niin a kaihruai a. Mission Shakti hnuaia hmeichhiate humhimna leh tichak tura thawkho tur department hrang hrangte sawiin, thawhho a pawimawh zia leh thawhho dan tur te a sawi a. Line Department te chu School Education Department, Health & Family Welfare, LESDE, Sports and Youth Affairs, District Council & Minority Affairs Dept., Home Department, Rural Development Department, Urban Development & Poverty Alleviation Department leh LAD te an ni. Pi Zoramthangi Chhangte, Director, WCD chuan kalkhawmte hnenah WCD Department hmalakna, Mission Shakti hnuaia Sub Scheme hrang hrang awmte sawifiahna leh sawi zauna hun a hmang a. Pi Lalzarmawii IAS, Commissioner & Secretary, SWTAW&CD chuan session hmasa zawk hi lawmthu sawiin a khar a. A ni kaihhruaina hnuaiah hian Technical Session neih chhunzawm a ni a. Pi Flora Laltanpuii, Deputy Director (Women) hnen atangin BBBP chungchang sawi hawnna leh inhrilh hriatna bakah an thawhpui Department hrang hrangte hmalakna turte sawi lanna hun a rawn hmang a, chumi hnu-ah Line Department Pariat (8) aiawhin Resource Person thiam tak tak te hnen atangin thusawi (Presentation) ngaihnawm tak tak ngaihthlak a ni a, Presentation hi School Education Department, Health & Family Welfare Department, Labour, Employment, Skill Development & Entrepreneurship Department, Sports & Youth Services Department, Mizoram State Rural Livelihoods Mission, Urban Development & Poverty Alleviation Department leh Science Teacher Association of Mizoram te hnen atangin ngaihthlak a ni. Attachment Loading attachment...",Dated: 28 th Jun 24 12:53 PM,https://dipr.mizoram.gov.in/post/health-family-welfare-minister-in-mission-shakti-beti-bachao-beti-padhao-chungchang-inzirtirna-workshop-a-hawng |
"Pu VANLALHLANA, PWD MINISTER-IN ST. ANTHONY'S HIGHER SECONDARY SCHOOL SPORTS CLOSING CUM HSLC & HSSLC RESULT 2024 FELICITATION PROGRAMME HMANPUI","988/2024-2025 Aizawl 28th June, 2024: Vawiin khan St. Anthony's Higher Secondary School, Chaltlang Lily Veng, Aizawl chuan Vanapa Hall Aizawl-ah Sports Closing Function Cum HSLC & HSSLC Results 2024 Felicitation Programme an hmang a, Pu Vanlalhlana, PWD Minister chuan khuallian niin he hun hi a hmanpui. Khuallian chuan rim taka an zir rah bakah an nu leh pa leh zirtirtute inpekna rah lawm theia an awm chu lawmawm a tih thu sawiin class 12 pass thar te chu College an kal hunah zalen ta riaua inhriatna a awm duh a, inthlahdah lova a thil tum hrereng chunga taima taka lehkha zir chhunzawm turin a chah a. Kum tam tak rim taka lehkha an lo zir thinna kha a thlawn chantir lo turin a chah. Class X Pass te pawh tum mumal tak nei turin a chah bawk. Minister chuan khawi ramah mah Sawrkar hna-in a ram mite a daih ngai lova, kan ramchhunga eizawnna kan hmu mai lo a nih pawn kan ram pawnah zawng ngam ila, kan vision tithui a, khawvel hmun hrang hrang explore ngam turin Mizo thalaite chu a chah a. Ruihhlo laka fihlim tur leh natna hlauhawm HIV/AIDS laka fimkhur a, tumruhna leh taimakna, teirei peihna nen bei a, ram, hnam leh khawtlang tana mi tangkai ni turin duhsakna a hlan. Pu Lalhruaitluanga Chawngte pawhin he hunah hian zirlaite fuihna (Motivational speech) tha tak a sawi bakah Local Council leh MHIP Chaltlang, Lily Veng aiawh atangin thusawi ngaihthlak a ni bawk. Vawiin hun hi hun hnih, chawhma hun leh chawhnu hunah then niin Award semna, Sport lawmman semna, Runway show down bakah School Man & Lady thlanna te neih a ni a. Zaithiam zai tam tak ngaihthlak a nih bakah lam mawi tak tak thlirho a ni bawk. St. Anthony's Higher Secondary School-ah hian zirlai 371 leh thawktu 27 an awm mek a ni. Attachment Loading attachment...",Dated: 28 th Jun 24 12:47 PM,https://dipr.mizoram.gov.in/post/pu-vanlalhlana-pwd-minister-in-st-anthonys-higher-secondary-school-sports-closing-cum-hslc-hsslc-result-2024-felicitation-programme-hmanpui |
LADC hnuaia Village Council Inthlanpui 2024-ah vote thlak leh vote chhiar tluang taka zawh fel a ni,"987/2024-2025 2024 Nikir thla ni 28: Lai Autonomous District Council (LADC) huam chhunga village council (VC) 98-a Inthlanpui buatsaihah nimin, June ni 27, 2024 (Ningani) khan tluang taka vote thlak niin, vote thlak zawh fel hnuah vote tlate hi chhiar chhunzawm nghal a ni. LADC VC Inthlanpui buatsaihah hian ballot paper hmangin zing dar 7-ah vote thlak ṭan niin, tlai dar 5 thlengin vote thlakna hun hawn a ni a. Tlai dar 5-a vote thlak zawh hman lohna hmun ṭhenkhatah chuan vote thlak hun hi pawh sei a ni bawk. Vote thlak zawh fel hnu zan lamah polling station tina vote tlate hi Returning Officer (RO)-te kaihhruaiin polling station hmun ṭheuhvah chhiar nghal niin, chhiar zawh a nih veleh RO-te'n result puangin, thlan tlinte hnenah thlan tlin an nihna lehkha an hlan nghal a. Inthlanna hmanrua leh lehkha pawimawh zawng zawng chin fel a nih hnuah Lawngtlai DC office panpui nghal zel a ni. LADC-a VC 99 awm zingah 46-Hmawngbuchhuah VC-ah chuan inthlan chuh tura endikna (scrutiny) pal tlang zo an awm loh avangin inthlan buatsaih a ni lo va. VC 98-ah Inthlanpui hi kalpui niin, VC 98-ah hian a duh apiangin an chuh theih general seat 492 leh hmeichhe tana hauh bik reserved seat 98, a zavaiin seat 590 a awm a. Inthlan chuhtu candidate zawng zawng hi mi 1,511 (general seat-ah 1,259 leh reserved seat-ah 252) niin, Bharatiya Janata Party (BJP) candidate 24; Indian National Congress (INC) candidate 300; Mizo National Front (MNF) candidate 438; Zoram People's Movement (ZPM) candidate 549 leh Independent candidate 200 an awm a ni. 29-Saikhawthlir VC-a seat 5 awmah chuhtu 5 (INC 1 leh ZPM 4) awmin, khingtu dang an awm loh avangin inthlan buatsaih ngai lo (uncontested)-a tlinga puan an ni a. 37-Karlui-I, 38-Karlui-II leh 51-Sabualtlang VC-ahte chuan reserved seat-ah chuhtu pakhat ṭheuh (ZPM candidate 2 leh MNF candidate 1) awmin, khingtu awm lo (uncontested)-a tlinga puan an ni bawk a. Inthlan vote thlak hi VC 97-a seat 582 (general 488 leh reserved 94) atan kalpui a ni. VC 97-a vote awm zawng zawng 55,342 (mipa 27,225 leh hmeichhia 28,117) aṭangin polling station-ah vote 43,211 (mipa 21,336 leh hmeichhia 21,875) a tla a. Postal ballot-a vote tla 288 nena belh khawmin vote 43,499 (78.60%) a tla a ni. LADC VC Inthlanpui 2024-ah hian ZPM-in seat 246 (general 203 leh reserved 43) lain, VC 38-ah hnehna an chang a; MNF chuan seat 192 (general 162 leh reserved 30) lain, VC 25-ah hnehna an chang a; INC chuan seat 102 (general 89 leh reserved 13) lain, VC 12-ah hnehna an chang a; BJP chuan seat 7 (general vek) lain, VC siamna an nei lo va; Independent candidate-te'n seat 43 (general 31 leh reserved 12) lain, VC khata seat zatve aia tam lakna VC 1 an nei a; party mala VC din thei (majority) awm lohna VC 22 a awm bawk. Attachment Loading attachment...",Dated: 28 th Jun 24 12:19 PM,https://dipr.mizoram.gov.in/post/ladc-hnuaia-village-council-inthlanpui-2024-ah-vote-thlak-leh-vote-chhiar-tluang-taka-zawh-fel-a-ni |
LADC hnuaia Lawngtlai Chandmary bial MDC by-election-ah tluang takin vote thlak zawh a ni,"986/2024-2025 2024 Nikir thla ni 27: Vawiin, June ni 27, 2024 (Ningani)-a Lai Autonomous District Council (LADC) hnuaia 12-Lawngtlai Chandmary biala Member of District Council (MDC) seat ruak hnawh khah nana by-election buatsaihah tluang takin vote thlak zawh a ni. Mizoram MLA Inthlanpui, 2023-ah Lawngtlai East bial aṭanga thlan tlin a nih avangin, bialtu MDC ni lai Dr Lorrain Lalpekliana Chinzah chuan Lawngtlai Chandmary bial MDC seat hi chhuahsanin, he seat ruak hnawh khah nan hian by-election hi buatsaih a ni a. Lawngtlai Chandmary MDC bial chhunga polling station pali - Lawngtlai Chandmary North-I, Lawngtlai Chandmary North-II, Lawngtlai Chandmary South-I leh Lawngtlai Chandmary South-II-ahte by-election vote thlak hi kalpui a ni a. Inthlan chuhtu candidate mi pathum (Pu F. Hrangtukhuma, ZPM; Pu K. Lalawmpuia, BJP leh Pu C. Lalsawmzuala, MNF) an awm a ni. Lawngtlai Chandmary bial MDC by-election-ah hian Electronic Voting Machine (EVM) hmangin zing dar 7-ah vote thlak ṭan ni niin, tlai dar 5 thlengin vote thlak hun hawn a ni a. Vote awm zawng zawng 2,798 (mipa 1,313 leh hmeichhia 1,485) aṭangin EVM-ah vote 2,013 (mipa 936 leh hmeichhia 1,077) a tla a. Postal ballot-a vote tla 47 nena belh khawmin vote 2,060 (73.62%) a tla a ni. Lawngtlai Chandmary bial MDC by-election-a vote tlate hi July ni 1, 2024 (Thawhṭanni) chawhma dar 10-ah chhiar a ni ang. Attachment Loading attachment...",Dated: 27 th Jun 24 9:42 PM,https://dipr.mizoram.gov.in/post/ladc-hnuaia-lawngtlai-chandmary-bial-mdc-by-election-ah-tluang-takin-vote-thlak-zawh-a-ni |
SAITUALAH BAWRHSAP KAIHHRUAINAIN DISTRICT LEVEL NARCO COORDINATION CENTRE (NCORD) COMMITTEE VAWI 17-NA NEI,"985/2024-2025 Dated Saitual the 27th June, 2024 : Vawiin khan District Level Narco Co-ordination committee vawi 17-na chu Chairman NCORD leh DC ni bawk Dr Lalngura Tlau kaihhruainain meeting neih a ni a, he meeting ah hian Pu Pukharj Kamal,secretary NCORD leh SP ni bawk chuan dan bawhchhiatna leh a kaihhnawih chungchanga thil thlen dan tlangpui leh dinhmunte sawifiahna hun a nei bawk. Meeting ah hian Dr. Zothanpari Chhakchhuak, MO, Saitual District Hospital, R. Lalhmangaiha, Dy. District Project Coordinator, Samagra Shiksha, Saitual District bakah NCORD committee member engemawzat an tel thei a ni. Chairman Dr Langura Tlau chuan kalkhawmte hnenah mizote chu society khata awm kan ni a, ruihhlo leh sualna hrang hrang a lo pun lun zel loh nan kan zavaia ṭan kan lak a ngai a ti a, a ṭhalo mi tlemte avangin a ṭha tamtakin an tawrh ṭhin thu a sawi bawk. Ruihhlo avanga zirlai tamtak drop out thinte pawh zir chianga an mimal nun harsatnate hrechiang lehzuala chumi atanga inpuih theih dan kawng dap tlan a ṭul thu a sawi bawk. Report-a a lan danin sual kawng zawh nasa ber chu kum 18-40 inkar an nih thu leh chungte chu ram leh hnam hmaswnna kawnga mawhphurhna nei rual an nih lawi si chu manganthlak a tih thu a sawi bawk. He meeting ah hian District Level NCORD member ten ruihhlo do kawnga hma an lakna hrang hrangte report ngaihthlak a ni a,kawng tamtakah theih tawp chhuahin rah ṭha a chhuah mek laiin kawng ṭhenkhatah harsatna tam tak chinfel hleih theihloh awm rih thu tarlan a ni. Meeting ah hian peniel drop-in-centre atanga aiawh lokal ten an hmalaknate leh DIC la awm lohna te report pein hmalak ṭulnate ngaihthlak a ni a, Chairman chuan memberte hnenah mahni chan department leh NGO theuha theihtawp chhuah thara ṭan la thar turin a chah bawk. Attachment Loading attachment...",Dated: 27 th Jun 24 5:56 PM,https://dipr.mizoram.gov.in/post/saitualah-bawrhsap-kaihhruainain-district-level-narco-coordination-centre-ncord-committee-vawi-17-na-nei |
COOPERATION MINISTER PU PC VANLALRUATA'N COOPERATIVE SOCIETY THAWK THATE HNENAH CHAWIMAWINA HLAN,"984/2024-2025 Aizawl, the 27th June, 2024: Vawiin chawhnu dar 2:00 khan RCS Office Conference Hall, Babutlangah Cooperative Society thawk thate hnena hlan thin National Cooperative Development Corporation (NCDC) Regional Awards for Cooperative Excellence and Merit -2023 chu sem chhuah a ni. Khuallian Cooperation Minister Pu PC Vanlalruata chuan he hunah hian Cooperative Society 3 te hnenah chawimawina a hlan a ni. Khuallian Pu PC Vanlalruata chuan Cooperative Society tithate chawimawina hun buatsaih a ni leh lawmmante sem chhuah a ni chu lawmawm a tih thu sawiin, Cooperative Movement tihchak kawngah rah tha a chhuah ngei a beisei thu a sawi a. Chawimawina dawngte a lawmpui thu sawiin, midang tana entawntlak nih chhunzawm zel tum turin a fuih a. Eizawnna ngelnghet siam leh ram sum leh pai dinhmun siamthat kawnga pawimawh tak Cooperative society-te chu thahnemngai taka thawhhopuiah a sawm bawk. Cooperation Minister chuan society-te tichangtlunga chawikang zel tura tanlak a tul thu sawiin, sawrkar policy 'Bana Kaih' ah Cooperative society-te ngaihpawimawh niin tangkai taka hman tum a ni a, hemi tur hian kan theihna leh thiamna kan tihpun a ngai a ni, a ti a. Sawrkar hmalaknaah society tel lova kal a harsat dawn thu sawiin, ram hmasawn nana hman tangkai theih tura kan intih chak deuh deuh erawh a tul hle dawn a ni, a ti a. PACS Computerization kalpui mek a nih thu tarlangin, tuna kalpui mek PACS 25 bakah a dangte pawh buaipui zel tum a nih thu a sawi a. Society tihhmasawnna tura tulte leh hamthatna awmte theihtawp chhuaha umzui turin Department hotute a chah a. Cooperative movement tichak turin sawrkar laipui pawh a tul ang zela dawra theihtawp chhuaha hmalak tum a nih thu a sawi bawk. H e hun rawn hmanpuitu Pu Sang Kandu Mosobi, Chairman, AP MARKFED & Member of General Council, NCDC chuan NCDC Sub-Office Aizawl chu March 2024 atanga kalpui tan a nih thu leh North East State-ahte din vek tum a nih thu sawiin, hemi kaltlang hian District leh khaw hrang hrangahte chak zawka NCDC scheme-te hrilhhriat theih beisei a ni, a ti a. NCDC Aizawl Sub-Office chu theihtawp chhuah turin a chah nghal bawk. Thusawitu dang Cooperation Secretary Pu Vinay Kumar chuan Cooperative society-te'n Cooperative culture mai bakah sum lakluhna lam hawia hma an la chu fakawm a tih thu a sawi a. NCDC nena tang hova society thawk thate chawimawina buatsaih chuan phurna leh chona nasa zawk a pek ngei a beisei thu a sawi a. Society-te chu tun aia hmasawn tum turin a fuih nghal bawk. He hunah hian Pu Robert H. Touthang, Regional Director, NCDC Guwahati chuan inlawmna thu sawiin chawimawina dawng society-te hmalakna tlangpui a tarlang a. Pu R. Lalremsanga, Registar of Cooperative Societies-in lawmthu sawiin hun hman a khar a ni. NCDC Regional Awards for Cooperative Excellence and Merit hi kum hnih dana sem chhuah thin niin, North East State-a Cooperative Society hna thawk thate hnenah National Cooperative Development Corporation (NCDC) bultuma sem chhuah thin a ni a. Society hna thawh dan leh an dinhmun tehna hrang hrang point 6 te hmangin State Level Selection Committee, Cooperation Department Secretary kaihhruaina hnuaiah member 4 ten uluk takin an thlang thin a ni. He Award-in a tum ber chu ram hmasawnna kawnga Cooperative Society-te pawimawhna leh tangkaina hriatpuite, Cooperative-te'n a bulthut atanga ram hmasawnna kawnga tha an thawh theihna tura inelna thianghlim buatsaih leh NCDC in Cooperative Sector-a tha a thawh dan tarlante a ni. Tun tuma NCDC Regional Awards for Cooperative Excellence and Merit-2023 hnuaiah hian society 3 te'n hetiang hian chawimawina an dawng a ni: 1) Best PACS Category: a) Excellence Award: Champhai Large Size Agriculture Multipurpose Cooperative Society Ltd.(Champhai LAMPS), Citation leh Rs. 25,000/- b) Merit Award: Vaphai Primary Agriculture Credit Cooperative Society Ltd. (Vaphai PACS), Citation leh Rs 20,000/- 2) Best Societies in 2 prominent Sector hnuaia Consumer sector-ah Kawnpui Consumer Cooperative Society Ltd. te'n chawimawina dawngin Citation leh Rs. 25,000/- a kengtel a ni. He huna tarlan a nih dan chuan Champhai LAMPS hi kum 1981ah register niin, share holder member 277 leh nominal member 1130 an awm mek a. Hmalakna hrang hrang neiin, thawktu nghet 6 an nei mek a ni. Vaphai PACS hi kum 2015 ah register niin, share holder member 54 leh nominal member 640 an awm mek a. Hmalakna hrang hrang kalpuiin, thawktu nghet 2 an nei mek a ni. Kawnpui Consumer Cooperative Society Ltd. hi kum 1967 ah register niin, member 467 an awm mek a, hmalakna hrang hrang social service telin an kalpui a, thawktu nghet 6 an nei mek a ni. Attachment Loading attachment...",Dated: 27 th Jun 24 5:52 PM,https://dipr.mizoram.gov.in/post/cooperation-minister-pu-pc-vanlalruatan-cooperative-society-thawk-thate-hnenah-chawimawina-hlan |
"MCS, MFAS leh MIS Probationary Officer-ten Governor Dr Hari Babu Kambhampati an kawm","983/2024-2025 Aizawl, the 27th June 2024: Vawiin chawhnu khan Governor Dr. Hari Babu Kambhampati chuan Mizoram Civil Services, Mizoram Finance & Account leh Mizoram Information Services-a officer lak tharte Durbar Hall, Raj Bhavan-ah a kawm. Governor Dr. Hari Babu Kambhampati chuan officer lak tharte chu an hlawhtlinnaah a lawmpui tih a sawi a. Mizoram sawrah hna pawimawh tak, mipui rawngbawl hna thawk tura lak an nih tih in hre chiang chunga buk tan turin a fuih. Governor chuan officer lak tharte chu an hnathawhnaah an inpek a ngai tih sawiin nitin an thiamna te tathriam turin an pension thlenga an inzir thar reng a ngai tih a sawi. Mizoram chhunga kan sum thawhchhuah zat te, kan thawhchhuah belh theih zat te hriatchian tum turin a chah a. Central sawrkar hnuaia mipui tana scheme tha tak tak te bel taka hre tur leh mi dangte kawhhmuh tu ni thei turin a chah bawk. MCS, MFAS leh MIS officer lak thar te hi tunah hian Administrative Training Institute, Aizawl-ah Foundation Training an nei mek a. ATI faculty aiawhin ATI hotute pawh meetingah hian an tel a ni. Attachment Loading attachment...",Dated: 27 th Jun 24 5:43 PM,https://dipr.mizoram.gov.in/post/mcs-mfas-leh-mis-probationary-officer-ten-governor-dr-hari-babu-kambhampati-an-kawm |
STOP DIARRHOEA STEERING COMMITTEE KOLASIBAH THUTKHAWM A NI,"982/2024-2025 Dated Kolasib the 27th June, 2024: Vawiin chawhnu khan CMO Office Chamber, Kolasib ah 'Stop Diarrhoea Steering Committee' thutkhawmna neih a ni a. Dr. RK Lalthlamuana, Sr. Chief Medical Officer, Kolasib chuan he hun hi a kaihhruai a ni. Dr. RK Lalthlamuana, Sr. CMO chuan kum dangah chuan Intensified Diarrhoea Control Forthnight (IDCF) an hman thin thu sawiin, kumin atang hian central lamin rawn tidanglamin thla hnih chhunga he campaign hi hman tura ruahmanna a awm thu a sawi a. India ramah hian kum nga hnuai lam mithi zingah a hian 5.8% hi diarrhoea avanga thi annih thu a sawi a. Chumi a vang chuan inven a pawimawh thu sawiin tui in tur te, thianghlimna kawng ah te, sahbawn nena kut silfai te, ei leh in that te, ORS leh Zinc te naupangah pek a pawimawh thu a sawi a. Hriselna kawnga hmalatute chauh nilovin line department-te nena tan tlan a pawimawh thu a sawi a. Sr. CMO chuan, kawthalo chu naupangah chuan a hlauawm em em a ni a ti a, chuvang chuan a bikin Kolasib District huam chhung a naupang kum nga hnuailam mi 8129 vel te chu he campaign hian tumchhuah a tum a ni, a ti bawk. He thutkhawm a hian 'Stop Diarrhoea Campaign' thla hnih chhung (July-August) a line department te nena hmalak dan tur hrang hrang sawiho a ni a, an hmalak na te chu August 31 ralh hma a Sr. CMO hnenah thehlut tura ruahman a ni a. Kuminah hian ‘Kawthalo ven nan faina leh ORS a pawimawh’ tih thupui a hman tur a ni dawn a. July ni 1, 2024 hian New Builum Sub Centre-ah Campaign hawnna buatsaih tura ruahman a ni bawk. Attachment Loading attachment...",Dated: 27 th Jun 24 5:04 PM,https://dipr.mizoram.gov.in/post/stop-diarrhoea-steering-committee-kolasibah-thutkhawm-a-ni |
KOLASIBAH VILAGE DISASTER MANAGEMENT COMMITTEE THUTKHAWMNA NEIH A NI,"981/2024-2025 Dated Kolasib the 27th June, 2024: Vawiin khan DC Conference Hall, Kolasibah District Village Level Disaster Management Committee thutkhawmna neih a ni a. He hun hi Pu Gilbert Lalhlimpuia SDC i/c Disaster in kaihhruaiin, Pu John LT Sanga Deputy Commissioner, Kolasib chuan he hun hi a hmanpui a ni. He thutkhawmna hun hmanpuitu Pu John LT Sanga, DC chuan, Village Disaster Management Committee-a an sawmna chu lawmawm a ti a. Kal khawmte hnenah lawmthu sawiin a hun hnuhnunglam a nih tawh thu sawiin hetiang hun hi a tawn leh tawh dawn loh thu a sawi a. Kum hnih leh thla thum chhung a awm chhung khan Village Council-te leh NGO hrang hrangte nena an thawhhona a that thu sawiin, a tan an hlut thu a sawi a. DC chuan, amah mamawhtute leh rawn duh tute tan inthlahrung lovin a puih theina kawngah eng lai pawhin a inhawn reng thu district mipuite leh kalkhawmte a chah a, khawtlang an enkawlnaah Pathianin a awmpui reng che u a ti bawk. DC chuan, Village Disaster Management Committee chu a pawimawh hle thu sawiin, sawrkar pawhin tihchak a duh a ti a, chhiatrupna thlen thulha hmanraw mamawh pawh an sem thin a ni, a ti. Khawvel awmdan enin Green Mizoram Day te pawh hmangin, thingte pawh phun belh thin mah ila, kan tui hna te leh engkim mai te dinthar tum thin mah ila, chhiat tawh lam a pan mek a ni a ti a. Mahse, chumi chhe rang lutuk tur chu a chhunga cheng mihringten engemawchen chu kan veng thei a ni a ti a. Village Disaster Management Committee-te leh NGO hrang hrang ten in tichak tawn a, hma chak zawk a la zel turin a chah. He thutkhawm ah hian Pu Lalnunfela, D.O, DM&R Kolasib chuan kalkhawmte hnenah Village Disaster Management Plan chungchangah hmalak dan tur ruangam hrang hrang zirtirna a pe a. Kolasib District huamchhunga Village Council 44 te hnenah First Aid Box sem a ni a. Tui tla awm thuhlah hman turin heng khaw pasarih- Saipum, Saiphai, Khamrang, Mualkhang, Hortoki, Bairabi North leh Bairabi South V/C te hnenah hian Life Jacket panga theuh leh LifeBuoy pahnih theuh hlan a ni a. Sub Hqrs. YMA Kolasib te hnenah hrui hrual engemawzat hlan a ni bawk. Attachment Loading attachment...",Dated: 27 th Jun 24 4:59 PM,https://dipr.mizoram.gov.in/post/kolasibah-vilage-disaster-management-committee-thutkhawmna-neih-a-ni |
MIZORAM STATE ELECTION COMMISSION NOTIFICATION,"129/2024-2025 Dated Aizawl, the 27th June, 2024 : WHEREAS, pursuant to this Commission’s Notification of even number, dated: 31st May, 2024 under Section 350 of the Mizoram Municipalities Act, 2007 as amended, read with Rules 31 and 50 of the Mizoram Municipalities (Election of Councillors) Rules, 2007 as amended, By-Election was held for the purpose of filling up of 1 (one) Reserved Seat of Ward No.XIX under Aizawl Municipal Corporation on 25th June, 2024; AND WHEREAS, the results of the said election in respect of Ward No.XIX of Aizawl Municipality has been declared by the Municipal Returning Officer on 27th June, 2024; NOW, THEREFORE, the State Election Commission, Mizoram hereby notifies the name of the member elected in respect of the said By-Election to Ward No.XIX under Aizawl Municipal Corporation, 2024 along with her party affiliation, in the SCHEDULE enclosed to this Notification. BY-ELECTION TO WARD NO.XIX UNDER AIZAWL MUNICIPAL CORPORATION, 2024 Name of Elected Candidate Ward No. Name of Elected Candidate Party Affiliation XIX (Reserved) Dr. C. Malsawmtluangi ZPM",Dated: 27 th Jun 24 4:56 PM,https://dipr.mizoram.gov.in/post/mizoram-state-election-commission-notification1719487577 |
H&TE Minister Dr. Vanlalthlana'n 'Popular Culture & Literature: Emerging Trends' Lehkhabu Tlangzarh,"980/2024-2025 Aizawl the 27th June, 2024 : Vawiin khan Dr Vanlalthlana, Minister, Higher & Technical Education chuan a pisaah lehkhabu ‘Popular Culture & Literature: Emerging Trends’ tih chu a tlangzarh. He lehkhabu hi Department of English, Government T. Romana College buatsaih niin literature huang chhunga popular culture - music, games, comics, film leh nunphungah te pholan a nih dan hrang hrang zirchianna bakah thu leh hla lama hnuhma neite kutchhuak dah khawmna a ni. Thuziak tluangtlam (prose) 15 leh poem 17 lai mai a chuang a ni. Editor pathum – Dr. Lalrinmawii Tochhawng, Pu Tommy Remchhunga leh Pi Lalmawizuali Khiangte te buatsaih lehkhabu tlangzarh inkhawm Dr Dorothy Zonunsangi kaihhruaiah hian Minister chuan thu sawiin popular culture chungchang ziaka hnutchhiaha awmte hi, ṭhangthar aqm zel turte tan rohlu, an rawn la enlet fo tur a nih thu a sawi. Hei mai bakah hian literature leh kawng engkimah mihringte hian thiamna thar, a bikin Artificial Intelligence te hmang tangkai thiam turin a fuih bawk a, Mizo culture vawnṭhat nana literature hman ṭangkai a tul zia a sawi bawk a ni. He huna thusawitu dang Dr Jenifer Lalbiakdiki, Principal, GTRC chuan he lehkhabu hi college tana mellung pawimawh tak anih thu sawiin, popular culture hi tunlai khawvel nihphung tarlanna a nih avangin rual u zawkte leh naupang zawkte tan hlei hlei a pawimawh dawn a ni a ti. Lehkhabu thlir lawkna hi Pi Catherine Lalhruaitluangi Chhangte-in a hmang a, lawmthu sawina hun hi Dr. Lalrinmawii Tochhawngin a hmang bawk. Attachment Loading attachment...",Dated: 27 th Jun 24 4:43 PM,https://dipr.mizoram.gov.in/post/hte-minister-dr-vanlalthlanan-popular-culture-literature-emerging-trends-lehkhabu-tlangzarh |
EF&CC MINISTER IN ZIRLAI TITHATE LAWMPUINA HLAN,"979/2024-2025 Aizawl, 27.06.2024: EF&CC Minister Pu Lalthansanga, Aizawl East I bialtu MLA ni bawk chuan a bial chhunga kumin HSSLC exam a topper pathumte chawimawina hun a pisa ah vawiin chawhnu khan a buatsaih a. Lawmpuina thilpek (laptop) a pe a ni. Minister chuan zirlai hlawhtlinna changte chu a lawmpui thu sawiin, tun an hlawhtlinna chan erawh a bul tanna chauh niin, a aia sang zawk leh dinhmun tha zawk an chan zel a duhsak thu leh, chumi tur chuan nun invawn that a, dawhtheihna leh taimakna neih a pawimawh thu a sawi. Minister chuan thalaite chu an hlawhtlinna atana pawimawh em em an nu leh pa te chu hre reng turin a chah bawk a. Aia upa te ngaihven a, mahni nu leh pa, pi leh pu te hmangaih tlat turin a chah a ni. Pu Lalthansanga chuan tunlai khawvel ah kan ngaihhlut zawng (value system) hi inthlak chho in, sum leh sum in a leih theih thil ngaihhlutna lian tak (materialism) in khawtlang nun a run mek thu sawiin, chutiang ang mi tan chuan kut tlinglo a sum lakluh hrehloh te a awlsam thin thu a sawi a. Chuvang chuan thalaite chu ram nghahfak an nih angin mi rinawm leh mi dik nih tum tlat turin a chah a ni. Vawiin programme ah hian Champhai South MLA Lt Col. Clement Lalhmingthanga pawh telin, zirlaite fuihna thu a sawi bawk a. Hlawhtlinna nasa zawk chang tur chuan an zir pui, an intlansiak pui mi tam tak aia nasa zawk leh ngawrh zawka an beih a tul zia te sawiin, an nih ang ni theilo a siamtu tur awm ang reng reng thil thalo laka fihlim zel thiam turin a chah a ni. Vawiina chawimawina hlan te hi HSSLC Commerce a palina Andrew Lalrinawma, Falkland East (St. Joseph Hr. Sec. School) te, Commerce tho a 10-na Lalruatpuia, Sihphir (St. Joseph Hr. Sec. School) leh HSSLC Science a pathumna Muhammad Aatif Nazir, Zemabawk (St. Pauls Hr. Secondary School) te an ni. Attachment Loading attachment...",Dated: 27 th Jun 24 4:15 PM,https://dipr.mizoram.gov.in/post/efcc-minister-in-zirlai-tithate-lawmpuina-hlan |
"LALNGHINGLOVA HMAR, LESDE MINISTER-IN GOVT. ITI DIAMOND JUBILEE HMANPUI","978/2024-2025 Aizawl 27th June, 2024 : Pu Lalnghinglova Hmar, Labour Employment, Skill Development & Entrepreneurship Department Minister chuan vawiin khan Industrial Training Institute Diamond Jubilee chu khuallian niin a hmanpui. Khuallian chuan ITI Aizawl Diamond Jubilee lawm theia an awm chu a lawmpui thu sawiin Sorkar kumah kum 60 chu pension a, hahchawlhna hun atana hman tawh tur a nih laiin ITI erawh Diamond Jubilee an thleng chu hmasawn zelna atana chona ni zawk tura a duh thu a sawi a. Kum 60 chhungin kan ram tan chhungkaw engzat nge eizawnna kan siamsak tih leh engtin nge ram hmasawnna atana kan thawh ve tih ngaihtuah rana hmasawn zel turin a chah. ITI chu hna zirna hmun a nih angin zirlaite leh zirtirtute chu an zirchhuah a, certificate an neih veleha chhawrtlak an nih nghal ngei theih nan tumruhna leh taimakna nen an mawhphurna hlen turin a fuih a. An Training chhuah hnuah pawh inzir chu duhtawk mai lova, mahni-a inzir chhunzawm zel a, kawng hrang hrang YouTube atangte pawha inzir belh zel tur leh khawvel thangzelah hnuchhawna kan awm loh nan an themthiamna chu tunlai khawvel mila tuaihriam a, upgrade ve zel turin a fuih a. Zirlaite chu an hnathawhna hmunah an hmalam hun zel atan hmelhriat leh thiantha siam zel turin a chah bawk a ni. Jubilee Khualzahawm ni-a hmanpuitu Pu Lalchhuanthanga, MLA, Aizawl South - II, Pu Lalmalsawma Pachuau, Secretary, LESDE bakah Pi Angela Zothanpuii, Director, LESDE pawhin thu an sawi bawk. Vawiin hun hi hun hnihah then niin hun khatna-ah hian Jubilee lungphun hawnna khuallian hian neiin Jubilee dar vuak a ni bawk a. Hun hnihna hi ITI Auditorium-ah hmanho niin hunserh, inhmelhriattirna leh sunna, thusawi hrang hrang ngaihthlak a nih bakah Essay Writing Competition leh Hla inphuahsiak-a lawmman semna leh On the Job Training Certificate (Hyundai Motor India Ltd & Surveyor) leh Atal Incubation Centre, SELCO Foundation Certificate hlanna hun hman a ni bawk. Pu Vanlalhruaia, Principal, Govt. ITI report tarlan danin ITI hi Kum 1964-ah din tan niin tunah hian thawktu Principal 1, Vice Principal 1, Supervisor (i.c) 1, Instructional Staff 28, Non-Teching Staff 13 awmin Engineering Trade 14, Non-Engineering Trade 5, avaiin Trade 19-ah Total Units (thiamna chi hrang hrang zir theih) 23 a awm mek a. Training lai mipa 334 leh hmeichhia 86, an vaiin mi 420 an awm mek a ni. ITI Industry Partner hi Hyundai, Tata a ni bawk. Din a nih tirh Kum 1964-2024 inkara Govt. ITI a in-enroll zawng zawng zat hi 5825 niin 4767 (82%) te'n tha takin an zir chhuak a ni. ITI a zirna hi Craftman Training Scheme (CTS) tih a ni a. CTS-in a tum ber chu : 1. India ramin a mamawh ang zela hnathawktu kutthemthiamnate chherchhuah 2. Industry-a hnathawktute'n an thilsiamte hlawk zawk leh tha zawk an siam theihna tura a tul ang zela zirtir 3. Thalai rualte eizawnna tling khawp kutthemthiamna nei thei tura zirtir. ITI hnuaia zirchhuakte hi National Council for Vocational Training (NCVT)-in National Trade Certificate a pe thin a. Hei hi Cetral/State/UT - te recognized certificate a ni. ITI Aizawl bik hian tunah hian 6.4 Grade a neih mek thu a tarlang bawk. Pu Kennedy R. Malsawma, Vice Principal, Govt. ITI chuan kalkhawmte hnena lawmthu sawina neiin Jubilee ruai kilho nghal a ni bawk. Attachment Loading attachment...",Dated: 27 th Jun 24 4:00 PM,https://dipr.mizoram.gov.in/post/lalnghinglova-hmar-lesde-minister-in-govt-iti-diamond-jubilee-hmanpui |
LADC VC Inthlanpui 2024 leh Lawngtlai Chandmary bial MDC by-election te tluang takin buatsaih a ni,"977/2024-2025 2024 Nikir thla ni 27: Lai Autonomous District Council (LADC) hnuaia Village Council (VC) Inthlanpui 2024 leh 12-Lawngtlai Chandmary bial Member of District Council (MDC) seat ruak hnawh khah nana by-election te chu vawiin, June ni 27, 2024 (Ningani) hian tluang takin buatsaih a ni. LADC-a VC 99 awm zingah 46-Hmawngbuchhuah VC-ah chuan inthlan chuh tura endikna (scrutiny) pal tlang zo an awm loh avangin inthlan buatsaih a ni lo va; 29-Saikhawthlir VC-a seat 5 awmah chuhtu 5 (INC 1 leh ZPM 4) awmin, khingtu dang an awm loh avangin inthlan buatsaih ngai lo (uncontested)-a tlinga puan an ni bawk a. Heti hian LADC hnuaia VC 97-ah inthlanpui vote thlak niin, polling station awm sa 97 bakah, voter tam zualnaa auxiliary polling station dah belh 15 nen, a zavaiin polling station 112-ah vote thlak hi kalpui a ni. Mizoram MLA Inthlanpui, 2023-ah Lawngtlai East bial aṭanga thlan tlin a nih avangin, bialtu MDC ni lai Dr Lorrain Lalpekliana Chinzah chuan Lawngtlai Chandmary bial MDC seat hi chhuahsanin, he seat ruak hnawh khah nan hian by-election hi buatsaih a ni a. Lawngtlai Chandmary MDC bial chhunga polling station pali - Lawngtlai Chandmary North-I, Lawngtlai Chandmary North-II, Lawngtlai Chandmary South-I leh Lawngtlai Chandmary South-II-ahte by-election vote thlak hi kalpui a ni. VC Inthlanpuiah hian ballot paper hmangin zing dar 7-ah vote thlak ṭan niin, tlai dar 5 thleng vote thlak hun hawn a ni a. MDC by-election-ah chuan Electronic Voting Machine (EVM) hman ni thungin, zing dar 7 aṭanga tlai dar 5 thlengin vote thlak hun hawn a ni ve bawk. LADC-a village council 98-ah hian a duh apiangin an chuh theih general seat 492 leh hmeichhe tana hauh reserved seat 98, a zavaiin seat 590 a awm a. Inthlan chuhtu candidate zawng zawng hi mi 1,511 (general seat-ah 1,259 leh reserved seat-ah 252) niin, Bharatiya Janata Party (BJP) candidate 24; Indian National Congress (INC) candidate 300; Mizo National Front (MNF) candidate 438; Zoram People's Movement (ZPM) candidate 549 leh Independent candidate 200 an awm a ni. Saikhawthlir VC-a seat 5 (general 4 leh reserved 1)-a chuhtu 5 te uncontested-a tlinga puan an nih bakah, vawiina vote thlakna VC 97 zingah 37-Karlui-I, 38-Karlui-II leh 51-Sabualtlang VC-ahte chuan reserved seat-ah chuhtu pakhat ṭheuh (ZPM candidate 2 leh MNF candidate 1) awmin, khingtu awm lo (uncontested)-a tlinga puan an ni bawk a. Inthlan vote thlak hi VC 97-a seat 582 (general 488 leh reserved 94) atan kalpui a ni a. Vote nei mi 55,342 (mipa 27,225 leh hmeichhia 28,117) an awm. Lawngtlai Chandmary bial MDC by-election-ah hian vote nei mi 2,798 (mipa 1,313 leh hmeichhia 1,485) awmin, inthlan chuhtu candidate mi pathum (Pu F. Hrangtukhuma, ZPM; Pu K. Lalawmpuia, BJP leh Pu C. Lalsawmzuala, MNF) an awm a ni. LADC VC Inthlanpuiah hian chawhnu dar 1 thlengin (VC 95-ah) vote 23,149 (mipa 10,487 leh hmeichhia 12,662) tlain, vote awm zawng zawng aṭangin 42.40% tla ang a ni a. MDC by-election-ah hian chawhnu dar 1 thlengin vote 1,482 (mipa 691 leh hmeichhia 791) tla thungin, vote awm zawng zawng aṭangin 52.97% vote a tla tawh a ni. VC Inthlanpuia vote tlate hi vote thlak zawh fel hnu zan lamah polling station hmun ṭheuhvah chhiar nghal a ni dawn a. MDC by-election-a vote tlate erawh chu July ni 1, 2024 (Thawhṭanni) chawhma dar 10-ah chhiar a ni thung ang. Attachment Loading attachment...",Dated: 27 th Jun 24 3:57 PM,https://dipr.mizoram.gov.in/post/ladc-vc-inthlanpui-2024-leh-lawngtlai-chandmary-bial-mdc-by-election-te-tluang-takin-buatsaih-a-ni |
"EDUCATION MINISTER-IN ‘42ND STATE LEVEL SCIENCE, MATHEMATICS & ENVIRONMENT EXHIBITION AND EduTech FESTIVAL 2024’ A HAWNG","976/2024-2025 Aizawl dated 27th June, 2024: Vawiin khan SCERT tualzawl, Chaltlangah Education Minister Dr. Vanlalthlana chuan ‘42nd State Level Science, Mathematics & Environment Exhibition and Edutech Festival 2024’ a hawng a. ‘Science & Technology for Society’ tih thupui a hman niin Sub-Theme ah ‘Health, Lifestyle for Environment, Agriculture, Communication and Transport leh Computational Thinking’ tih hman a ni. Education Minister Dr. Vanlalthlana chuan SCERT bultum a School, Department hrang hrang leh he Festival tuipuitu pawl te nen ‘42nd State Level Science, Mathematics & Environment Exhibition and Edutech Festival 2024’ changtlung tak buatsaih a ni chu lawmawm a tih thu sawiin Exhibition thupui ‘Science & Technology for Society’ tih chu a tak a hman tangkai a hun hle thu a sawi. Education Minister chuan khawvel changkanna ina a ken tel thiamna hmang thiam leh hmang tangkai hmasatu nih a pawimawh zia sawiin chutiang a hmang tangkaitu nih hmasak tum chuan intlansiakna leh inelna nasa tak a awm thin thu a sawi a. Ram dangte rual a hmasawnna kawng kan zawh ve theih nan Mizo thalaite pawhin heng thiamnate hi kan chhawr thiam ve zel a tul thu a sawi. Khawvel sumdawnna lian ber berte thlan chhuah zinga a tam zawk chu Technology behchhan sumdawnnate an nih thu Education Minister chuan tarlangin Technology thar hman tangkai nachang hre lo company lian tak takte chu an tluk chhiat phah thin thu a sawi a. Khawvel ina a buaipui mek ‘Artificial Intelligence’ pawh kan luhchilh a, kan zirchian a, hman tangkai kan tum ve a pawimawh thu a sawi. Dr. Vanlalthlana chuan hmasawnna hna kalpui dawn chuan hmasawnna awmze nei, inkhairual leh nakin hun lo la awm tur ngaihtuah chung a ruahmanna siam a pawimawh thu sawiin chutiang ngaihtuahna leh finna chherchhuahna hun a hmang turin ‘42nd State Level Science, Mathematics & Environment Exhibition and Edutech Festival 2024’ buatsaihtute leh chhimtute chu duhsakna a hlan a ni. ‘42nd State Level Science, Mathematics & Environment Exhibition and Edutech Festival 2024’ hawnna hun hi Dr. Lalduhawmi Thomte, Joint Director-in a kaihruai a. Pu F. Lalliansanga, Deputy Director (SPW), SCERT chuan State Level Science, Mathematics & Environment Exhibition nei tur a inbuatsaihna kalpui a nih dan sawi zauna hun hmangin Pi Lalnunsiami, Deputy Director (ICT), SCERT chuan EduTech 2024 chungchang sawi fiahna hun a nei a. Pu PC Vanlalruata, Tutor, SCERT chuan lawmthu sawina hun a hmang bawk a ni. 42nd State Level Science, Mathematics & Environment Exhibition atan hian District 5 atangin school 13 an tel a, Model/Exhibit 43 an phochhuak a ni. Heng Exhibit 43 te hi uluk tak a endik an nih hnu ah National Level Exhibition-a tel tur thlan chhuah a ni ang. EduTech Festival 2024 atan hian Stall 10 phochhuah a ni a, chungte chu Mizoram Scholarship Board, Mizoram State e-Governance Society, Buannel Studio Pvt. Ltd, Netsurf Internet Service, Reliance Jio Infocomm Ltd., NIELIT, Aizawl, Aricky Camera & Accessories, Click Studio, NeVA leh ICT, SCERT-te an ni. Attachment Loading attachment...",Dated: 27 th Jun 24 3:37 PM,https://dipr.mizoram.gov.in/post/education-minister-in-42nd-state-level-science-mathematics-environment-exhibition-and-edutech-festival-2024-a-hawng |
Agriculture Minister Pu PC Vanlalruata’n MASA General Conference hmanpui,"975/2024-2025 Aizawl, the 27 th June, 2024 : Vawiin khan Agriculture Minister Pu PC. Vanlalruata’n Mizoram Agriculture Service Association (MASA) in General Conference vawi 9-na an Tourist Lodge, Chaltlang a an hman chu khuallian niin a hmanpui. Minister chuan sawrkar thar chuan kuthnathawktute intodelhna lam a ngai pawimawh hle thusawiin MASA member zawng zawng te chu an thiamna leh theihna te kuthnathawktu te din chhuah nana ṭhahnemngai taka hmang turin a fuih a ni. Hemi ti hlawhtling tur hian Central leh State aṭanga sum kan dawn ang ang te ṭangkai tak leh daihzai taka hman a ṭul thu a sawi bawk. Pu PC Vanlalruata hian Agriculture Department chu sawrkar in kalpui a tum mek thlai thar leh buh lei a tum chungchanga a kengtu tur Department kan nih avangin a thawktute pawh kan ṭan hle a ṭul thu a sawi a. Buh thar lamah kan intodelh theih nan kan leilet hmun neihsa te pawh thawm ṭhat ngai te thawm a, khawl te nen theihtawpa hma lak a nih tur thu a sawi bawk a ni. MASA member te chu kuthnathawktu te tana hnathawk an nih avangin kuthnathawktute dinhmun chawikan hi an kuta awm a ni tih pawm ṭheuh turin a chah a, kuthnathawktu ten hamthatna nasa zawk thlen thei turin thawhhona leh inpumkhatna ṭha nei turin a fuih bawk a ni. Khualzahawm nia hun hmanpuitu Dr. H Lianzela, IAS, Secretary, Agriculture Department chuan Agriculture chu chhungtin chawthleng thleng phak a nih avangin Department-in a hmalaknaah te theihtawp chhuah turin MASA member te a chah a ni. Department-in kawng hrang hranga hlawhtlinna duhawm tak tak a nei chho chu lawmawm a ti hle a, hmalam hunah hlawhtlinna thar chang zel thei turin MASA member te chu duhsakna a hlan bawk. Pu Vanlalthlamuana, MAS, Director of Agriculture pawhin thu sawiin MASA member te chu thawktu indaihlohna nasa tak awm mahse kan hnathawhna kawng hrang hrangah a thara ṭan la leh zual turin a chah a, sawrkar policy hrang hrangte ti hlawhtling tura mahni thawhna hmun ṭheuh ah theih tawp chhuah turin a sawm a ni. Pu Ngurrinsanga Sailo, Deputy Director chuan lawmthu sawina hun neiin chawhma programme hi tihtawp a ni. Chawhnu lamah General Conference rorel leh MASA Office Bearer 2024-26 tur thlanna neih a ni a, Office Bearer thlan hi Mizoram Horticulture Service Association (MHSA) ten an neih pui a ni. Mizoram Sorkarin ‘ The Mizoram Agriculture Service Rules, 2009 ’ siam in Mizoram Agriculture Service hi kum 2010-a din a nih aṭangin MASA General Conference hi kum 2 danah neih thin a ni. Attachment Loading attachment...",Dated: 27 th Jun 24 3:30 PM,https://dipr.mizoram.gov.in/post/agriculture-minister-pu-pc-vanlalruatan-masa-general-conference-hmanpui |
MIZORAM STATE MONITORING COMMITTEE-IN IMPROVEMENT & UPGRADTAION OF DIFFERENT FACILITIES AT LENGPUI LEH TLAWNG LEI DAWH MEK AN TLAWH,"974/2024-2025 Aizawl the 27th June, 2024 : Nimin, ni 26.5.2024(Wednesday) dar ll:30Am khan Mizoram State Monitoring Committee ten Improvement & Upgradation of different facilities at Lengpui Airport chu an tlawh a, MSPMC team-te hi Pu R. Lal Rinawma, IRS (Rtd) Vice Chairman in a ho a ni. Vice Chairman, MSPMC hi Er. Lalthanzuala Ralte, Secreretary MSPMC; Arch. George Lalzuia, Member; Dr. K. Vanlaldinpuia, Member; Pu Lalbiakmawia Khiangte, Member; Er. Vanlalneiha Ralte, Member; Pi Vanchhungi, Task Force (MSPMC) leh Pu Vannunmawia, PS to Vice Chairman ten an tawiawm. Tin, Nodal Department PWD atangin Er. Lalrinngheta, SE (BOD) PWD; Er. Lalnunchama SE(Mechanic); Er. Lalremruata EE (Project Divison III) te leh P&E Department atangin Er. Zodingliana SE; Er. Lalthanzuala EE te bakah Pu Saidenga, Dy. Controller, Aviation Wing ten anlo dawngsawng a ni. MSPMC hian Improvement & Upgradation of facilities at Lengpui Airport hnathawh kal mek hi ni 22.4.2024 khan an lo tlawh tawh a, a hnuah member tlem zawk intirin ni 06.06.2024 khan anlo tlawh nawn tawh bawk a.. Heta an thil hmuh leh siamthat ngai angte MSPMC General Body Meeting 10th May, 2024 a neihah an sawi ho hnuah rawtna engemaw zat a mawhphurtu Department-ah an lo thlen tawhin, PWD, PHE leh P&E leh Aviation Wing te nen ni 16&18 April, 2024 khan an lo sawiho tawh bakah, a enkawltu Department leh Contractor te nen hna tha taka a kal zel theih dan tur ruahmanna siam chhoh zel tura tih a ni. MSPMC Team-te hian rawtna hrang hrang an lo siam tawh angin hna hi kalpui a ni em tih an en lehin, Improvement & Upgradation of Airport facilities at Lengpui Airport hi ruahman ang taka a puitlin ngei theih nan MSPMC chuan a tul angin vil zui zel an turn bawk. Contractor-te hnathawh a chak lo hle in an hria a, chak zawka thawh chhunzawm a nih theih dan tur leh hna peng hrang hrangte thawhho dan tur an sawiho bawk. MSPMC . 26 April, 2024 vek chawhnu dar 2:00 khan Project Monitoring Team te hian Steel Arch (Semi through Bridge) lei danglam tak NH-44A a Tlawng lui kanna tur hnathawh mek chu an en bawk. He lei hi Ministry of Road Transport & Highways Govt, of India project a ni a, EPC Mode-a thawh a niin, Contractor chu Poddar Infratech Pvt. Ltd, New Delhi a ni. A sei zawng hi 102mtr a ni a, he hna atana agreement amount chu cheng Vaibelchhe 36 leh nuai 99 a ni. A hna hi 4/5 zawh tawh a ni a. Hna hmabak zawng pawh hi September,2024 chawhma lama zawh fai vek tum a ni. He lei hi August thlaah Tlawng lui kana khai phei turn a ni. MSPMC Team te hi Er. P.C Lalrinliana, Sr. EE NH Divn. I; Er R. Lalthanmawia, Sr.SDO te bakah Mradul Bhardury, Project Co-ordinator, Poddar Infratech Pvt. Ltd ten an lo dawngsawng a, hna thawh hmabak la awmte thawhna tura pawimawh hrang hrangte sawi ho a ni bawk. He lei dawhna hmanraw hrang hrangte hi Testing Laboratory-a test hnua a tling chauh hman thin a nih thu MSPMC te hnenah hrilh a ni bawk. Hna thawh tawh chin hi MSPMC chuan tha a tiin hun bituk chhunga tha taka thawk zo turin a thawktute an ngen bawk. Attachment Loading attachment...",Dated: 27 th Jun 24 3:25 PM,https://dipr.mizoram.gov.in/post/mizoram-state-monitoring-committee-in-improvement-upgradtaion-of-different-facilities-at-lengpui-leh-tlawng-lei-dawh-mek-an-tlawh |
Aizawl DC hovin District AIDS Prevention and Control Committee thukhawm,"973/2024-2025 Aizawl, 27.06.2024: Aizawl District chhunga AIDS natna laka invenhimna leh do kawnga hma la tura din DAPCC (District AIDS Prevention and Control Committee) chu vawiin khan an Chairman, Aizawl DC Pi Nazuk Kumar hovin DC Office Conference Hall ah an thukhawm. He meeting-ah hian zirlai tleirawl tan tir (adolescents) zinga AIDS chungchang inzirtirna leh inhrilhfiahna mumal tak neih a nih theih nan a hmalakna pakhat - Adolescents Education Program (AEP) kalpui a nih dan thlirletna leh sawihona neih a ni a. He AEP hmalakna hnuaiah hian March atanga May thla, 2024 chhung khan school 177 atangin zirtirtu 332 te tan training pek a ni a. Heng school te hi Aizawl East CMO huamchhunga school 95, Aizawl West CMO huamchhunga school 78 leh Mamit district-a school 4 te an ni. DAPCC ruahman angin DAPCU (District AIDS Prevention and Control Unit) team te, SCERT Project Coordinator te leh Aizawl District Education Officer tangkawp in training hi an buatsaih a ni. Vawiin meeting-ah hian zirtirtu training pek tawhte hian a taka an school theuh ah AIDS chungchang inhrilhrhiatna hi an kalpui ngei theih nan a hmalak dan tur an sawi bawk. Aizawl DAPCC ah hian Sr. CMO Aizawl West chu Vice-Chairman niin, District AIDS Control Officer chu Member Secretary a ni a. AMC Mayor, CMO Aizawl East, Civil Hospital Med. Supdt., District TB Officer, DEO, DIPRO, Aizawl East leh West NHM a Dist. Programme Manager te, District RCH Officer, Kulikawn ART Centre Medical Officer te, Dist. Programme Manager, DAPCU leh community representative pakhat an tel a ni. Attachment Loading attachment...",Dated: 27 th Jun 24 2:58 PM,https://dipr.mizoram.gov.in/post/aizawl-dc-hovin-district-aids-prevention-and-control-committee-thukhawm |
Anti Tobacco Squad in Aizawl New Market-ah Special Drive an nei,"972/2024-2025 Aizawl, 27.06.2024: Vawiin khan Anti Tobacco Squad, Aizawl District chuan Aizawl New Market-ah Special Drive an nei. He Special Drive ah hian National Tobacco Control Programme (NTCP) staff te bakah ISTHM atang leh New Market enkawltu Commerce & Industry Staff-te an thawk chhuak a, phal lohna hmuna meizial zu mi 9 man in pawisa an chawi tir a ni. Attachment Loading attachment...",Dated: 27 th Jun 24 2:42 PM,https://dipr.mizoram.gov.in/post/anti-tobacco-squad-in-aizawl-new-market-ah-special-drive-an-nei |
RD MINISTER-IN PROJECT THAR “PROJECT ROTLING – HMASAWNNA RAHBI THAR” TLANGZARH,"971/2024-2025 Aizawl, 27 th June, 2024 : MGNREGS hnuaia hmalakna thar “Project Rotling – Hmasawnna Rahbi Thar” chu Rural Development minister Prof. Lalnilawma’n MLA Conference Hall, Annexe Building, Treasury Square-ah a tlangzarh a, hetih rual hian he project vil zuina tur portal leh MzSRLM hnuaia Self-Help Group te hlawhtlinna lehkhabu a tlangzarh bawk a ni. Prof. Lalnilawma chuan he hunah hian thu sawiin “Project Rotling – Hmasawnna Rahbi Thar” hi thawhhona tha tak hnuaiah kalpui tur chi a ni a, hmalakna thar “Pilot Project” a nih vangin project thar hmalakna tur atana thlan chhuahte chu entawntlaka hlawhtlinpui ngei a ngai a ni a ti a. Kan hlawhtlin chuan hun lo kal zel turah pawh chhunzawm a phurawm dawn a, State dang te pawhin an rawn entawn a, an rawn zirchian tlaka thawh a tul tih sawiin documentation chungchangah pawh fimkhur tak leh kimchang taka hma la turin a thawktu tur officialte leh khawtlang hruaitu village council te a chah bawk a ni. Minister chuan he project hi awm lo ata rawn awm thar a nil ova, awmsa ata mumal leh tangkai zawka hmalakna tur a ni a ti a. MGNREGS hnuaia hmalakna kal mek bakah a tha lehzual a, danglamna thlen tura ke penna a ni tih a sawi a. Hun tlemte chauh kan in pek laia project tha tak tak 84 lai mai RD Block 28 atanga a lut thei hian officialte theihna leh thiamna a pho chhuak hle tih sawiin fakawm a tih thu a sawi a ni. He project hi thawhhona tha hnuaia hlawhtling tur a nih thu sawiin department hrang hrang atanga official pawimawh lo kalte pawh theihtawp chhuaha an tel ve theihna project ah chuan phur leh that ho taka tel turin a sawm bawk a ni. “Project Rotling – Hmasawnna Rahbi Thar” hi Mizoram chhunga RD Block 28 te inelna a ni a, he project hnuaiah hian Short Term Project (kum 1 chhunga thawh zawh tur), Medium Term Project (kum 2/3 chhunga thawh zawh tur) leh Long Term Project (kum 5 chhunga thawh zawh tur) a ni a, RD Block 28 atangin concept paper 84 a lut a, hengte hi District tinah a bialtu Project Director ten an endik hnuah State-Level Expert Panel in project 27 an thlang chhuak a, heta tang hian RD Minister kaihhruai State-Level Monitoring Committee in project 15 ah an lo thlifim leh a ni. Short Term Project hnuaiah hian Project 5 thlanchhuah a ni a, chungte chu : 1. Lunglei RD Block – Overall Sustainable Development at Sairep Village 2. Khawbung RD Block – Project Sustainable Livelihood through Ericulture at Chingzawl Ram 3. Reiek RD Block – Green Tourism & Clean Energy at tourism Village Reiek & Ailawng (Integrated Watershed Development for Tlawng River Rejuvenation) 4. Bilkhawthlir RD Block – Construction of Arecanut Plate Making and Market Building at Bilkhawthlir South Village 5. Lawngtlai RD Block – Water Conservation-cum-Soil Erosion Control at Tuiphal River, Chandmary Village Medium Term Project hnuaiah hian Project 5 thlanchhuah a ni a, chungte chu : 1. West Phaileng RD Block – Multipurpose Mega Pond 2. Siaha RD Block – Common Facility Center (CFC) at Kawlchaw East Village 3. Khawzawl RD Block – Empowering Job Card Holders through Banana Cluster Cultivation at Rabung, Khualen & Aiduzawl Villages 4. Phullen RD Block – Ginger Processing Unit 5. Khawbung RD Block – Preparation of Productive Vegetable Farm at Buhtang Zawl and Khiangpui Zawl, Bungzung Long Term Project hnuaiah hian Project 5 thlanchhuah a ni a, chungte chu : 1. Hnahthial RD Block – Comprehensive Sustainable Cluster Farming at Hnahhriphai Zau 2. Kawrtethawveng RD Block – Construction of Rainwater Harvesting Tank/Concrete Pond (1.5-1.8 litres) at Kawrtethawveng Tennis Court 3. Reiek RD Block – Mission Reiek Turmeric; The Golden Spice of Mizoram (Cluster Turmeric Cultivation, Processing and Market Chain Development; An Integrated Development of Tlawng Watershed Area Under Reiek RD Block) 4. Siaha RD Block – Sustainable and holistic Development of Agricuklture & Allied at Lobo (Lungbun) Village 5. Thingdawl RD Block – Value Addition of Arecanut in Thingdawl (Boosting Forward Linkage and Improving the Socio-Economic Status of Rural Farmers) Heng project thlanchhuahte hnenah hian sum hman tur first installment a semchhuak nghal a ni. “Project Rotling – Hmasawnna Rahbi Thar” hawnna inkhawm ah hian Pu R. Zarzosanga, Commissioner & Secretary chuan inlawmna thu a sawi a, RD Department Joint Secretary Pu Paul L. Khuma’n report pe in Project winner te a puang a, W. Chhuanawma, Dy. Govt. Chief Whip pawhin thuchah sawiin, Expert Panel Member Dr. James LT Thanga, Associate Professor, MZU in fuihna thu a sawi a, Pu Lalvenhima, Dy. Secretary, RD in lawmthu sawina hun hmangin a khar a ni. Attachment Loading attachment...",Dated: 27 th Jun 24 2:20 PM,https://dipr.mizoram.gov.in/post/rd-minister-in-project-thar-project-rotling-hmasawnna-rahbi-thar-tlangzarh |
SAITUAL AH MPSC EXAM CENTRE HMASA BER DC IN TLAWH,"970/2024-2025 Dated Saitual the 27th June, 2024 : Saitual District-a a vawi khatna leh hmasa ber ni turin vawiin khan Mizoram Public Service Commission (MPSC) Combined Competitive Examination Centre chu District Level Observer leh DC ni bawk Dr Lalngura Tlau chuan a tlawh a, Pu Lalṭhakima Chhangte, Exam Centre Supervisor leh SDO (Sadar) ni bawk chuan a ṭawiawm a ni. DC chuan MPSC hnuaia District Level Examination Centre hawn a ni ta chu lawmawm a tih thu sawiin Saitual District khawpui ngeia sawrkar hna sang ber lak tur exam theih a ni ta chu hmasawnna ropui tak a ni a ti. Hei bakah hian MPSC hnuaia sorkar hna chi hrang hrangte pawh exam theih a nih tawh dawn thu leh chu chuan nasa takin saitual district thalaite hna exam kawngah a puih tur thu a sawi a, DC chuan sawrkar hnathawk mi engemaw zatin an hnathawhna hmun atanga MCS combine prelims an exam thei ta chu lawmawm a tih thu a sawi bawk. Exam Centre hi Govt Higher Secondary School Building, Saitual niin vawiinah vek hian exam neih nghal a ni a, exam bei tura inziaklut mi 44 ah mi 29 in an exam thei a, heng zingah hian Mipa 18 leh Hmeichhia 11 in an exam a ni. Exam hi chawhma leh chawhnu ah darkar 2 ve ve Paper I leh II an exam ang. Exam beitu zingah District chhung mi leh sa bakah hmun dang atanga Saituala sawrkar hnathawka awm mek engemaw zat an awm bawk. Attachment Loading attachment...",Dated: 27 th Jun 24 1:31 PM,https://dipr.mizoram.gov.in/post/saitual-ah-mpsc-exam-centre-hmasa-ber-dc-in-tlawh |
AMC WARD XIX BY-ELECTION 2024 RESULT,"969/2024-2025 Aizawl, 27.06.2024: AMC Ward XIX Corporator seat ruak hnawhkhahna tur atana State Election Commission in by-election ruahmanna a siam angin June ni 25, 2024 khan vote thlak a ni a. Vawiin khan DC Office ah vote chhiar niin, round hnih ah vote hi chhiar zawh a ni. Vote 3544 hmu in ZPM Candidate Dr. C. Malsawmtluangi chu tling a puan a ni. Returning Officer Pu Lalmuansanga Ralte chuan candidate Dr. C. Malsawmtluangi hnenah hian Certificate of Election a hlan a ni. He by-election ah hian ZPM candidate hnaih ber tu chu MNF Candidate Dr. Lalrinzuali Hrahsel niin vote 2502 a hmu a (vote 1042 in an inthlau a ni); INC candidate Effie Vanlalhmangaihi chuan vote 1170 hmu in, BJP Candidate K. Vanlalruati chuan vote 102 a hmu a. NOTA vote 24 awmin, a vai hian vote 3742 a tla a ni. Vote hi 55.02% a tla a ni. Attachment Loading attachment...",Dated: 27 th Jun 24 1:20 PM,https://dipr.mizoram.gov.in/post/amc-ward-xix-by-election-2024-result |
CHIEF MINISTER HOVIN MIZORAM STATE LOTTERY KALPUI DAN SAWIHO,"968/2024-2025 Dated Aizawl, the 27th June, 2024: Vawiin khan Chief Minister Pu Lalduhoma, Finance Minister ni bawk hovin a office-ah Mizoram Institutional Finance & State Lottery kalpui mek dan leh tihhmasawn zel dan tur mi pawimawhten an sawiho. He hunah hian tuna State Lottery kalpui mek dan ngaihthlak a ni a, nikum chhung khan Mizoram State Lottery hian Rs. 20 crore an hmu chhuak a ni. A draw na tur khawl (Mechanical Draw Machine) an nei a, draw apiangin judge pahnih leh Supervising Officer ten en endik a, online in a video hi live-a tihchhuah a ni thin. Online a en theihna link hi ticket hnungah leh State Lottery website ah te tarchhuah zel a ni. Ticket hralh loh (unsold ticket) te hi draw hmain distributor ten an kir (return) vek thin. Result hi website a an tlangzarh bakah distributor te an pe vek thin. Ticket print na hmun hi RBI leh IBA ten phalna an pek Press-ah chauh kalpui a ni. State Lottery Regulation Rules, 2019 angin an kal mek a, mamawh zat distributor hi an awm thei rih lo thung. Tun hnaiah tender te chhuah thin mahse online lottery an la kalpui theih loh vang hian chhangtu dang an awm belh rih lo niin an ngai. Chuvang chuan Paper lottery leh Online lottery kalpui dun theih tumin inbuatsaihna kalpui mek a ni. Meeting ah hian Pu TBC Lalvenchhunga, Adviser to CM, Pu Vanlaldina Fanai, Commissioner & Secretary to CM leh Finance Department official pawimawh te, Institutional Finance & State Lottery official te an tel a ni. Attachment Loading attachment...",Dated: 27 th Jun 24 1:18 PM,https://dipr.mizoram.gov.in/post/chief-minister-hovin-mizoram-state-lottery-kalpui-dan-sawiho |
"Champhaiah International Day Against Drugs Abuse & Illicit Trafficking, 2024 hman a ni","967/2024-2025 Champhai, 27th June 2024: International Day Against Drugs Abuse & Illicit Trafficing, 2024 chu nimin khan District Hospital Complex, Champhaiah hman ani a, thupui atan ""Kan dinhmun a chiang e, invenna kawngah tan i la ang u"" tih hman a ni. Bawrhsap Pu James Lalrinchhana chuan khuallian niin a hmanpui. He hunah hian Champhai Police te ruihhlo man sa cheng 30,43,81,000 a hal ral a ni. Khuallian Pu James Lalrinchhana chuan thu sawiin, he hun hi khawvel pumah hman thin a ni, a ti a. Ruihhlo dona kawnga thawk tha tualchhung mi leh Police te chawimawi an ni chu lawmawm a tih thu a sawi a. Damdawi hmansualna hian mimal chauh a tibuai lova, chhungkua nghawngin khawtlang a kangkai a, ram hial a nghawng a, ei leh bar bakah kan hriselna thlengin nasa takin a nghawng avangin ruihhlo do rem tura a huhova tan lak zel hi mitinte tihmakmawh a ni, a ti. Miten an lo hriatchian theihna tura beihpui thlak a, awareness campaign hi ruihhlo laka kan invenna pawimawh ber a nih avangin awareness campaign hi kan bansan thiang lo tiin kalpui zel turin a chah a, Hmun tina YMA te thawhrimna leh an inpekna ropui a tih thu a sawi a, ruihhlo man a nihin thuhretu an ngai thin a, thuhretu atana tang thin te chungah lawmthu a sawi bawk.Thalaiteah ruihhlo tihrem a nih theihna tura hmathar lak a, infiamna emaw hmanraw dang hmanga an rilru kan lak pen thiam a ngai a ni, a ti a. Pu James Lalrinchhana chuan heng ruihhlo zo te hi kan Force te leh NGO te leh khawtlang hruaituten lo man lo se chuan nasa takin thalai tam tak nun a tichhe dawn, a ti a. Vawiina ruihhlo halral tur thahnem tak awm chhan hi an thawhho tlatna vang a nih thu sawiin, tang hova thawkho zel turin a sawm a, hei hian Mizoram chauh a chhanhim dawn lova, India ram hmun hrang hrang pawh a chhanhim tel dawn a ni, a ti a. Khuallian chuan ruihhlo mana do zel anih tur thu sawiin, a tawlh thinte pawh ruihhlo tawlh bansan turin a hriattir a, tawlh lui an awm anih chuan man zel tum anih thu a tarlang bawk. International Day Against Drugs Abuse & Illicit Trafficing, 2024 thupui atan ""Kan dinhmun a chiang e, invenna kawngah tan i la ang u"" tih hman a ni. He hun hi Pu Vineet Kumar, IPS, SP Champhai chuan kaihruaiin ruihhlo tam tak an manna kawnga tha taka thawhpui thin tu NGO hrang hrang te, Department leh chanchinbumite chungah lawmthu a sawi a, hun lo kal zel turah pawh ṭawiawm zel turin a sawm a ni. Vawiin a ruihhlo hal ral takte hi Champhai District Police ten kum 2022 November leh January ni 11, 2024 inkara hmun hrang hrang atanga ruihhlo an man khawm a ni a, heng ruihhlo halral takte hi Champhai District Police ten ND&PS Act. hnuaia thubuai an ziahluh niin case 110 ziahluh a ni a, Court trial kallai mekte an ni. Vawiin a halral takte hi Heroin Kg 25.292, cheng 7,58,76,000 man hu, Methamphetamine Kg 105.877, cheng 13, 76,40,000 man hu, Crystal Methamphetamine Kg 3.028 cheng 9,08,40,000 man hu leh Ganja Kg 5, cheng 25,000 man hu te an ni. Ruihhlo do kawnga hnathawk tha VDP pathum - Dungtlang, Kelkang leh Ngur te hnenah chawimawina hlan a ni a, ruihhlo man kawnga thawk tha zual Case IO ah Inspector Zoramhermawia, SI Lalhmuakliana, SI C. Lalsangliana, SI Liansangpuii, SI T. Lalthianghlima, ASI Lalbiaknunga, ASI C. Hmingthantluanga, ASI Jonathan Lalbiakkima te hnenah chawimawina hlan an ni bawk. International Day Against Drugs Abuse and Illicit Traffiking pualin hian nimin zing atang khan De-addiction Centre leh Targetted Intervention drop-in Centre, Champhai AIDS Do Pawl (CADP), Genesareth leh Metakhen te tlawh a ni bawk a ni. Attachment Loading attachment...",Dated: 27 th Jun 24 11:22 AM,https://dipr.mizoram.gov.in/post/champhaiah-international-day-against-drugs-abuse-illicit-trafficking-2024-hman-a-ni |
"Executive Engineer Generation Division, P & E Department ngenna","969/2024-2025 132kV S/S LUANGMUAL IN POWER DAWNG THEILO Aizawl, the 26th June 2024 : Tlai dar 3:45PM vel khan 132kV S/S in power a dawng theilo a. PCGI leh 132kV S/S Luangmual inkarah disc puncture a awm nia hriat a ni a, repair tuma hmalak mek a ni. 132kV line a nih avangin siamțhat chhung a rei deuh dawn a, hemi chhung hian Luangmual S/S chawm te heng- Chawnpui, Maumual leh Tlangnuam S/S chawm țhenkhatten êng an nei thei dawn lova, Power & Electricity Department chuan mipui hriatthiamna an ngen a ni.",Dated: 26 th Jun 24 7:45 PM,https://dipr.mizoram.gov.in/post/executive-engineer-generation-division-p-e-department-ngenna |
LADC hnuaia VC Inthlanpui 2024-a inthlan buaipui tur P-1 polling party 57 leh MDC by-election polling party 4 te'n an duty-na tur hmun an pan,"968/2024-2025 2024 Nikir thla ni 26: Naktuk, June ni 27, 2024 (Ningani)-a Lai Autonomous District Council (LADC) hnuaia Village Council (VC) Inthlanpui buatsaih tura inthlan hma nia thlen phakna (P-1) VC 44-a inthlan buaipui tur polling party 57 te leh 12-Lawngtlai Chandmary bial MDC by-election-a inthlan buaipui tur polling party 4 te chuan vawiin khan Lawngtlai DC office kawt aṭangin an duty-na tur hmun an pan. Polling party kal chhuak turte hian DC office-a Dispatch Counter aṭangin inthlan buatsaihna tur hmanrua leh bungruate lam khawmin, an bungruate an endik fel vek hnuah an duty-na tur hmun panin an chhuak a. Polling party-ah hian inthlan huaihawttu tur Returning Officer (RO)-te, inthlan buaipuitu tur Presiding Officer (PRO) leh Polling Officer (PO)-te, venhimna hna thawk tur security-te leh lirthei khalhtute an tel a ni. LADC hnuaiah hian VC 99 awmin, 46-Hmawngbuchhuah VC-ah chuan inthlan chuh tura endikna (scrutiny) pal tlang zo an awm loh avangin inthlan buatsaih a ni dawn lo va; 29-Saikhawthlir VC-a seat 5 awmah chuhtu 5 (INC 1 leh ZPM 4) awmin, khingtu dang an awm loh avangin inthlan buatsaih ngai lova tlinga puan an ni dawn bawk a. Heti hian VC 97-ah inthlan buatsaih tur niin, voter tam zualna VC ṭhenkhatah auxiliary polling station dah belh a nih avangin polling party 112 an awm dawn a. Lawngtlai aṭanga hla zual, inthlan hma ni hniha pan ngai (P-1) VC 53-a inthlan buaipui tur polling party 55 chuan nimin khan an duty-na tur hmun an lo pan tawh a ni. 12-Lawngtlai Chandmary bial MDC by-election buatsaih turah polling station pali - Lawngtlai Chandmary North-I, Lawngtlai Chandmary North-II, Lawngtlai Chandmary South-I leh Lawngtlai Chandmary South-II - a awm a. Polling station tinah hian inthlan buaipui turin PRO 1 leh PO 2 ṭheuh an awm dawn a. Vawiin khan polling party-te hian an duty-na tur hmun an pan ve nghal a ni. LADC VC Inthlanpui leh 12-Lawngtlai Chandmary bial MDC by-election buatsaih turah hian naktuk, June ni 27, 2024 (Ningani) zing dar 7:00 leh tlai dar 5:00 inkarah vote thlak a ni ang a. VC Inthlanpuiah hian ballot paper hmanga vote thlak tur niin, MDC by-election-ah hian Electronic Voting Machine (EVM) hmangin vote thlak tur a ni thung a. VC Inthlanpuia vote tlate hi inthlan zawh rualin polling station hmun ṭheuhvah chhiar nghal a ni ang a; MDC by-election-a vote tlate erawh chu July ni 1, 2024 (Thawhṭanni) chawhma dar 10:00 aṭangin chhiar a ni thung ang. VC Inthlanpui leh MDC by-election-a polling official duty tur, postal ballot-a vote thlak dilte tana vote thlak theihna ruahmanah June ni 22, 2024 aṭanga vawiin thlengin VC Inthlanpui atan postal ballot vote 288 leh MDC by-election atan postal ballot vote 47 a tla a ni. Attachment Loading attachment...",Dated: 26 th Jun 24 6:31 PM,https://dipr.mizoram.gov.in/post/ladc-hnuaia-vc-inthlanpui-2024-a-inthlan-buaipui-tur-p-1-polling-party-57-leh-mdc-by-election-polling-party-4-ten-an-duty-na-tur-hmun-an-pan |
Lawngtlaiah International Day Against Drug Abuse & Illicit Trafficking 2024 pualin hun hman a ni,"966/2024-2025 2024 Nikir thla ni 26: Vawiin hi khawvel pum huapa damdawi hman sual dona ni, ""International Day Against Drug Abuse & Illicit Trafficking"" a nih angin chawhma dar 11:00 khan Lawngtlai Deputy Commissioner Office huaihawtin Chandmary Inpui, Lawngtlaiah hemi pual hian hun hman a ni. He hunah hian Lawngtlai District Bawrhsap Pu Cheemala Siva Gopal Reddy chu Khuallian a ni a. Mizo khawtlang nun chu inkaihhruaina fel tak nei sa leh thlahtute aṭanga nun ze mawi, rilru put hmang dik leh nunphung ṭha nena chen hona khawtlang a nih avangin sualna chi hrang hrang hmuh tur awm ve bawk mah se, chu'ng thil ṭha lote chu khawtlangah mikhual leh hnawh kian la harsa lo tak nia a hriat thu a sawi a. Mizo zingah chuan ruihhlo ngaite leh hum sual daite pawh an sual hrim hrim vang ni lovin, duhthlanna an siam sual leh dai sual palh vang a ni fo tih sawiin, ruihhlo duh lohna tak tak thinlung pu-a khawtlangin ṭang ruala kan do chuan ruihhlo awm lohna khawtlang kan din thei ngei ang, a ti. Khuallian chuan ruihhlo hman sual avangin chhungkaw keh chhiatna, nih tur ang nih phak lohna, chhungkua leh khawtlang boruak ralmuang lo, rukruk, tualthah, hri ṭha lo leh nunna hlu tak channa te a thleng ṭhin tih sawiin, ruihhlo laka invenna lamah nasa taka ṭan lak a ṭul, a ti a. Invenna chu in chhungkhur aṭanga ṭan a pawimawh tiin, chhungkaw tinin mahni fate hnenah ruihhlo ṭhat lohzia zirtir a, a ṭul hunah chuan inthununna khauh tak pawh lek kawh mai a ṭha, a ti a. Pathian thuin, ""Mihring tuar theih ang chauh lo chu thlemna reng reng in chungah a thleng ngai lo. Pathian zawng a rinawm a ni, ani chuan in tuar theih tawk aliam chu thlemna in tawh a phal lo vang; in tuar theihna turin thlemna rualin tlan chhuahna kawng a siam nghal zawk ang,"" a tih angin ruihhlo pawh chu do hneh theih a ni tih sawiin, ruihhlo laka fihlim khawtlang nuam tak siam turin kal khawmte chu mahni zawnah ṭheuh tha thawh turin a chah a ni. He hun hi Lawngtlai Sub-Divisional Officer (Sadar) Pi Margaret J. Vanlalremmawii chuan kaihruaiin, kal khawmte lawmna thu leh hun hman chhan tlangpui a sawi a. Lawngtlai District Superintendent of Police Pu R. Lokeshwaran pawhin thu sawiin, ruihhlo chu mimal buaina a ni lo va, ram leh khawtlang buaina a ni zawk a, chu vang chuan ṭang ruala buaipui a ṭul a ni, a ti a. Zirlai kal khawmte chu vawiina an duhthlannain an nakin hun a hril dawn avangin rilru fim tak pu-a duh thlang ṭhin tura chahin, hlawhtling tur leh ram leh khawtlang tana chhawr tlak ni tur chuan ruihhlo laka inthiar fihlim a ṭul tih hre reng turin a chah a ni. He hunah hian LIKBKṬP hnuaia Central Amos Operation (CAO) hruaitu Rbt. HC Lalreia leh Central Young Lai Association hnuaia Drug Reduction Squad (DRS) Secretary Tv. Vanlalzapa te hnen aṭangin ruihhlo dona kawnga CAO leh CYLA DRS hma lakna report ngaihthlak a ni a. Don Bosco School naupangte'n hnam lam (Sarlamkai) entirin, Nl. T. Lalhlimpuii'n zaiin kal khawmte a awi a. Lawngtlai District Information & Public Relations Officer Pu C. Lalhruaitluanga kaihhruaiin kal khawmte chuan ruihhlo dona kawnga ke pen tur leh ruihhlo laka inthiar fihlim tura intiamna (pledge) an chham rual a. DC Office-a Superintendent Pi Malsawmtluangi'n lawm thu sawiin hun a khar a ni. He hunah hian state sawrkar leh LADC-a official-te, tlawmngai pawl hruaitute, Govt Region Higher Secondary School, Don Bosco School, Jehova Jire HSS leh Harvard Higher Academy zirlai naupangte leh zirtirtute an kal khawm a. Khuallian Lawngtlai District Bawrhsap chuan ruihhlo dona kawnga an hma lak zelna atan CYLA DRS te kutah Nasha Mukt Bharat Abhiyaan aṭangin ₹ 1,00,000/- (cheng nuai khat) a hlan nghal a ni. Central Amos Operation hi LIKBKṬP hma laknain kum 2022 aṭang khan kalpui niin, ruihhlo ti ṭhinte Pathian thutak hmanga chhan chhuahna kawngah hma an la ṭhin a. Ruihhlo ti ṭhinte'n an sim theih nan Counselling Centre dinin, a la ti lote venna kawngah pawh hma lain, Lai Autonomous District Council (LADC)-a Education Department (Middle School) te nen ṭang tlangin Lawngtlai District chhunga middle school eng emaw zatah ruihhlo ṭhat lohzia zirtirna an kalpui mek bawk. CYLA DRS hi kum 2022 September ni 2 khan din a ni a. Member 20 awmin, ruihhlo dona kawngah nasa takin hma an la mek a. An din tirh aṭangin ruihhlo zuar leh ngai mi 608 (mipa 561 leh hmeichhia 47) man tawhin, police hnena an hlan chhawn bakah, home-ah te an dah ṭhin a. No. 4 hawng 162 (₹ nuai 156.7 man hu), ganja kg 10 (₹ sing sarih man hu) leh opium kg 5 (₹ nuai 10 man hu) bakah, ruihhlo chi dang ṭhahnem tak an man tawh bawk a ni. Attachment Loading attachment...",Dated: 26 th Jun 24 6:09 PM,https://dipr.mizoram.gov.in/post/lawngtlaiah-international-day-against-drug-abuse-illicit-trafficking-2024-pualin-hun-hman-a-ni |
Lawngtlaiah International Day Against Drug Abuse & Illicit Trafficking 2024 pualin Gilead Drop-In Centre leh Lairam Rescue Centre-ah te ṭanpuina hlan a ni,"966/2024-2025 2024 Nikir thla ni 26: Khawvel pum huapa damdawi hman sual dona ni, ""International Day Against Drug Abuse & Illicit Trafficking 2024"" pualin vawiin khan Lawngtlai District Bawrhsap Pu Cheemala Siva Gopal Reddy ruahmannain Lawngtlaia ruihhlo ngaite enkawlna hmun pahnih, Gilead Drop-In Centre (GDC) leh Lairam Rescue Centre (LRC)-ah te ṭanpuina hlan a ni. Ṭanpuina hlan tur hian District Bawrhsap hovin Lawngtlai SP bakah, DC Office, I&PR, Excise & Narcotics leh H&FW Department official-te chuan a hmunah an kal chilh a. Thawktute'n lo dawngsawngin, Social Welfare Department hnuaia Ruihhlo Do Fund aṭangin Gilead Drop-In Centre tan ₹ 5,000/- (cheng sang nga) leh Lairam Rescue Centre tan ₹ 10,000/- (cheng sing khat) chu thawktute kutah an hlan a ni. Gilead Drop-In Centre hi MHIP Lawngtlai Core Composite hnuaia kalpui niin, harsatna khirh khan zawk leh natna ṭha lo laka ruihhlo ngaite leh inzuar ṭhinte an him theih nan leh rilru leh taksaa damna an chan theih nan hma lakna kalpui a ni a. Tunah hian GDC-a inziak lut IDU (damdawia inchiu ṭhin) mi 487 leh FSW (hmeichhe inzuar ṭhin) mi 79 an awm mek a. A khat tawkin an thisen leh an hriselna dinhmun endiksak ṭhin an ni a. GDC kal tlang hian HIV positive hmuh chhuah IDU 106 leh FSW 18 awm tawhin, tunah hian HIV postive IDU 82 leh FSW 15 an awm mek a ni. Lairam Rescue Centre hi Lairam Isua Krista Baptist Kohhran (LIKBK) hma lakna peng pakhat, Lairam Social Mission hnuaiah kum 2021 November ni 12 khan din niin, kum 2022 February ni 11 aṭangin ruihhlo ngaite an enkawl ṭan a. Thawktu mi 11 awmin, tun dinhmunah hian enkawl lai mi 12 an nei a. Mi pakhat hi thla thum chhung enkawl ṭhinin, a din tirh aṭangin mi 131 an enkawl tawh a. Khum 30 awm theihna tur building thar luah lut turin an inbuatsaih mek a ni. Attachment Loading attachment...",Dated: 26 th Jun 24 6:08 PM,https://dipr.mizoram.gov.in/post/lawngtlaiah-international-day-against-drug-abuse-illicit-trafficking-2024-pualin-gilead-drop-in-centre-leh-lairam-rescue-centre-ah-te-anpuina-hlan-a-ni |
DAMDAWI HMANSUAL DO NA NI HMANG,"965/2024-2025 Mamit 26th June, 2024 : Vawiin khan International Day Against Drug Abuse and Illicit Trafficking 2024 denchhenin Excise & Narcotics Department Mamit te chuan St. Francis of Assisi Bethany High School–ah Drugs Hmansual chungchangah Awareness Campaign an nei. Zirlai naupang 350 te hnenah Drugs ṭhat lohzia leh hlauhawmzia bakah inven a pawimawhzia leh inven dan turte Power Point Presentation hmangin naupangte zirtirna hun hlawhtling taka hman a ni. Attachment Loading attachment...",Dated: 26 th Jun 24 5:04 PM,https://dipr.mizoram.gov.in/post/damdawi-hmansual-do-na-ni-hmang |
CHAMPHAIAH CHILD TRAFFICKING CHUNGCHANGA PAWIMAWHTE INZIRTIRNA BUATSAIH,"964/2024-2025 Champhai, the 26th June, 2024: National Commission for Protection of Child Rights (NCPCR), State Commission for Protection of Child Rights (SCPCR), District Administration of Champhai leh District Child Protection Unit (DCPU) Champhaite tangkawp buatsaihin vawiin khan Champhai DC Conference Hall-ah 'Sensitization Workshop/ a campaign on Prevention and Combating Child Trafficking in 100 Bordering and Adjoining Districts of India' program hman a ni a. He hun hi Pu James Lalrinchhana, District Bawrhsap chuan khuallian niin a hmanpui a ni. Khuallian Pu James Lalrinchhana chuan India ramah naupang rukbo a hluar thu tarlangin, minute 8 dan zela naupang 1 zel rukbo ang a ni a, hemi avang hian NCPCR pawh hian a ngai pawimawh hle a ni, a ti a. Kalkhawmte chu naupang venhimna kawnga theihtawp chhuah tura sawmin, Champhai District chu India rama ramri border depa awm District 100 zinga tel a nih avangin naupang rukbona atana hmun remchang tak a ni a ti a. Kalkhawmte chu naupang rukbona thleng thn ven kawnga mawhphurhna sang tak an neih thu a sawi bawk. H e hun hi Pi R. Lalrinchhani, District Child Protection Officer, Champhai District chuan a kaihruai a. He programme-ah hian Resource person Pu Vincent Lalrokima, MJS, Additional District & Sessions Judge, Champhaiin Immoral Traffic (Prevention) Act chungchang paper presentation a nei a, human trafficking awmzia te, trafficking awm chhan/ a thanga mi an tanna chhan leh a nghawngte leh hemi chungchanga dan hrang hrangte, fimkhur a tul dante uar takin a sawi a, a kalte'n an hlawkpui hle a ni. He programme-ah hian Dy. SP (Hqtrs); SDEO, DPO (WCD); Inspector, Excise & Narcotics; President, Sub Hqtrs YMA; President Sub Hqtrs MHIP; President, District MUP bakah, Zoram Entu Pawl, One Stop Centre, Shakti Sadan, OVC, CWC, JJB, Child Helpline Unit, DCPU leh Child Care Institution 3 atangin mi 60 an tel thei a ni. Attachment Loading attachment...",Dated: 26 th Jun 24 4:58 PM,https://dipr.mizoram.gov.in/post/champhaiah-child-trafficking-chungchanga-pawimawhte-inzirtirna-buatsaih |
MIZORAM POLICE TEN AN MAN RUIHHLO HALRALNA HUN HMANG,"963/2024-2025 Aizawl the 26th June, 2024 : International Day against Drug Abuse & Illicit Trafficking ni 26.06.2024(Nilaini) denchhenin Mizoram Police chuan Ruihhlo an mante halralna hun an hmang a. A hnuaia tarlan Ruihhlote hi Aizawl Zoological Park, Lungverh, Aizawlah incinerator hmangin an halral. CID Crime, Aizawl DEF, Saitual DEF, Hnahthial DEF leh Lunglei DEF ten ruihhlo an man sa a hnuaia mi ang hian halral a ni: Name of Drugs Quantity Value (in ₹) Heroin 12.968 kgs ₹3,89,04,000 Methamphetamine 77.588 kgs ₹10,08,64,400 Ganja 108.437 kgs ₹5,42,185 Cough Syrup 100 bottles ₹15,000 Total Quantity : 198.993 kgs, 100 bottles Total Value : ₹14,03,25,585 (Fourteen crore three lakhs twenty five thousand five hundred eighty five) Hemi rual hian district Headquarters hrang hrangah Mizoram Police ten ruihhlo an man halralna an nei bawk. Vawiina (26.06.2024) Mizoram Police ten Ruihhlo an halral zawng zawng chu a hnuaiah hian tarlan a ni. Name of drugs Quantity Value (in ₹) Heroin 41.446 kgs ₹12,43,38,000 Ganja 124.965 kgs ₹6,24,760 Methamphetamine 150.242 kgs ₹19,53,14,600 Crystal Meth 36.251 kgs ₹1,08,75,30,000 Cough Syrup 100 bottles ₹15,000 Alprazolam 6 tabs ₹400 Opium 2.918 kgs ₹1,75,082 TOTAL 355.822 kgs 100 bottles 6 tabs 1,40 ,79,97 ,842 Total Quantity : 198.993 kgs, 100 bottles Total Value : ₹ 1,40,79,97,842 (Hundred forty crore seventy nine lakhs ninety seven hundred eight hundred forty two) Ruihhlo halralna hun hi Pu Lalbiakthanga Khiangte, IPS, IGP(L&0)/DGP in a hmanpui a, Mizoram Police te chu ruihhlo dona kawnga tan la zel turin a fuih a, Pu Lalbiakthanga Khiangte, IPS, IGP(L&0)/DGP Mizoram chuan hemi hunah hian Ruihhlo Do chu Mizoram Police tana hna pawimawh berte zing ami anih thu a sawi. Tunkar chhung hian district hrang hrang Police ten theihtawp chhuah in ruihhlo dona kawng ah hian hma a la a. Thalaite leh mipui hnenah te Ruihhlo laka fihlim tura zirtirna (awareness campaign) nasa takin a kalpui a. Awareness campaign hi Mizoram chhunga Zirna In hrang hrangah neih niin, Signature campaign pawh hmun eng emaw zatah neih ani bawk. Mizoram Police chuan ruihhlo do kawngah theihtawp chhuahin hma a la chho zel a, kum 2024 January atanga June ni 24 thlenga Mizoram Police ten Ruihhlo an man chu a hnuaia tarlan ang hi ani. Year Name of Drug seized Quantity Local market Value(in Rs) No. of cases registered No. of persons arrested 2024 (upto 24th June) Heroin 48.882 kgs ₹14,66,46,000 174 235 Ganja 122.094 kgs ₹6,10,470 9 12 Methamphetamine 89.445 kgs ₹11,62,78,500 9 15 Crystal Meth 13.49 kgs ₹40,47,00,000 2 2 Alprozolam 10 tabs ₹100 1 1 TOTAL ₹66,82,35,070 195 265 Mizoram Police chuan kan thalai, khawtlang hruaitute leh pawl hrang hrangte ruihhlo dona kawnga min thawhpui zel turin kan sawm a che u. Attachment Loading attachment...",Dated: 26 th Jun 24 4:57 PM,https://dipr.mizoram.gov.in/post/mizoram-police-ten-an-man-ruihhlo-halralna-hun-hmang |
Siahaah International Day Against Drugs Abuse and Illicit Trafficking hmang,"962/2024-2025 Dated Siaha, 26th June, 2024: Vawiin chawhnu dar 2 khan Siaha District Police bultumin 'International Day Against Drugs Abuse and Illicit Trafficking 2024' hman a ni a, he hunah hian narcotic drugs, psychotropic substances leh controlled substances -te chu hal ral nghal a ni. Pu Ngurthansanga, SDO (S) chuan thu sawina neiin, dan in a phalloh ruihtheihthil dapchhuaka theihtawp chhuah thinte an fakawm hle a ti a. Khawtlang a lo him zawk nan leh thalaite ruihtheihthila an fihlim theih nan Police leh Excise te kutah engkim dah theih a ni lo a, NGO, Kohhran leh mipuite tantlang a tul tak zet a ni, a ti. Ram leh hnam hmelma lian ber chu ruihhlo a ni tih sawiin, kan ram, kan hnam a lo dam a, hmalam pan turin theihtawp chhuah a tul tih tarlangin; ruihhlo do kawnga ke pen tlang turin Siaha mipuite a sawm a ni. Pu K.L. Vulmawia, Superintendent of Police chuan thalaite ruihhlo laka fihlim turin mitinin mawhphurhna an nei tiin mimal, chhungkua leh pawl hrang hrangte tan tlan a tul hle a ti a. Police ten theihtawp chhuahin zu leh ruihhlo do thin mah se, do rem a har hle a, do rem turin thapui chhuah a tul tawh takzet a ti. Excise leh Police department - ten ruihhlo do kawnga hmalakna an neihah khawtlang mipuite thawhpuina tha a ngen nghal bawk. Vawiin 'International Day Against Drugs Abuse and Illicit Trafficking 2024' pual hian Police leh Excise department-te man khawm 'narcotic drugs, psychotropic substances leh controlled substances' chu District Hospital Incinerator-ah halral nghal a ni a. Vawiina halral tak hi - Heroin (No.4)- 137.43 grams leh Alprazolam- 6 tablets, cheng 4,12,520.00 man a ni. Attachment Loading attachment...",Dated: 26 th Jun 24 4:09 PM,https://dipr.mizoram.gov.in/post/siahaah-international-day-against-drugs-abuse-and-illicit-trafficking-hmang |
"PRESS STATEMENT OF HON'BLE AGRICULTURE MINISTER PU PC VANLALRUATA, CHAIRMAN, MIZORAM AGRICULTURE AND ALLIED MARKETING BOARD & Dr. KC LALMALSAWMZAUVA, ADVISER TO CM, CO-CHAIRMAN, MIZORAM AGRICULTURE AND ALLIED MARKETING BOARD IN THEIR PRESS CONFERENCE","961/2024-2025 Introduction: Vawiinah hian thlai thar lei leh hralh chungchangah kan hmalak tawh chin leh hmalak kan tum dan te mipui hmaah kan rawn puang chhuak a ni. In hriat angin sawrkar thar chuan thlai pali-Sawhthing, Aieng, Hmarcha leh Hmunphiah te kuthnathawktu ten man man zawka an hralh theih nan Support Price a siama, chu support price aia to a an hralh theihna turin a hralhna (market) a theih ang angin hma a lak pui dawn a ni. Thlai thar lei chungchanga sawrkar tum ber pakhat chu a thartute leh a leitute awmze nei zawka an in dawr tawn theih nana a market linkage siam sak a ni. Kum thum chhung hian mumal taka market linkage siam hman kan tum a, kum thum hnuah chuan sawrkar a inrawlh vak ngai tawh lo tura sumdawngte leh thlai thartute an indawr theih tawh kan beisei. Kum tharah hian heng tlai pali zingah sawhthing hi quintal nuaih sawm (10 lakh quintals) chuang thar tura beisei a nih avangin, a hralh dan tur ruahmanna chi thum kan siama, chungte chu : Tender/Auction system: Kan hmalakna hmasa ber chu Tender/Auction system hi a ni a, tunah hian kan hriat theih chinah khaw 20 velin tender an kalpui mek a. Kum tharah pawh Society kaltlanga tender hi kalpui kan tum. Sawhthing Sawngbawlna (Processing Plants): Nakum 2025-a Sawhthing thar zat tur hi a tam tham dawn avangin a hring hian kan hralh seng dawnin a lang lo a; chuvangin a sawngbawlna (Processing Plants) din turin chak taka hma lak mek a ni. He hmunah hian sorting, grading leh slice dry bakah hmun thenkhatah chuan ginger paste leh ginger ale te pawh kalpui tura ruahman a ni a. A leitu turte inremna ziahpui (Agreement with big buyers): Tunah hian buyer lian kan dap mek bawka, kan thar hi a tam tham dawn avangin tender/auction hi chuan a daih seng dawn loin kan hriaa, chuvangin mi rintlak agreement ziahpui nise tiin ruahmanna kan siam tawha. Sawrkar-in Expression of Interest hmanga a thlan empanelled buyer te pawh a tul chuan siam kan rilruk bawk a ni. Memorandum of Understanding (MoU) leh Standard Operation Procedure (SOP) draft pawh kan peih thawkhat tawh. Tun hmain farmer thenkhat ten pawisa tlemte avangin agreement an ziahpui tawhte an lo phatsan tawh avangin leitu tha kan neih loh phah a, chuvangin, kalphung thar sawrkarah chuan rinawm leh dik takin midang nen kan indawr tur a ni. Mi rinawmlote chu hun lo kal zel turah sawrkarin a buaipui dawn lo a ni Sum dawn pui tlak, mahni hlawkna chauh um lo, a leitu turte dinhmun pawh hrethiam taka sumdawnna hi kalpui tur a ni. Data collection leh Apps hman: Tunah hian kan thlai thlan bik pali-Sawhthing, Aieng, Hmarcha leh Hmunphiah chingtute data kan la khawm tan meka, Apps siam te pawh kan la tum a ni. Hmunphiah bik hi Land Resources, Soil & Water Conservation Department ten a lak khawm hna an thawk meka Thlai pathum-Sawhthing, Aieng leh Hmarcha te hi Horticulture Department ten Society leh Village Council te kaltlangin khaw hrang hrangah a lakkhawm hna an thawk tan mek bawk a ni. He data lakkhawm naa inziak lut ve lote chu sawrkarin buaipui an ngaih hunah an tel ve thei dawn loa, chuvangin a hnua sawi sel a awm loh nan vawinah hian lo inziak lut vek turin kan chah che u a ni. July thla chhung hian data lakkhawm vek hman nise tiin ruahmanna kan kalpui mek a ni. Farmer-te tih tur Khawtinah Multipurpose Primary Agriculture Credit Society (MPACS) lo in din tur leh sawrkar official-te tha taka lo tawiawm turin kan inhriat tir a ni. Ration Card rawng, Whatsapp No, House No, Voter ID No, Aadhaar Card No, Bank Account No detail lo in rin lawk tur a ni. Kum 2024-a thlai thar zat, thlai chin zat leh nakum (2025)-a thar beisei zat lo hriat lawk tur a ni. Sawrkar-in Support price a sawi aia to a farmer ten an hralh theih chuan sawrkar a inrawlh lo ang Sawrkarin Sawhthing Rs. 50/- rate a sawi hi grade-A sawina a ni. Grade –B rate chu a leitu sumdawng-te leh Society te kutah dah a ni. Sawrkarin a buaipui dawn tih vang ringawta mahni pawhin kan lei duh loh tur a man to a sawrkar lei tir talh tum loh tur a ni. Corruption hrang hrang heng- A buk a rih theih nana tui leih hnawnte, Lei kai leiluai leh then fai lohte, Thlai kara lung leh thil dang lo zeh telte hi awih a ni lo, Apps hi QR code scan theih a kan siam dawn avangin mi rinawm lote chu awlsam takin kan man chhuak zung zung thei tawh dawn che u a, in thlai sawrkarin a buaipui ve lo ang Hemi chungchang-ah hian society-te pawh member te lo infuiha, sumdawn pui tlak tura rinawm lo inzirtir turin kan sawma che u A ruala sawhthing kan chawh huk chuan market-ah kan hnawng nghal dawn a, chuvangin a chawh hun thuah pawh in sem zai deuh a ngai dawna, a tul angin sawrkarin ruahmanna a la siam anga, kan tan rual a ngai viau dawn a ni. A hrahna tur hmun (market destination) pawh hmun hrang hrangah kan hralh loha, hmun khata a luh khawm chuan market a hnawng dawna, chuvangin, sawrkar ruahmanna nen uluk taka kan kalpui a ngai dawn a ni. Buyer-Seller meet neihte pawh kan rel a, committee peng kan indin fel tawh bawka, chak taka hmalak kan tum . Engvanginnge Society kaltlang khera thlai thar lei kan sawi: Thlai thar rate in ang tlang ( regulated market ) kalpui kan duh vang a ni. Society anga kan in tel khawm chuan a rate in ang kan kalpui thei dawn a ni. Tun hma zawng khan khaw khatah pawh sawhthing/hmarcha, etc rate a in ang lo zunga, sum dawng lo kal ten a rate duh zah zah an rawn bituka, kan hnial thei lo. Chuvangin, kuthnathawk tute bargaining power pek tel kan duh a ni. Sumdawngin a rate an control tlat thin chu farmer-te kuta pek let kan tumna a ni. Society kaltlang khera lei kan tih chhan dang leh chu-kuthnathawktu tak tak te chawikan kan duh vang a ni. Tunah hian khawpuia mihausa thenkhat ten sawhthing an ching nual niin a hriat a, heng hi an mimal zalenna a ni a. Rs. 50/- chunga an hralh theih phawt chuan kan duhsak em em a ni. Amaherawhchu, society member nilo, thingtlang khuaa Aadhaar card/Voter ID neilo ta kha chu Rs.50/- a sawrkarin leisak a ngaih tak tak chuan kan buaipui zingah a tel thei kher lo ang. Chuvangin, Address lanna Aadhaar leh Voter ID kan ngaipawimawh hle dawn. Chumi nei lo an nih pawhin society member an ni tur a ni. State pawn atang te pawhin Mizoram sawrkar lei turin an rawn phur lut mai thei, society member ta lo leh sawrkarin a hriatpui loh te ta chu buaipui kan tum lo. Chuvangin, society hi check & balance atan bakah-monitoring nan a pawimawh em em a, member lak thuah pawh fimkhur hle tur a ni. Society hi sawrkar kut ke ber tur an nih avangin an mawhphurhna a sang hle dawna, sum leh paiah hlawkna leh ther hlo lam a keng tel hran lo Society hi politics ang zawng kalpui loh hram hram tur a ni, thlai neih te chauh tel na tur a ni tih pawh hriat tur a ni. Society lo awm tawhsa rintlak a awm chuan fin mai kha a tha bera, rintlak a awm loh erawh chuan a thar din mai tur a ni. A hrechiang duh tan chuan Cooperation department lamah zawh fiah thei reng a ni e. PRESS NOTE.pdf Attachment Loading attachment...",Dated: 26 th Jun 24 4:05 PM,https://dipr.mizoram.gov.in/post/press-statement-of-honble-minister-agriculture-etc-pu-pc-vanlalruata-chairman-mizoram-agriculture-and-allied-marketing-board-in-his-press-conference-on-26th-june-2024 |
MAMIT-AH INTERNATIONAL DAY AGAINST DRUG ABUSE AND ILLICIT TRAFFICKING HMAN A NI,"960/2024-2025 Mamit 26th June, 2024 : Vawiin khan DC Conference Hall, Mamit-ah International Day Against Drug Abuse and Illicit Trafficking hman a ni a, Pu V.L Remliana, District Bawrhsap chuan a kaihruai. Pu V.L Remliana chuan ruihlo do turin kan zavaia kan thawhho a tul takzet tawh a, kan ramah a bikin ruihhlo avangin mipa an thi nasa em em a, engtiangin nge hma kan lak ang tih chu tihtak zeta kan ngaihtuah a tul tawh a ni tiin, kan ram leh hnam hmelma ruihhlo do tura theihtawpchhuah turin kalkhawmte a sawm a ni. Pi Grace Lalremdiki Sailo, SDC chuan ruihhlo leh a kaihhnawihin mihring nunah harsatna a thlen theih hrang hrangte a tarlang a ni. Kumin International Day Against Abuse and Illicit Trafficking thupui atan hian ""The Evidence is Clear : Invest in Prevention"" tih chu hman a ni. He hunah hian kalkhawmte atangin ruihhlo do leh a kaihhnawih hrang hrang sawihona hlawkthlak taka hman zui niin Pi Carolyn LB Khiangte, SDO ( Sadar) chuan lawmthu sawina a nei bawk. Attachment Loading attachment...",Dated: 26 th Jun 24 3:58 PM,https://dipr.mizoram.gov.in/post/mamit-ah-international-day-against-drug-abuse-and-illicit-trafficking-hman-a-ni1719397680 |
WORKSHOP ON PREVENTION AND COMBATING CHILD TRAFFICKING MAMIT-AH HMAN A NI,"959/2024-2025 Mamit Dt 26th June, 2024 : Vawiin khan DC Conference Hall, Mamit-ah Combating on preventing and combating Child Trafficking in 100 bordering and Adjoining Districts of India chu Pi Carolyn LB Khiangte Sub-Divisional Officer (Sadar) kaihruaina-in hman a ni. He programme hi sessions hniha then a ni a. Session khatna ah hian Pu Lalpianthanga, Addl. Superintendent of Police, Mamit chuan Child Trafficking chungchang in zirtirna a pe a, Pu Lalpianthanga chuan India rama Child Trafficking lo awm tawh dan leh a hluar chak zia te, Constitutional and Legal Mechanism te, naupang hralh leh rukbo mai theih dinhmuna dingte leh mipuite invenna turte leh mawhphurhnate, ram leh khawtlanga thawhho a tul thute a sawi a ni. Session hnihna-ah hian Pi C. Lalremruati, DCPO chuan Rehabilitation and other related issues tih chungchang sawiin hun a hmang a, naupangte venhim tulna leh hleihlenna hrang hrang laka mipuite in venna tur leh mawhphurhnate, Child Welfare Committe pawimawhna leh an hnathawhte, naupang tana Mission Vatsalya hnuaia chhawmdawlna awm hrang hrang Counselling, Sponsorship, After Care leh Child Care institutions chungchang a tarlang a ni. He hunah hian District Child Protection Unit, Child Care Institutions, One Stop Centre, Chairperson Child Welfare Committee, Merber, Juvenile Justice Board, Superintendent, Shakti Sadan, Chief Medical Officer, Anti Human Trafficking Unit leh Non Governmental Organisations hruaitute an tel a ni. Pi Grace Lalremdiki Sailo, Sub- Deputy Commissioner, Mamit District chuan lawmthusawina a nei bawk. Attachment Loading attachment...",Dated: 26 th Jun 24 3:37 PM,https://dipr.mizoram.gov.in/post/workshop-on-prevention-and-combating-child-trafficking-mamit-ah-hman-a-ni |
CHIEF MINISTER-IN INTERNATIONAL DAY AGAINST DRUG ABUSE AND ILLICIT TRAFFICKING HMANPUI,"958/2024-2025 Dated Aizawl, the 26th June, 2024: International Day Against Drug Abuse & Illicit Trafficking, 2024 chu vawiin khan Vanapa Hall ah hman a ni a. Pu Lalduhoma, Chief Minister chuan he hun hi hmanpuiin; Mizoram mipui zawng zawngte chu ruihhlo leh dan lova ruihhlo phurh dona hna thawhpuiah a sawm. Thu a sawinaah Chief Minister chuan, kan chhak lam ram thenkhatte khi khawvel hriata ruihhlo bupui, Golden Triangle an tih thin an ni a, chuta tanga ruihhlo lo chhuk thlakna kawngpuiah chuan kan awm avangin hun rei tak ruihhlo hian min chim buai tawh. Keinin thapui thawhin lo do mah ila kan thenawm ramten an beih ve si loh avangin kan mal tan a, a sawt mawh hle. Supply a tam avangin a man a tlawm a, kan thalai tam takten a ngawl an lo vei phah a. Sawrkarna kan chan ve leh a theih ang angin beihpui kan thlak nghal a ni. Miti huapa do ngai anih avangin kohhran hrang hrang leh tlawmngaipawlte, kan ram mipui zawng zawng te hi thawhpuiah kan sawm a ni, a ti. Hun rei tak reh tawh State Level Ruihhlo Do Core Committee kan tinung thar a. Supply Reduction mawhphurhna hi Excise & Narcotics kutah dahin Demand Reduction hi Social Welfare & Tribal Affairs kutah dah a ni. Kan tlawmngaipawl hrang hrang te inpekna pawh a ropui hle, an chungah lawmthu ka sawi a ni. Tin, central sawrkar hnuaia hmalakna peng hrang hrang Narco Co-ordination Center (NCORD) te, Anti-Narcotics Task Force (ANTF) te, Nasha Mukt Bharat Abiyaan (NMBA) te pawh tha takin kan kalpui reng bawk. Kan fate drug laka an him theih nan hian chhungkua kan pawimawh hle a, nu leh paten kan fate thlithlai taima ila, nun kawng dik an zawhna tur a nih phawt chuan khauh taka khuahkhirh hi i hreh lovang u. Chu chu Pathian pawhin a phal a ni, a ti. Khualzahawm Pi Lalrinpuii, Health Minister pawhin; kawng dangah nasa takin hma sawn mah ila a hmang tangkaitu tur mipuite, a bikin kan thangthar te ruihhlovin min tihchhiatsak zel chuan a pawi dawn lutuk a. Hei hian ka rilru a luah nasa thin a ni, a ti a. Ngawlvei te enkawlna lama Social Welfare & Tribal Affairs department hmalakna hrang hrang te a tarlang bawk. Pu Lalnghinglova Hmar, Minister, Excise & Narcotics pawhin, ruihhlo dona lamah sawrkar hian mipuite duh khawp kan la phak chiah lo a nih pawhin kan theihtawp kan chhuah, kan bei zel dawn. Ruihhlo hian min chim nasat avangin kil thum atangin sawrkar, tlawmngaipawl leh kohhran ten thapui thawha kan do a ngai niin ka hria. Covid hripuiin min chimbuai vanglai, sawrkar pawh a chet hleih theih tawh loh hnua kohhran te hmalakna ropui tak tak ang kha ruihhlo do thuah pawh hmu leh thei ila tiin duhthu ka lo sam fo thin, tiin ruihhlo dona kawnga tanrual a tul thu a tarlang a. LESDE hmalakna hnuaia ruihhlo ngaite enkawl leh an eizawnna khawp thiamna an neih theih nana hmalak an tum dan te a tarlang. Prof. Lalnuntluanga, Vice President Central YMA pawhin YMA in hma a lo lak tawh dan tlangpui report a pe a ni. Inkhawmah hian Pu Lalthansanga Ralte, Minister, Prof. Lalnilawma, Minister of State, Pu Lalmuanpuia Poonte, Adviser to CM, Lt. Col. Clement Lalhmingthanga leh Pi Prova Chakma, MLA, sawrkar official, tlawmngaipawl, kohhran aiawh leh zirlai naupang te an tel a ni. Dr. Renu Sharma, Chief Secretary-in a kaihruai a, Rev Dr. K. Lallawmzuala'n hunserh hmangin, ngawlvei te enkawlna lama thawk tha Padma Shri pahnih Pi B. Sangkhumi leh Pu Sangthankima te chawimawina neih niin; ruihhlo that lohna inzirtirna lam hawi thil hrang hrang tih a ni a, Pi Lalzarmawii, Commissioner & Secretary chuan lawmthu sawiin hun a khar a ni. He ni hi UN General Assembly in kum 1987 December thlaa Resolution a pass anga khawvel puma hman zui tak a ni a. Kumin thupui hi ""Kan dinhmun a chiang e, Invenna kawngah tan ila ang u"" tih a ni. Attachment Loading attachment...",Dated: 26 th Jun 24 3:09 PM,https://dipr.mizoram.gov.in/post/chief-minister-in-international-day-against-drug-abuse-and-illicit-traficking-hmanpui |
Khawzawlah International Day Against Drugs Abuse and Illicit Trafficking Day hmang,"957/2024-2025 Khawzawl, 26th June, 2024: Vawiin khan Khawzawlah International Day Against Drugs Abuse and Illicit Trafficking, 2024 chu Khawzawl DC Auditorium-ah hman a ni a, Pu Lalrohlua, DC Khawzawl chuan a kaihruai. He hunah hian Pu Lalchhuanthanga, SP Khawzawl in thusawiin Khawzawl chu ruihhlo tawlhrukna kawnga awm kan nih avangin ruihhlo hi kan khuaah a thlauhin an rawn thlauh a ni ber a, chu chuan nasa takin kan khawtlangah nghawng tha lo tak a nei a ni, a ti. Ruihhlo hian a mimalin min nghawng lo a nih pawhin, kan khawtlang nghawng thil a nih avangin kan ngaihthah thei ngawt lo a ni, a ti a, a nghawng chu nakina kan zahna leh kan khawtlang hnufum na tur a nih avangin theihtawpa chhungkua leh khawtlangah kan inhrilhhriat a tul a ni, ati. Pu Lalsawithanga chuan ruihhlo do tur hian Police leh Excise dept lam ngawt rin a hun tawh lo a, Sawrkar dept leh NGO hrang hrangte inlungruala ruihhlo do chet chhuah a hun tawh takzet a ni, a ti. Vawiin inkhawm tawiah hian Khawzawl a NGO hrang hrang hruaitute leh Sawrkar department aiawhte an tel a, Rev Lalbiaksanga Pachuau, Counsellor, FG&CC in hunserh hmangin, Pu PC Rosiama, President, Sub-Hqrs YMA pawhin thu a sawi bawk a ni. Vawiin vek khan International Day Against Drugs Abuse and Illicit Trafficking pualin Khawzawl District Coordination Center (NCORD) te chuan Khawzawl a De-addiction Home pahnih Grace Camping Center leh Chhanchhuahna Home te chu an Chairman Pu K Lalrohlua, DC,Khawzawl hoin an tlawh a, tangpuina pawisa fai cheng 5000 ve ve an hlan a ni. Attachment Loading attachment...",Dated: 26 th Jun 24 2:13 PM,https://dipr.mizoram.gov.in/post/khawzawlah-international-day-against-drugs-abuse-and-illicit-trafficking-day-hmang |
AMC WARD XIX LEH SAKAWRTUICHHUN XI/4 LC BY ELECTION TLUANG TAKIN NEIH A NI,"956/2024-2025 Aizawl, 25.6.2024: Vawiin khan Aizawl Municipal Corporation hnuaia Ward XIX atan Corporator thlanna leh Sakawrtuichhun XI/4 Local Council atana By-Election buatsaih chu tluang taka kalpui a ni a. AMC Ward XIX atan hian vote tla percentage chu 55.02% a ni a, Sakawrtuichhun XI/4 Local Council ah hian 50.63% a ni. AMC Ward XIX hian Kulikawn, Tlangnuam, Saikhamakawn, Melthum leh Hlimen a huam a. Polling Station 15 awmin vote nei hi 13,344 (mipa 6233, hmeichhia 7111) an awm a. Vote hi 7342 (mipa 3407, hmeichhia 3935) a tla a ni. Sakawrtuichhun Local Council ah hian Polling Station pahnih awmin, vote nei 1665 (mipa 777, hmeichhia 888) an awm a. Vote tla zat hi 842 (mipa 371, hmeichhia 472) a ni. Attachment Loading attachment...",Dated: 25 th Jun 24 7:05 PM,https://dipr.mizoram.gov.in/post/amc-ward-xix-leh-sakawrtuichhun-xi4-lc-by-election-tluang-takin-neih-a-ni |
Lawngtlaiah District Bawrhsap hovin Myanmar aṭanga raltlante harsatna hrang hrang chin fel dan tur sawi ho a ni,"955/2024-2025 2024 Nikir thla ni 25: Adventist Development and Relief Agency (ADRA) te'n an ngen angin vawiin chhun dar 12:00 khan Lawngtlai District Bawrhsap Pu Cheemala Siva Gopal Reddy chuan Lawngtlai District chhunga Myanmar raltlante chhawmdawlna leh ṭanpuina kawnga hma latu department leh tlawmngai pawl (NGO) hrang hrangte chu a office chamber-ah an hma lak dan sawi hona (sensitisation meeting) hun a hmanpui. He hunah hian pawl hrang hrangte'n an hma lakna report pein, Myanmar raltlante'n harsatna an tawh hrang hrangte an tar lang a. He'ng harsatnate chin fel dan tur bakah, raltlante chhawmdawl leh ṭanpui zuina kawnga District Administration hova hma lak zui dan tur leh thawh ho dan tur te sawi ho a ni. Attachment Loading attachment...",Dated: 25 th Jun 24 6:32 PM,https://dipr.mizoram.gov.in/post/lawngtlaiah-district-bawrhsap-hovin-myanmar-aanga-raltlante-harsatna-hrang-hrang-chin-fel-dan-tur-sawi-ho-a-ni |
“HEALTHY LUNGLEI DISTRICT CAMPAIGN” HNUAIAH NGAWRH TAKA “NCD AWARENESS & SCREENING” KALPUI MEK ZEL A NI,"954/2024-2025 LUNGLEI; the 25 th June, 2024: Vawiin chawhnu dar 11:30 khan “Healthy Lunglei District Campaign” hnuaiah 2nd Bn MAP personnel te tan Recreation Centre, 2nd Bn MAP complex, Luangmualah Non Communicable Diseases (NCD) Awareness leh Screening campaign nei a ni a. Natna inkaichhawn theih loh chi hrang hrang-Thisen sang, Stroke, Zunthlum leh Cancer chungchangah Dr. VL Hrechianga, MO, UPHC, Hranchalkawn in zirtirna a pe a. 2nd Bn MAP personnel mi 100 chuang te tan a thlawn in NCD screening nei zui a ni. He awareness programme hi Pu C. Vanlalvena, 2nd IC 2nd Bn Battalion MAP in kaihruai in, Pu Francis Lalnuntluanga, Commandant, 2nd Bn MAP leh Pu James Miahlung, Addl DC (Chairman, Sub Committee on NCD screening & awareness campaign) te pawhin thu sawina hun an hmang a ni. Attachment Loading attachment...",Dated: 25 th Jun 24 6:15 PM,https://dipr.mizoram.gov.in/post/healthy-lunglei-district-campaign-hnuaiah-ngawrh-taka-ncd-awareness-screening-kalpui-mek-zel-a-ni |
Lawngtlai Vengpuia in kang vanga chhiat tawkte hnenah sawrkar aṭanga zangnadawmna hlan a ni,"953/2024-2025 2024 Nikir thla ni 25: June ni 23, 2024 (Pathianni) zana Lawngtlai Vengpuia in kang vanga nunna chante leh in chhiate hnena sawrkar aṭanga zangnadawmna (ex gratia) leh Chief Minister's Relief Fund aṭanga chhawmdawlna te chu vawiin khan Lawngtlai District Bawrhsap Pu Cheemala Siva Gopal Reddy chuan lusun chhungte leh chhiat tawkte kutah a hlan. Lawngtlai District Bawrhsap chuan chhiatna thleng chu pawi a tih thu leh chhiat tawkte a tuarpui tak zet thu sawiin, chhiat tawh kara tlawmngai pawl, khawtlang hruaitu leh mipuite tlawmngaihna leh thawh hona lang chhuak chu chhuanawm a tih thu a sawi a. Sawrkarin zangnadawmna hlan tur rang taka a tifel thei chu thuneitute hnenah lawm thu sawiin, chhiatna thlengah sawrkar leh District Administration chuan mipuite thlahthlam lovin, theih tawpin a chhawmdawl zel dawn a ni, a ti. In kanga nunna chan mi pahnih, Pi A. Sungṭiali (kum 76), Pu H. Thangnawna (L) nupui leh Pi H. Darhliangi (kum 70), Pu H. Thangnawna (L) farnu te ral nan an chhungte kutah DM&R Department hnuaia State Disaster Response Fund (SDRF) aṭangin ex-gratia ₹ 4,00,000/- (cheng nuai li) ve ve hlan a nih bakah, CM's Relief Fund aṭangin ₹ 25,000/- (cheng sing hnih sang nga) ve ve hlan a ni a. He kangmei chhuak vanga chenna in pahnih - Pu H. Thangnawna (L) in leh Pu Lalruatsanga in - chhia zangnadawm nan SDRF aṭangin in neitute hnenah ₹ 1,30,000/- (cheng nuai khat sing thum) ve ve hlan a ni bawk. June ni 23, 2024 (Pathianni) zan khan Lawngtlai Vengpuia Pu H. Thangnawna (L) in, Assam type chu bungrua eng mah chuh hman lohvin a kang ral a, vanduaithlak takin mi pahnihin nunna an chan a. He kangmei chhuakin a nghawngah hian a ṭhenawm chiaha awm Pu Lalruatsanga in chu a chhe tel nual bawk a ni. Attachment Loading attachment...",Dated: 25 th Jun 24 6:05 PM,https://dipr.mizoram.gov.in/post/lawngtlai-vengpuia-in-kang-vanga-chhiat-tawkte-hnenah-sawrkar-aanga-zangnadawmna-hlan-a-ni |
H&TE HRIATTIRNA,"952/2024-2025 Aizawl the 25th June, 2024 : Nagaland University hnuaia Engineering Seats zir duh te tan Technical Wing Office, Lily Veng, Chaltlangah Dt. 16.07.2024 (Tuesday) thleng dilna thehluh theih a ni e. Hrechiang duh te tan Technical Wing Office, Higher & Technical Education, Chaltlang Lily Vengah Office hun chhungin zawhfiah theih a ni ang, emaw Department website dhte.mizoram.gov.in ah en theih reng a ni bawk e.",Dated: 25 th Jun 24 5:13 PM,https://dipr.mizoram.gov.in/post/hte-hriattirna1719315784 |
SIAHA DISTRICT ELECTION OFFICER LEH SUPERINTENDENT OF POLICE TEN 07 - CHAKHEI MDC BY ELECTION NEIHNA TURAH POLLING STATION TLAWH,"951/2024-2025 Dated Siaha 25th June 2024 : Mara Autonomous District Council (MADC) hnuaia 07- Chakhei MDC Constituency By- Election neih tura inbuatsaihna kal zelah nimin leh vawiin khan Pu V.L. Hruaizela Khiangte, District Election Officer (DEO), Pu K.L. Vulmawia, Superintendent of Police (SP) leh Pu Ngurthansanga, SDO (S) te chuan Chakhei MDC biala polling station awmte tlawhna an nei. Pu V.L. Hruaizela Khiangte chuan inthlanna felfai leh thianghlim tak awm turin mawhphurhna nei zawng zawngten theihtawp an chhuah mek a ni a ti a. Mipuiten zalen taka vote an thlak theih nan polling station - te dinhmun endik chu thil tul tak a nih avangin a hmun ngeia kalchilha endik a nih thu a sawi . Boruak muanawm tak hnuaia inthlanna nei turin Block Level Officer ( BLO) leh NGO ten theihtawp min chhuahpui a ngai a ti a. A bik takin BLO- te chu offical an nih angin an mawhphurhna a sang hle tiin tha taka an mawhphurhna hlen turin a chah. Pu V. L. Hruaizela Khiangte chuan Autonomous District Council (ADC) hnuaiah inthlan a zing bik hle tiin, MLA leh MP (LS) election neih a ni tawh a, tunah MDC leh Village Council (VC) by- election nei leh turin inpuahchah leh mek a ni a ; election official-te kutah engkim dah theih a ni lo tiin, NGO leh MPF bakah mipuite thawhpuina tha a tul hle a, theihtawp min chhuahpui rawh u tiin a sawm a. NGO te chu khawtlang mipuite innghahna ber an nih angin mipuite mit tlung taka awm a pawimawh hle tih sawiin, thleihbik nei lo tur leh party awn lam nei lo turin a chah a ni. State Election Commission (SEC) in by-election atana candidate-te sum senso a phal chin chu cheng nuai hnih a ni tih tarlangin Pu V.L. Hruaizela Khiangte chuan sum lengvak leh senso te uluk taka venpui turin NGO leh MPF- te a ngen nghal a ni. India ram chu khawvela democracy ram lian leh ropui ber a ni tih sawiin DEO chuan democracy ramah chuan mipuiten an aiawha roreltu tur an thlan chhuah chu thil pawimawh hmasa a ni, a ti a. Mipuiten zalen leh boruak ralmuang tak hnuaia an aiawha roreltu tur an thlanchhuah ngei theih nan thawhpuiah NGO pathum - MTP, MCHP leh MSO te a sawm a, mipuiten an duhzawng tak an thlanchhuah theih nan duhsakna a hlan nghal bawk. Pu K.L. Vulmawia, Superintendent of Police chuan inthlan felfai tak nei turin thawhhona tha a tul hle a ti a. Model Code of Conduct ( MCC) kalpui mek a ni a, tha taka zawm tlan a pawimawh hle a ti. Mipuiten zalen taka vote an thlak theihna turin venhimna kawngah theihtawp chhuah mek zel a ni tiin, zalen leh ralmuang takin mipuiten vote an thlak ngei a beisei thu a sawi a. Dan leh thupek kenkawh kawngah Police- te kutah engkim dah vek theih a ni lo a, NGO leh mipuite tawiawmna a pawimawh hle tiin tha taka tawiawm tura sawmin inthlanna neih turah party leh mipuite duhsakna a hlan nghal. Pu V.L. Hruaizela Khiangte (DEO), Pu K.L. Vulmawia (SP) leh Pu Ngurthansanga SDO(S) te hian 07 - Chakhei MDC Constituency hnuaia polling station pali- Chheihlu, Chakhei,Chakheitlah leh Siasi te an tlawh a. Polling Station tinah hian BLO ten lo hmuak zelin an dinhmun tlangpui leh mamawh ang angte an lo hrilh a ni. Chheihlu polling station ( Govt. Primary School -I)-ah hian vote nei mi 418 an awm a, Chakhei ( Govt. Upper Primary School) ah mi 949 awmin, Chakheitlah ( Govt. Upper Primary School) ah mi 239 awm bawkin Siasi ( Govt. Middle School ) ah hian vote nei mi 275 an awm a ni. 07- Chakhei MDC bial hi a bialtu, Pu K. Hrahmo chuan Mizoram State Legislative Assembly (MLA) inthlanpui, 2023-ah 40-Palak (ST) A/C bial aṭanga MLA-a thlan tlin a nih hnuah a chhuahsan a; bial ruak a nih tak avangin Mizoram State Election Commission chuan by-election nei turin ruahmanna a siam ta a ni. Ruahman lawk dan chuan June ni 28, 2024 (zirtawpni) zing dar 7:00 leh tlai dar 5:00 inkarah vote thlak a ni ang a. Vote tlate hi July ni 2, 2024 (thawhlehni )-ah chhiar a ni ang. Attachment Loading attachment...",Dated: 25 th Jun 24 5:01 PM,https://dipr.mizoram.gov.in/post/siaha-district-election-officer-leh-superintendent-of-police-ten-07-chakhei-mdc-by-election-neihna-turah-polling-station-tlawh |
HEALTH MINISTER HOVIN MIZORAM STATE AYUSH SOCIETY GOVERNING BODY THUKHAWM,"950/2024-2025 Aizawl, 25.6.2024 : Mizoram State Ayush Society (MSAS) Governing Body chu vawiin tlai khan Secretariat Conference Hall-2 ah an Chairman Pi Lalrinpuii, Health & Family Welfare Minister hovin an thukhawm. He meeting ah hian meeting hmasa a thu lo rel tawh te leh a bawhzui dan thlirletna neih a ni a. Agenda hrang hrang chhawpchhuah te chu Chairman kaihhruainain thurel chhunzawm a ni. He meeting-ah hian Mizoram hmun hrang hranga AYUSH Doctor awmte mamawh leh hmasawn zelna tur te sawi a rel ho a ni. Tun dinhmunah hian AYUSH Doctor te hi Mizoram Sorkar hnuaiah a ngheta thawk (Regular) hi Doctor 16 an awm mek a, Contractual a thawk hi National AYUSH Mission hnuaiah Doctor 46 thawk mek an awm a, NHM leh Health Programme hrang hrang hnuaiah AYUSH Doctor mi 84 vel thawk mek an awm bawk a ni. Attachment Loading attachment...",Dated: 25 th Jun 24 4:59 PM,https://dipr.mizoram.gov.in/post/health-minister-hovin-mizoram-state-ayush-society-governing-body-thukhawm |
DC Khawzawlin Vitamin A tablet leh De-worming tablet hlan,"949/2024-2025 Khawzawl 25th Junem, 2024: Vawiin khan Every Infant Matters, New Delhi, based Non Profit Organisation in CSR kal tlanga Deputy Commissioner Khawzawl District hnena Vitamin A tablet 25000 leh De-worming Tablet 25000 an pek chu Dist. Education Officer Khawzawl leh Medical Officer Khawzawl te hnenah District chhunga naupang ei atan Bawrhsap K Lalrohlua chuan a hlan. An damdawi hlan te chu Vitamin A box 2- 25000 tablets leh Albendazole box 2- 25000 tablets te an ni. Heng damdawi te hi market rate chuan Rs. 1,50,000 a ni a. V awiin vek hian Myanmar raltlan puala MZI sub headquarters te'n street concert atanga an sum hmuh Rs 11,000 chu Myanmar raltlan Khawzawla zirna sikul chhunzawm te enkawl nan Bawrhsap K. Lalrohlua hian a hlan bawk. Attachment Loading attachment...",Dated: 25 th Jun 24 4:53 PM,https://dipr.mizoram.gov.in/post/dc-khawzawlin-vitamin-a-tablet-leh-de-worming-tablet-hlan |
BIALTU MLA Prof.LALNILAWMA'N KUM 2024 A GOVT.HIGHER SECONDARY SCHOOL SAITUALA PASS THARTE LAWMPUINA HUN A HMANPUI,"948/2024-2025 Dated Saitual the 25th june 2024: Vawiin khan Bialtu MLA Professor Lalnilawma RD,PHE & Horticulture Minister ni bawk chuan Saitual Govt.Higher Secondary School zirlai luttharte lawmna leh Kum 2024 HSSLC pass tharte lawmpuina hun a hmanpui a,Chawhnu lamah kum 2026 a KTP General Conference Saituala thlen tur chungchanga hmalak zel dan tur ngaihtuahin Organising Committee leh sawrkar mi pawimawhte nen meeting an nei. Khuallian chuan thu sawiin kalkhawmte chungah lawmthu a sawi a, zirna kawnga ṭanghma sialna chu tanghma sialna dik tak anih thu sawiin zirna kawngah hmasa ber ni tur chuan midang ken chi a nih loh thu leh tum nei rana lehkha zir turin a chah bawk. Zirlaite chu lehkha an zirna kawngah an tuina ber line a kal turin a chah a, theihtawp chhuaha an zir chuan eng kawngah pawh hmantlak an ni thei tiin, Hlawhtling tur chuan mite aia thawhhma a tul thu sawiin tih tur hmachhawpte pawh nakina tih atana dahlova tih mai zel hi hlawhtlinna atan chuan a tul hle tih thu a sawi a, nu leh paah inghat lova hmalam hun atan puitlinna kawng zawh a mahnia inhaikaw turte, ṭhianṭha siam uar turte, ruihtheih thila fihlim turte leh tichhinlo turin a chah bawk a ni. Bialtu MLA hi Govt. Saitual Higher Secondary School Pricipal leh staff ten lo dawngsawngin an mamawhte an lo thlen a, chung zingah chuan Non-teaching staff leh teaching staff indaihlohna te, Subject hrang hrang zir theih dah belh chungchangte leh school campus development chungchangte a tel a ni. Tun dinhmunah Govt Saitual Higher Secondary School ah hian teaching staff -24, non-teaching staff - 2 awmin an vaiin thawktu mi 26 an awm mek a, Kum 2024 Final result Arts ah zirlai 54 examin mi 49 an passed a, pass percentage hi 90.74 a ni.Disctinction ah mi 1, First Division ah mi 18, Second Division ah mi 23, Third Division ah mi 9 ah passed a ni. Science ah zirlai 21 examin mi 16 an passed a, pass percentage hi 76.119 a ni. First Division ah mi 9, Second Division ah mi 7 an passed a,Commerce ah zirlai 11 examin mi 8 an passed a, pass percentage hi 72.72 a ni. First Division ah mi 9, Second Division ah mi 7 an passed a ni. Mizoram chhunga Govt Higher Secondary School a ranking hrang hrangah Arts: Rank 1, Science: Rank 6, Commerce: Rank 3 an ni mek bawk. Chawhnu lamah Kum 2026 General Conf. saituala thlen tur chungchanga organising commiittee te nen hmalak dan turte sawiho a ni a, chung zingah chuan General conference thlenna atana nuai 100 ruahman anih thu ngaihthlak a ni. Bialtu MLA chuan thu sawiin department hrang hranga mamawh ṭulte pawh a tul dan anga ngaihtuahna sen a inhuam thu leh sawrkar lam atanga a theih chin china theihtawp chhuah a inhuam thu pawh a sawi bawk. He meeting ah hian bialtu MLA bakah Rev Rosiamliana Tochhawng, Leader Central KTP, Dr Lalngura Tlau, DC saitual bakah Ex-Officio, line department leh organising committee te an tel a, Meeting zawh hian KTP GENERAL CONFERENCE PANDAL sakna tur hmun khiangpuizawl chu a hmunah tlawhin hmunhma awmdante a enfiah nghal bawk. Attachment Loading attachment...",Dated: 25 th Jun 24 4:53 PM,https://dipr.mizoram.gov.in/post/bialtu-mla-proflalnilawman-kum-2024-a-govthigher-secondary-school-saituala-pass-tharte-lawmpuina-hun-a-hmanpui |
Education Minister Dr Vanlalthlana New Delhi Tour (20-26 June 2024),"947/2024-2025 Aizawl the 25th June, 2024: Dr Vanlalthlana, Minister, Education, I&PR etc. chu New Delhi-ah Sawrkar Laipuia hotu lute dawr in a cham mek a. New Delhi-a a cham chhung hian Shri Dharmendra Pradhan, Union Minister of Education; Shri Ashwini Vaishnaw, Union Minister of Information & Broadcasting leh Electronics & Information Technology; Shri Sanjay Jaju, Secretary, Information & Broadcasting; Shri S. Krishnan, Secretary, Ministry of Electronics & Information Technology; Shri Sanjay Kumar, Secretary, Ministry of Education & Literacy leh Shri K. Sanjay Murthy, Secretary, Ministry of Higher Education te a dawr a ni. Minister Dr Vanlalthlana hian Education Minister Dharmendra Pradhan chu Mizorama zirnain hma a sawn theih nana Mizoram sawrkar hmachhawp hrang hrang a sawipui a. Sawrkar laipui aṭang ṭanpuina awm theite sawipuiin Samagra Shiksha leh RUSA scheme hnuaia sum dawn hmabak awmte a hma thei ang bera pe chhuak turin a ngen a. NIT, Lengpui campus a hlawhtlin thuai theih nan leh Mizoram Engineering College din fela zirna kalpui a nih vat theih nan ngenna a thlen bawk a. NIT chungchanga hmalak chhunzawm dan tur leh Engineering College din nan PMJVK project chak zawka kalpui a nih theih dan te an sawi dun a ni. Information & Broadcasting leh Electronics & Information Technology Ashwini Vaishnawnen an indawrnaah Dr Vanlalthlana chuan I&PR leh ICT Department-a Mizoram Sawrkar hmachhawp hrang hrang a sawipui a. Mizoram University-a Software Technology Park din tura hmalakna hrang hrangte sawi dunin, Digital India scheme hnuaia hmalak theih dan tur awmte an sawi dun bawk. Minister Dr Vanlalthlana hian a department chan hrang hranga Sawrkar Laipui Secretary-te a dawr bawk a. Sawrkar Laipuikal tlanga Mizoram Sawrkarin hnathawh tur a ruahman leh hmachhawp a neihte chak zawka kalpui a nih theih dan turte sawiin, inkawmhona hun hlawk tak an hmang a ni. Minister Dr Vanlalthlana hi June ni 22 (Inrinni)-a GST Council meeting-ah Taxation Department official-te nen telin New Delhi-a Sawrkar Laipui hotulu hrang hrangte dawrin a cham chhunzawm a, ruahman dan ang chuan June 26 (Nilaini) hian Mizoramah a lo let leh ang. Attachment Loading attachment...",Dated: 25 th Jun 24 4:48 PM,https://dipr.mizoram.gov.in/post/education-minister-dr-vanlalthlana-new-delhi-tour-20-26-june-2024 |
Home Minister Pu K Sapdanga’n ICCC tlawh,"946/2024-2025 Aizawl, the 25th June 2024 : Home Minister Pu K Sapdanga, Urban Development & Poverty Alleviation changtu ni bawk chuan vawiin khan Aizawl Smart City Ltd. hnuaia din, IT hmanga Aizawl khawpui hmun hrang hrang viltu nia ngaih theih – Integrated Command & Control Centre, Old Secretariat, Raj Bhawan bula awm chu a tlawh a, Aizawl Smart City Ltd. hotute leh helai hmun thawkte’n ICCC chanchin leh hnathawh tlangpuite leh IT thiamna leh camera hrang hrang hmanga Aizawl khawpui an vil dan chanchin te an hrilh. Home Minister Pu K Sapdanga chuan Aizawl khawpui mipuite him nan leh tunlai thiamna hmanga engtik lai pawha lirthei leh Aizawl khawpui hmun hrang hrang vil theihna ICCC hi a tangkai hle nia a hriat thu sawiin tunhnaia misual hnuchhuina kawngahte leh lirthei intihpalhna leh lirthei in mihring a sut a tlansan te chu ICCC a camera atangin hriatchhuah a ni a, hei hi a tangkaina peng pakhat chauh a ni a. Chhiatrupna a thlen palh thu hlaah leh khuarel chhiatna a thlen a Aizawl khawpui chhunga information inpek zung zung theihna atana ICCC hi kan hman tangkai leh zual a tul thu te a sawi a ni. Pu C Lalchhuangkima, CEO Aizawl Smart City leh Johnson D Thianga ICCC Engineer te chuan ICCC chanchin tlangpui te presentation hmangin a tarlang a. Tunhnaia lirthei chetsualna leh lirtheiin mihring a sut, an tlansan maite chu ICCC camera in an chhuichhuah dante an sawilang bawk a ni. Home Minister hi Addl Secretary, Home, Pu Joseph Lalrinsanga leh Joint Secretary, Disaster Management & Rehabilitation Pi Zarzokimi ten an tawiawm a ni. Integrated Command & Control Centre bun nan leh kum 5 chhunga a enkawl nan cheng vaibelchhe 101 vel ruahman a ni a, a bun hna hi Bharat Heavy Electricals Limited (BHEL) pek niin anni hian Agreus Infotech Limited an thawh tir leh a. Nikum April ni 1 khan Home Minister Amit Shah in a hawn hnuin kum 2023, July thla atangin a hman theih (go live) ta a ni. ICCC-ah hian control room, conference room, reception area, operator room leh data centre changkang leh changtlung tak te a awm a. Aizawl khawpui chhung hmun hrang hrangah Surveillance camera hmun 76 ah bun niin Fixed Camera 236 bakah Pan Tilt Zoom (PTZ) 39 a awm bawk. Khawpui kawtchhuah pawimawh hmun 14-ah Automatic Number Plate Recognition (ANPR) Camera dah niin, Facial Recognition System khawpui chhung hmun pawimawh 5-ah leh khawpui chhung hmun 4-ah Environmental Sensor dah a ni bawk. Bawlhhlawh paih motor 140-te monitor-na tur GPS hmang Solid Waste Management Application Dashboard bakah Aizawl khawchhung chanchin hriat zung zung theihna Variable Messaging Display' hmun 4-ah dah a ni. Vantlang mipui tana a thlawna hman theih tur wifi hmun 15 ah bun tel a ni bawk. Attachment Loading attachment...",Dated: 25 th Jun 24 4:32 PM,https://dipr.mizoram.gov.in/post/home-minister-pu-k-sapdangan-iccc-tlawh |
Khawzawlah MPSC hnuaia MCS Combine Prelims Examination buatsaih tur atan Exam center briefing nei,"945/2024-2025 Khawzawl, 25th June, 2024 : Khawzawlah MPSC hnuaia MCS Combine Prelims Examination Khawzawl center a exam buatsaih tur atan vawiin khan Exam center briefing chu DC meetinga Hall ah Addl.DC Pu Lalfakzuala hovin neih a ni a, SDO Sadar Pu Vabeimozachhichozah chuan center superintendent leh staff te hnenah briefing a pe a ni. He hunah hian Addl. DC Pu Lalfakzuala chuan a vawi khat nan Khawzawlah MPSC hnuaiah MCS Combine Prelims exam buatsaih anih tur chu lawmawm a tih thusawiin, Mizoram a inelna sang ber a nih avangin Exam buaipuitu turte chu fimkhur a tul a tih thu a sawi a. Exam Center tur Govt. Khawzawl High School chu MPSC lam pawn lo enfiah tawhin, exam center a tan a tha tawk ah an ngaih thu a sawi bawk. Pu Vabeimozachhichozah chuan exam center Govt. Khawzawl High School staff-te hnenah Exam briefing-te pein, a tak ngeia tihchhinna neih nghal a ni a. Ruahman danin naktuk hian seat arrangement-te buaipuia chinfel theih beisei a ni. Attachment Loading attachment...",Dated: 25 th Jun 24 4:15 PM,https://dipr.mizoram.gov.in/post/khawzawlah-mpsc-hnuaia-mcs-combine-prelims-examination-atan-exam-center-briefing-nei |
MP Pu Richard Vanlalhmangaiha'n Power Secretary kawm,"944/2024-2025 Dated Aizawl, the 25th June, 2024: Chief Minister Pu Lalduhoma'n nimin piah June ni 23 a Union Power Minister, Manohar Lal Khattar a kawmna bawhzuiin MP Pu Richard Vanlalhmangaiha chuan vawiin khan Pu Pankaj Agarwal, Secretary, Power Ministry chu a kawm a. MP hi Pu Vanlaldina Fanai, Commissioner & Secretary to CM leh Pu Jonathan Lalremruata, OSD to CM ten an tawiawm. Union Power Secretary hian RDSS bill tang Rs. 42 Crore chu 30 June hmaa clear turin officials te a hriattir a. NEEPCO in Shortfall Power Bill Rs.102.07 Crore Mizoram Sorkar hnena an rawn thinna chu ngaihnatthiam dan emaw installment a pek dan a awm em tih a lo zirchiang dawn a ni. Secretary hian Chhimtuipui Darzokaia Hydro Power Project 2400MW siamchhuahna tur project DPR an siam mek thu lo hrilhin; DPR siamtu WAPCOS Limited ten July thla chhunga an zawh hman a beisei thu a lo hrilh a ni. Attachment Loading attachment...",Dated: 25 th Jun 24 3:52 PM,https://dipr.mizoram.gov.in/post/mp-pu-richard-vanlalhmangaihan-power-secretary-kawm |
CHIEF MINISTER-IN SERCHHIP TOWN DEVELOPMENT COMMITTEE TE KAWM,"943/2024-2025 Dated Aizawl, the 25th June, 2024: Vawiin khan Chief Minister Pu Lalduhoma chuan a office-ah Serchhip Town Development Committee hruaitute a kawm a, Serchhip khawpui hmasawnna tur thil pawimawhte a sawipui. Leisekawt Field puitlin tura hmalak thu te, Nursing School hman tangkai thu te, Serchhip venglaia PWD hmun luah mek leh Soil Department ram tangkai zawka hman thu te, Eklavya School panna kawng siam thu te, district Jail Improvement thu te an sawi a. Chief Minister hian District Jail sak that nan hian Rs. 330 Lakh SASCI atanga dah a nih tawh thu leh District Jail pariat lai sak that tura hmalak mek a nih thu a lo hrilh. Chhiahtlang daia Godown sak tawh hman tangkai thu te, Chhiahtlang dai veka ITI Office leh Bukpuia Social Welfare Office a taka hman thu te, Sailiamkawna Mizofed Pump a awm theih nana 132 KV line sawn thu te pawh an sawi a ni. Chief Minister hmalakna hian Paragliding Take off kawng PCC turin teh mek a ni a, World Cup thlen hma ngeia zawh tur a tih a ni. District Hospital-a Ultrasound chhia chu thlak tura tih mek a ni a, Hospital building thar tur hi a design siam that leh mek niin; CSR sum 21 crore neihsa khan a daih dawn loh avangin mamawh belh hi CSR bawka dap a tum thu Chief Minister hian a lo hrilh bawk. Attachment Loading attachment...",Dated: 25 th Jun 24 3:50 PM,https://dipr.mizoram.gov.in/post/chief-minister-in-serchhip-town-development-committee-te-kawm |
HEALTH MINISTER IN RAMHMUL DAMDAWI ATANA BUYERS-SELLERS MEET BUATSAIH A HAWNG,"942/2024-2025 Aizawl, 25.06.2024: Health & Family Welfare Minister Pi Lalrinpuii chuan vawiin chawhma khan Aijal Club ah ‘State Level Buyers-Sellers Meet for Medicinal and Aromatic Plants’ buatsaih chu a hawng. He buyers-sellers meet hi sorkar laipuia Ministry of AYUSH hnuaia National Medicinal Plants Board (NMPB) in a bultumin State Medicinal Plants Board (SMPB), Mizoram, Directorate of AYUSH in a buatsaih a ni. “Forward and Backward Linkage Supply Chain of Medicinal Plants – Under Integrated Component Project” kalpui mek hnuaia buatsaih a ni. Health Minister chuan thu sawiin, ramhmul damdawi chu hnam rohlu pakhat leh tangkai em em a nih thu sawiin, a tangkaina te haichhuak belh zelin, kuthnathawktute tan leh economy chawikangtu pawimawh a nih theih a beisei thu a sawi a. Vawiina Buyer-Sellers meet buatsaih chuan Mizorama ramhmul damdawi chingtute leh la ching ve duhte tan market tha tak a hawn phah a, hlawkna tha tak chharchhuah a nih ngei a beisei thu a sawi a ni. Nakin zelah pawh market tha leh innghahna tlak a awm zel theih nan AYUSH lama thawktute leh stake holder hrang hrangte theihtawp chhuah tlang turin a sawm a. Minister chuan kuthnathawktute chawikan chu sawrkarin a ngaihpawimawh thu sawiin, Handholding Policy chuan medicinal plants farmer te pawh a la huam tel thuai a beisei thu a sawi a. Farmer te chu mahni thawhchhuah atang ngeiin hausak i tum ang u, tiin kalkhawmte a sawm a ni. Vawiin Buyer-Seller-meet hawnna inkhawmah hian National Medicinal Plants Board, Ministry of AYUSH leh CSIR-North East Institute of Science & Technology, Jorhat, Assam aiawh lo kal te’n thu an sawi bawk a. Mizoram AYUSH chu India state zinga Integrated Component Project kalpui hmasa ber a nih thu te an sawi a. Mizoram leilung chu medicinal plants leh aromatic plants chinna atan a that thu leh, tam tham tak (a metric ton bi) a tharchhuak thei tan chuan hralhna lamah lungkham tur a awmloh thu te an sawi a ni. Inkhawm hi Dr. Lalkhawngngaihi Renthlei, CEO, SMPB chuan kaihruaiin, State Medicinal Plants Board chungchang sawifiahna a awm bawk a. Dr. S. Mara Thansiami, Deputy Director, AYUSH Directorate chuan lawmthu sawiin hun a khar a ni. H&FW Secretary Pi Sangchhin Chinzah pawh a tel a ni. Ramhmul Damdawi leh Aromatic plants atanga thil siamchhuah hrang hrangte vawiin hian phochhuah a ni a. Chawhnu lamah Ministry of AYUSH leh CSIR-NEIST atanga mithiam lo kalte hnen atangin zirtirna neih chhunzawm a ni a. Hemi zawh hian kuthnathawktu (sellers) te leh a hlawm a an thil tharchhuah lei tur rawn zawng (buyers) te’n inkawmna hun an nei leh a ni. Attachment Loading attachment...",Dated: 25 th Jun 24 3:44 PM,https://dipr.mizoram.gov.in/post/health-minister-in-ramhmul-damdawi-atana-buyers-sellers-meet-buatsaih-a-hawng |
Khawzawl SP-in zirlai pass tharte lawmpuina hun hmanpui,"941/2024-2025 Khawzawl 25th. June, 2024 : Mizo Zirlai Pawl (MZP) Headquarters, Khawzawl chuan vawiin chawhma dar 11:00 khan Khawzawl khawpui chhunga HSLC leh HSSLC Passed tharte lawmpuina leh a ti tha zual te chawimawina hun an hmang a, he hun hi Khawzawl Superintendent of Police (SP) Pu Lalchhuanthanga, MPS chuan khuallian niin a hmanpui a ni. SP Pu Lalchhuanthanga chuan he hunah hian thu sawiin MZP in zirlai Passed thar te lawmpuina hun an buatsaih chu lawmawm a tih thu leh mipuite pawhin kan hlutpui thiam a pawimawh a ni a ti a. Zu leh damdawi rui nih hi mi tumahin kan duh loh laiin tunah hian heng thil vang hian Mizoram a rum mek a, nakinah chuan kan ram hi chhan theih loh leh chhantlak lohvin a awm ang tih a hlauhawm a, chuvangin vawiina zirlai kalkhawmte hian ruihtheih thil hrim hrim a tih a tih chhin loh tur a ni a ti. SP chuan tun thlakhat chhung chhovah ringawt pawh Police ten ruihhlo an man hnem thu leh vawiinah pawh Zokhawtharah Secondhand Bale chhungah Heroin Hawng 330 lai an man tih a sawi a. Mizoram hi ruihhlo tawlhrukna kalkawng a nih avangin damdawi chi hrang hrang tamtak, a bik takin Heroin No.4 hi an rawn tawlh nasa hle a, Brown Sugar tak tak kan hmuh phak loh laiin tualchhunga hralh chhuah tur, Local Consumption pawh a hranin thianghlim lemlo takin an siam tawh a ni a ti a. Vawiina zirlai kalkhawmte chu ruihhlo that lohzia an thiante leh an unaute hrilhhre turin Ambassador ni nghal vek tura a duh thu sawiin zirlaite leh an unau te chu ruihhlo tihchhin tawh chuan a let theih tawh lohva, vawikhat tih chhinin vawihnih a hring a, Addict tawh te chu Jail-ah kumkhat chhung tangin, damdawi tih tur nei lovin awm reng mahse an rawn chhuah veleh an ti leh nghal tho zel a ni a ti a. Mizoramah hian mipa in ruihhlo kan ti nasa a, zu leh ruihhlo vanga kum naupang te a mipa thi kan tam avangin Census-ah hmeichhia aiin mipa kan hniam a, Electoral Roll a mipa kan tlem zawkna chhan pawh hei tho hi a ni tiin zu leh ruihhlo vanga mipa kan thih zel chuan kan nula te hian pasal tur an hmu zo lo ang tih a hlauhawm a ni a ti a. Ruihhlo a inchiuna avanga HIV kai kan ngah avangin HIV Positive hi Population a chhutin India ramah hian Mizoram kan sang ber a ni a ti a, ruihhlo tih hi Kristianna nen pawh a inrem lo lutuk a nih thu sawiin damdawi tih tawh chuan a nghawng chu Meidil a ni mai a ti bawk. Vawiina zirlai pass tharte lawmpuina leh a ti tha zual chawimawina hun hi Pu R. Malsawmkima, Vice-President, MZP Hqrs. Khawzawl in kaihruaiin President Pu Rosangzuala pawhin zirlai naupang kalkhawmte fuihna thu a sawi ve bawk. Attachment Loading attachment...",Dated: 25 th Jun 24 3:37 PM,https://dipr.mizoram.gov.in/post/khawzawl-sp-in-zirlai-pass-tharte-lawmpuina-hun-hmanpui |
LUNGLEI MUNICIPAL COUNCIL (LMC) LEH LOCAL COUNCIL TEN MEMORANDUM OF UNDERSTANDING (MoU) AN ZIAK,"940/2024-2025 L UNGLEI; the 25 th June, 2024: Vawiin chawhma dar 11:00 khan Board of Council Hall, Convention Centre-ah Lunglei Municipal Council Chairman, Pu Lalzuithanga kaihhruaina hnuaiah Lunglei Municipal Council Area huam chhungah Traffic Management mumal zawk a awm theih nan thuthlung (Memorandum of Understanding) an ziak. He MoU hi LMC aiawhin Pu Donny Lalruatsanga, Chief Executive Officer (CEO) leh Local Council Chairman 23 ten an ziak a ni. Lunglei Municipal Council area huam chhunga kawngpuite alo thawl zawk theih nan leh mipui te an lo him zawk theih nan te, kawngkama lirthei dah avanga lirthei chetsualna awm thin te alo ziaawm theih nan Lunglei Municipal Council leh LMC Area huam chhunga Local Council te chuan thawhdunna thuthlung hi ziah an rem ti a. Vawiin chawhma dar 11:00 khan thawhdunna hi ziah fel a ni a, hei hian tahrik ni 31.3.2025 thleng a huam ang. Hetiang hian thawhdunna tur hrang hrangte siam a ni. 1. Pukpui- Hrangchalkawn – Zobawk kawngpui (Main Road) bikah LMC in private parking area a lo puan tawh (private parking area) bak zawng Commercial Vehicle Stand-te leh kawngpui kama Garage neilo avanga lirthei dah thinte huamin parking fee khawn a ni ang. 2. LMC in No parking area a puan tawhna hmun a motor dahte chu chawitir (fine) an ni ang. Hei hi Local Council ten an bawhzui ang. Hei hian main road bakah District road leh vengchhung internal road te a huam vek ang. 3. LMC/Local Council ten main road-a parking zone (safe zone) leh internal road (kawngpui dang reng reng) ah mimal lirthei dah duhte chu dah tir an ni ang a. Local Council ten parking fee an khawn ang. 4. LMC phalna tel lova zankhua a lirthei riah thin motor lian chi (overnight parking) te chu chawitir an ni ang. Local Council ten hma an la ang. 5. Local Council ten parking fee/ pawisa chawitir (Fine) atanga sum an lakluh chu LMC-ah thla tin 40% a chhung ang. Chawlhkar hmasaber hun chhungin thehluh tur a ni ang. 6. He thawhdunna (MoU) hi LMC in tul a tih chuan a ti danglam/ titawi thei bawk ang. Attachment Loading attachment...",Dated: 25 th Jun 24 2:52 PM,https://dipr.mizoram.gov.in/post/lunglei-municipal-council-lmc-leh-local-council-ten-memorandum-of-understanding-mou-an-ziak |
Lawngtlai Chandmary bial MDC by-election-a inthlan buaipui tur polling official-te tan training thawh hnihna buatsaih a ni,"939/2024-2025 2024 Nikir thla ni 25: June ni 27, 2024 (Ningani)-a Lai Autonomous District Council (LADC) hnuaia 12-Lawngtlai Chandmary biala Member of District Council (MDC) by-election buatsaih tura inthlan buaipui tura ruat Presiding Officer (PRO) leh Polling Officer (PO) te tan vawiin khan Lawngtlai DC Conference Hall-ah training thawh hnihna buatsaih a ni. Lawngtlai BDO Pu Collin Hlychho chuan training hi pein, inthlan buatsaih dan tur leh hriat tur pawimawh hrang hrang a zirtir a. Lehkha pawimawh (form) hrang hrang hman dan leh EVM hman dan te a taka zir ho ni bawkin, zawhna leh chhanna leh sawi hona hun hman a ni bawk. He hunah hian LADC hnuaia VC Inthlanpui leh MDC by-election-a polling official duty tur, postal ballot-a vote thlak dilte tana vote thlak theihna, facilitation centre ruahman ni bawkin, polling official-te chuan postal ballot vote an thlak nghal bawk a ni. Lawngtlai Chandmary MDC bialah hian polling station pali - Lawngtlai Chandmary North-I, Lawngtlai Chandmary North-II, Lawngtlai Chandmary South-I leh Lawngtlai Chandmary South-II - a awm a. Polling station tinah hian inthlan buaipui turin PRO 1 leh PO 2 ṭheuh an awm dawn a. Electronic Voting Machine (EVM) hmangin vote thlak tur a ni. Lawngtlai Chandmary bial MDC by-election buatsaih turah hian vote nei mi 2,798 (mipa 1,313 leh hmeichhia 1,485) awmin, inthlan chuhtu candidate mi pathum - Pu F. Hrangtukhuma, ZPM; Pu K. Lalawmpuia, BJP leh Pu C. Lalsawmzuala, MNF te - an awm a. Ruahman lawk dan chuan June ni 27, 2024 (Ningani) zing dar 7:00 leh tlai dar 5:00 inkarah vote thlak a ni ang a. Vote tlate hi July ni 1, 2024 (Thawhṭanni) chawhma dar 10:00-ah chhiar ṭan a ni ang. Attachment Loading attachment...",Dated: 25 th Jun 24 2:46 PM,https://dipr.mizoram.gov.in/post/lawngtlai-chandmary-bial-mdc-by-election-a-inthlan-buaipui-tur-polling-official-te-tan-training-thawh-hnihna-buatsaih-a-ni |
"MONTHLY CRIME REPORT UNDER MLP ACT, 2019 FOR THE MONTH OF MAY, 2024","938/2024-2025 MONTHLY CRIME REPORT UNDER MLP ACT, 2019 FOR THE MONTH OF MAY, 2024 SI/ No Person arrested Excise & Narcotics Department Police Department Total 1. Zu zuar 539 24 563 2. Zu rui 39 30 69 ZU MAN ZAT 3. Rakzu 4121.65 litres 1339.12 litres 5460.77 litres 4. Zu bilhlai 5282 tins - 5282 tins 5. Dawidim 774 grams - 774 grams 6. IMFL 750 ml 1474 bottles 408 bottles 1882 bottles 375 ml 180 bottles - 180 bottles 180 ml 167 bottles 167 bottles Beer 650 ml 12 bottles - 12 bottles Canned Beer 500 ml 2509 cans 2112 cans 4621 cans Breezer 275 ml - - - Fruit Wine 3.95 litres - 3.95 litres BEDC 270.1 litres 40 litres 310.1 litres Foreign imported Liquor 51 bottles - 51 bottles Foreign imported Beer 1 bottle - 1 bottle Foreign imported Canned Beer 193 cans - 193 cans Foreign imported Wine 3 bottles - 3 bottles 7. Zu sakna bel man zat 41 nos. - 41 nos/ 8. Motor man zat 7 nos. 5 nos. 12 nos.",Dated: 25 th Jun 24 2:35 PM,https://dipr.mizoram.gov.in/post/monthly-crime-report-under-mlp-act-2019-for-the-month-of-may-2024 |
COOPERATION DEPARTMENT MINISTER-IN 45TH MAHCO ANNUAL GENERAL ASSEMBLY-A HMAN PUI,"937/2024-2025 Aizawl dated 25th June, 2024: Vawiin khan I&PR Auditorium, Treasury Square-ah Mizoram Apex Handloom & Handicraft Cooperative Society Ltd. (MAHCO) te chuan ‘45th Annual General Assembly 2024’ an hmang a. Pu PC Vanlalruata, Minister, Cooperation Department chu Khuallian niin Pu R. Lalremsanga, Registrar of Cooperation Societies chu khual zahawm a ni a, Pu Lalrinkima, Chairman, MAHCO Ltd. chuan hun a kaihruai a ni. Cooperation Department Minister Pu PC Vanlalruata chuan Handloom chu Mizoram chhung a Industry kan neih te zing a pawimawh tak leh thawh hlawk ber pawl a nih thu sawiin hmasawnna chak zawk a kalpui a nih theih nan Handloom leh a kaihhnawih Society tam thei ang ber chu MAHCO hnuaia ziah luh zel a pawimawh thu a sawi. Mahni ram siam chhuah ngaihsan leh ngaihhlut a pawimawh thu Cooperation Minister chuan sawiin Sawrkar pisa hrang hrangah pawh mizo kutchhuak bungrua leh hnam ziarang phochhuak thei, Mizo handloom hmang uar zel tur a hmalak a nih thu a sawi a. Pu PC Vanlalruata chuan Mizoram handloom leh handicraft-in hma a sawn zel theih nan kan kut chhuakte chu khawvel hmun hrang hranga thawnchhuah tlak khawp a tha siamchhuah a tul thu sawiin hemi tur hian pawl anga inkaihhruaina tha tak neih a pawimawh thu a sawi a. Sawrkarin ‘Hand Holding Policy’ kalpui a tum angin MAHCO member-te chu midangte khaichhuak leh kaihruaitu nih tum theuh turin kalkhawmte a chah bawk a ni. Pu R.Lalremsanga, Registrar of Cooperative Societies chuan Handloom leh Handicraft chu eizawnna rintlak a nih mai piahlamah hnam dangte laka kan hnam ziarang phochhuahna hmanraw tangkai taka hman a nih theih thu a sawi. MAHCO 45th Annual General Assembly hmanna ah hian Pu Lalrinkima, Chairman, MAHCO chuan hruiatute inhmelhriattirna leh kalkhawmte lawmna hun a hmang a. Pu AN Barbhuiya, Managing Director chuan kum 2023-24 chhung a hmalakna hrang hrang tarlanna hun hmangin chawhnu lam ah rorelna hun hman a ni. 45th Annual General Assembly-ah hian Mizo kut chhuak Handloom leh Handicraft hrang hrang pho chhuahna tur hmunhma ruahman belh dan tur te, Hualngohmun a Mizoram Handloom & Handicraft Complex din a nih theih nana hmalak dan tur te, Handloom & Handicraft-in hma a sawn zel theih nan Ministry of Tribal Affairs hnuai ah State Tribal Development Cooperative Project thehluh a nih thu te ngaihthlak a ni a. Kum kalta chhung a State Handloom Expo buatsaih a nih dan te ngaihthlak a ni bawk. Attachment Loading attachment...",Dated: 25 th Jun 24 2:35 PM,https://dipr.mizoram.gov.in/post/cooperation-department-minister-in-45th-mahco-annual-general-assembly-a-hman-pui |
KVK Khawzawl buatsaihin Chawngtlaiah Farmers Scientist Interaction an nei,"936/2024-2025 C hawngtlai, 25th June, 2024: Vawiin khan KVK Khawzawl chuan Chawngtlai khuaa Sapthei chingtute nen Farmers Scientist Interaction an nei. He hun hi Dr. Malsawmkimi Senior Scientist & Head chuan kaihruaiin, Pi R. Vanlalduati SMS (Soil Science), Pu Rambuatsaiha SMS (Agronomy) leh Pu Prakash Thapa (Farm Manager) te chuan he inkawmkhawmna hunah hian zirtirna an pe a ni. KVK Khawzawl te hian Saptheite hi an chinna hmun tlawha enfiahin - fruit fly in a tihbuai te bakah rannung dang ten an tihbuai dante hmuhchhuah a ni a. Heng natna leh rannung hrang hrangte laka thlai enkawl dan leh ven dan te zirtirna an pe nghal bawk a ni. Chawngtlai Sapthei Growers Association ah hian chhungkua 96 in sapthei hi an ching a, kuminah hian quintal 70 vel seng tawhin an seng mek zel a, November thla thlengin Sapthei seng tur hi an nei chho dawn a ni. Attachment Loading attachment...",Dated: 25 th Jun 24 2:18 PM,https://dipr.mizoram.gov.in/post/kvk-khawzawl-buatsaihin-chawngtlaiah-farmers-scientist-interaction-an-nei |
LAD MINISTER HOVIN VILLAGE COUNCIL DRAFT BILL 2024 CHUNGCHANG INRAWNKHAWMNA LEH SAWIHONA HUN HMANG,"935/2024-2025 Aizawl 25th June, 2024 : Vawiin khan Mizoram New Capital Complex (MINECO) Secretariat Conference Hall-ah Pu C. Lalsawivunga, LAD Minister hovin The Mizoram (Village Councils) Bill 2024 chungchang ngaihtuaha thutkhawm a ni. Meeting kaihruaitu LAD Minister chuan vawiina VC Bill 2024 chungchanga ngaihdan leh rawtna siam tura kal zawng zawngte chungah lawmthu a sawi a. Kan VC te tha tichak a, khawtlang inrelbawlna changtlung zawk kan neih theih nana an ngaihdan sawi turin a sawm a ni. Meeting-ah hian VC te chu The Lushai Hills District (Village Councils) Act 1953 hnuaia inenkawl an la ni a, he dan hi a hlui tawh avang leh kan khawtlangin kan mamawh tawh lem loh a tam bakah thil thar belh tur leh tihdanglam tur a awm tawh avanga he VC Draft Bill 2024 hi lo irhchhuak a nih thu tarlan a ni a. VC member a hmeichhe reservation leh VC term rei zawng chungchang sawiho a ni bawk. He draft bill, The Mizoram (Village Councils) Bill 2024 chungchang inrawnkhawmna-ah hian VC member-te tam zawng hi household based ni lovin population based a kalpui ni tawh se tih a ni. VC Secretary atan hian Sorkar hnathawk angin special recruitment awm thei se tih a ni bawk. Meeting-ah hian VC thiah hun, thiah dan leh an hnathawh tur bakah an thuneih dan tur te sawiho nghal a ni bawk. Meeting-ah hian Pu Lalmuanpuia Punte, MLA, Advisor to CM (Political) pawhin VC Draft Bill 2024 a belh tur leh paih tur ngaihdan a thawhhlawk hle a ni. He dan hi Assembly-in a pass hunah Municipalities, Lai, Mara, leh Chakma Autonomous District Council huam lovin Mizoram pumah hman tur a ni ang. Vawiin thutkhawmah hian member te'n ngaihdan leh duhdan an neih te sawi vek sen a nih loh avangin LAD Secretary hnenah an ngaihdante ziaka thlen a, Drafting Committee-in a khaikhawm a tan tih a ni a. Chumi atanga thla khat hnuah thutkhawm leh nise tih a ni bawk. Vawiin thutkhawmah hian Political Party aiawh hrang hrang BJP, Congress, MNF, bakah MUP, Central YMA, All Mizoram VC Association, khawtlang inrelbawlna lama mithiam Pensioners aiawhte, Drafting Committee Member, LAD Secretary bakah LAD Dept. Officials te an tel a ni. Attachment Loading attachment...",Dated: 25 th Jun 24 2:11 PM,https://dipr.mizoram.gov.in/post/lad-minister-hovin-village-council-draff-bill-2024-chungchang-inrawnkhawmna-leh-sawihona-hun-hmang |
LADC hnuaia VC Inthlanpui 2024-a inthlan buaipui tur P-2 polling party 55 te'n an duty-na tur hmun an pan,"934/2024-2025 2024 Nikir thla ni 25: June ni 27, 2024 (Ningani)-a Lai Autonomous District Council (LADC) hnuaia Village Council (VC) Inthlanpui buatsaih tura Lawngtlai aṭanga hla zual (P-2) VC 53-a inthlan buaipui tur polling party 55 te chuan vawiin khan Lawngtlai DC office kawt aṭangin an duty-na tur hmun an pan. Polling party kal chhuak turte hian DC office-a Dispatch Counter aṭangin inthlan buatsaihna tur hmanrua leh bungruate lam khawmin, an bungruate an endik fel vek hnuah an duty-na tur hmun panin an chhuak a. Polling party-ah hian inthlan huaihawttu tur Returning Officer (RO)-te, inthlan buaipuitu tur Presiding Officer (PRO) leh Polling Officer (PO)-te, venhimna hna thawk tur security-te leh lirthei khalhtute an tel a ni. LADC hnuaiah hian VC 99 awmin, 46-Hmawngbuchhuah VC-ah chuan inthlan chuh tura endikna (scrutiny) pal tlang zo an awm loh avangin inthlan buatsaih a ni dawn lo va; 29-Saikhawthlir VC-a seat 5 awmah chuhtu 5 (INC 1 leh ZPM 4) awmin, khingtu dang an awm loh avangin inthlan buatsaih ngai lova tlinga puan an ni dawn bawk a. Heti hian VC 97-ah inthlan buatsaih tur niin, voter tam zualna VC ṭhenkhatah auxiliary polling station dah belh a nih avangin polling party 112 an awm dawn a. Inthlan hma nia thlen phakna (P-1) VC 44-a inthlan buaipui tur polling party 57 chuan naktuk khian an duty-na tur hmun an pan ve thung dawn a ni. Attachment Loading attachment...",Dated: 25 th Jun 24 1:57 PM,https://dipr.mizoram.gov.in/post/ladc-hnuaia-vc-inthlanpui-2024-a-inthlan-buaipui-tur-p-2-polling-party-55-ten-an-duty-na-tur-hmun-an-pan |
Subhash Chandra Bose Aapda Prabandhan Puraskar dil theih,"933/2024-2025 Dated Serchhip, the 25 th June, 2024: Chhiatrupna a lo thlen chang a mimal emaw pawl hma la tha, Disaster Management a titha te tan chawimawina Subhash Chandra Bose Aapda Prabandhan Puraskar siam a ni a. He award dawng thei tur mimal emaw pawl kan awm a nih chuan July 1, 2024 atanga July 31, 2024 chhungin awards.gov.in ah dilna thehluh theih a ni.",Dated: 25 th Jun 24 1:49 PM,https://dipr.mizoram.gov.in/post/subhash-chandra-bose-aapda-prabandhan-puraskar-dil-theih |
Aadhar enrolment chungchanga Hnahthial District Bawrhsap thuchhuah,"932/2024-2025 Hnahthial the 25th June 2024: Hnahthial District Bawrhsap Pu Chuauhnuna chuan UIDAI, Govt of India ruahmanna angin Aadhaar Enrolment chungchangah a hnuai tarlan ang hian thuchhuah a siam HRIATTIRNA UIDAl, Govt. of India chuan India ram pum-a hman turin 'In House Model Policy' a duang chhuak a. He policy hnuaiah hian Aadhar Enrollment Operator te chu sawrkar department office behchhana Aadhar Enrollment kalpui tawh turin a hriattir a. Chuvangin, Hnahthial District huam chhungah pawh a hnuaia kan tarlan Centre-ah chauh hian Aadhar Enrollment/update/Correction tih theih a ni tawh ang. SI.No 1. Name of Centre: Deputy Commissioner Office, Hnahthial 'In House Model Policy' hnuaiah hian Private/CSC-a Aadhar Enrollment kalpui theih a nih tawh loh avangin tilui an awm a, hriatchhuah an nih chuan an Operator ID tihtawp sak an ni ang. Khua/veng hrang hrang-a Aadhar Enrollment/update/correction ti tura kal chilh duh an awm a nih chuan Deputy Commissioner, Hnahthial hnenah dilna thehluh hmasak tur a ni.",Dated: 25 th Jun 24 12:15 PM,https://dipr.mizoram.gov.in/post/aadhar-enrolment-chungchanga-hnahthial-district-bawrhsap-thuchhuah |
Road Block chungchanga Hnahthial District SP thuchhuah,"931/2024-2025 Hnahthial the 25th June, 2024: Thingsai short-cut road atanga Thingsai main road thleng kawng siam that hna thawh a nih avangin Hnahthial District Superintendent of Police chuan a hnuai tarlan ang hian thuchhuah a siam. Thingsai short-cut road, Power & Electricity peng, Hnahthial atanga Thingsai main road thleng chu dt. 24th June, 2024 atanga 8th July, 2024 chhung hian a siamthat hna thawh a ni dawn a. Pu Hmingthanzuala, Electric Veng, Hnahthial hnen atanga ziaka Road Block dilna kan hmuh ang leh Hnathawktu ten chak zawka hna an thawh theih nan kei a hnuaia hming sign tu hian, Govt. of Mizoram Notification No.12021/10/2004/TRF, Dt.27.5.2020 in MV Act Sec- 115 hmanga lirthei tlan dan tur chungchanga ruahmanna siam thei tura thuneihna min pek angin, dt 24th June, 2024 atanga 8th July 2024 thleng chu helai kawngah hian lirthei eng chi mah tlan phal loh (Road Block) a ni tih thupek ka chhuah e. Road block lo dil tute hian helai hmunah hian road block a ni tih mipuiten an hriat theih nan notice/ sign board an tar tur a ni ang. He thupek hian khuarel chiatna, kangmei leh emergency kaihhnawiha duty, dan leh thupek pawimawh bika Police leh Magistrate duty te chetvelna a huam lovang.",Dated: 25 th Jun 24 10:08 AM,https://dipr.mizoram.gov.in/post/road-block-chungchanga-hnahthial-district-sp-thuchhuah1719290290 |
Kolasib ah ICAR Deputy Director General (NRM) in Sustainable farming chungchanga sensitization workshop pawimawh a hawng,"930/2024-2025 Dated Kolasib the 24th June, 2024: ICAR Research Complex for NEH Region, Mizoram Centre, Kolasib chuan Tribal Sub Plan (TSP) project hnuaiah “Sensitization Workshop on Climate Resilient Agricultural Technologies for the Sustainable Farming in NEH Region” Workshop a buatsaih a. He hunah hian Dr. S.K. Chaudhari, DDG (NRM) chu khuallian niin, Dr. V.K. Mishra, Director, ICAR Research Complex for NEH Region, Umiam; Pu John L.T. Sanga, Deputy Commissioner, Kolasib District; Dr. G. Kadirvel, Director, ICAR-ATARI, Zone-VI, Guwahati; Dr. K. K. Baruah, GB member, ICAR & Former Head, DAFS, ICAR, Umiam leh Dr. S. Hazarika, Principal Scientist & Nodal Officer (TSP), ICAR, Umiam, te khualzahawm niin, he hun hi an hmanpui a ni. Dr. Sunil Doley, Head of Regional Centre, ICAR Mizoram Centre, Kolasib chuan mikhualte lawmna thu sawiin, Dr. S.K. Chaudhari, Hon’ble Deputy Director General (NRM) chu state sawrkar leh mipuite tan mi tangkai tak anih thu sawiin, sik leh sa mila thlai chin leh enkawl thiamna a thurawn pek kawngah a thawh hlawkzia a sawi. Khuallian Dr. S.K. Chaudhari chuan ICAR Mizoram centre-in Workshop an buatsaih thei hi a lawmpui a, sik leh sa inthlak avanga harsatna tikiam tura ICAR-in India ram puma hma an lak nasat thu a sawi bawk a. Sik leh sa mila ran leh thlai enkawl dan mumal zawk nei turin state thuneitute, dan duangtu leh kut hnathawktu pawl hrang hrangte thawhho hi tun huna pawimawh ber a ni a. Hei mai ni lovin sik leh sa inthlak danglam chho zelin thil nung chi hrang hrangte inkungkaihna (Ecosystem) a tihchhiat chhoh mek zel avangin sik leh sa inthlak danglam chho mila thlai chin bakah boruak leh leilung tichhe lo zawnga hma kan lak thiam a pawimawh thu a sawi. Dr. V.K. Mishra, Director, ICAR, Umiam, Meghalaya pawhin loneitute hamthatna kawnga ICAR Mizoram Centre pawimawhzia tarlangin, sik leh sa inthlakin lo neih dan mai ni lo mihring nunphung thleng pawha nghawng a neih nasatzia sawiin, huan thlai buaipuitute mai ni lo, dan duangtute leh ram hruaitute thlenga a do letna lama hma lak a ngaih thu a sawi a; chumi tur chuan chemical hmang loa thlai chin (organic farming) leh thil nung awmsa tichhe lo thei ang bera thlai chinte a pawimawh a, hemi kawngah hian sum leh pai pawh seng hreh lo turin sawrkar lam pawh a sawm bawk. Dr. G. Kadirvel, Director, Director, ICAR-ATARI, Zone-VI, Guwahati pawhin workshop buatsaih a nih avanga lawmthu sawiin, Mizoram hi India hmarchhak state zingah sik leh sa danglam awlsamna lamah pahnihna a ni a; chuvangin, sik leh sa inthlak danglam pawhin kuthnathawktute laka harsatna lian a thlen loh nan thlai chi (variety) tha leh ran chi tha, sik leh sa inthlak danglamin a tihbuai vak loh chite chin leh vulh a pawimawh thu sawiin, department hrang hrangte leh kuthnathawktute thawh hona tha neih a pawimawh a ni, a ti. Khualzahawm Pu John L.T. Sanga, Deputy Commissioner, Kolasib pawhin thu sawiin, Kolasib district chu Mizoram luhka anih avangin district pawimawh tak a nih thu a sawi a. KVK leh ICAR te thawhpui an nawm thu leh, kuthnathawktute tana an thawh hlawkzia a sawi a, ICAR hotute lo zin chu lawmawm a tih thu sawiin, he workshop hi kuthnathawktute’n an hlawkpui ngei ang tih a rin thu a sawi bawk a ni. Hemi huna thu sawitu dang Dr. K.K. Baruah, GB Member, ICAR & Former Head, Division of Animal & Fisheries Science (DAFS) chuan sik leh sa inthlak danglamin thlai thar leh ran vulh lam a nghawng nasat avangin hemi chungchanga workshop neih chu thil pawimawh tak a nih thu a sawi a, boruak chhe mek chu chhan hrang hrang vang anih rualin Agrilculture lama hmasawn mekna pawh hian boruak a tihchhiat tho avangin boruak tana him zawka kuthnathawh kan zir chhoh zel tul a tih thu a sawi a ni. Dr. S. Hazarika, Principal Scientist & Nodal Officer (Tribal Sub Plan), ICAR, Umiam, Meghalaya chuan Tribal Sub Plan (TSP) chungchang tlangpui sawiin, TSP chu 1st 5th year plan atanga bul tan anih thu leh, TSP hnuaiah hian India hmarchhaka kuthnathawktu tam takte chu zirtirna pek thin an nih bakah khawl, thlai chi, leitha bakah sangha leh rante pawh pek thin an nih thu a sawi. Hemi atang hian kuthnathawktu tam takin hlawhtlinna an hmuh tawh thu a sawi bawk. He hunah hian lehkhabu pahnih tlangzarh niin, kuthnathawktu 60 hnenah an mamawh chi hrang hrang power tiller, fu herna khawl, sangha chi, ar note bakah thildang chi hrang hrang sem chhuah a ni a. State department aiawhte, KVK leh hmun hrang hrang atangin mithiam sawm bikte an lo kal bawk a ni. He hunah hian Dr. Lalhruaipuii, Senior Scientist & Organizing Secretary chuan lawmthu sawina neiin hun a titawp a ni. He workshop-ah hian chawhnu lam technical session neih niin, naktukah chhunzawm a ni dawn a. ICAR atanga mithiamte leh Departments of Agriculture, Veterinary & Animal Husbandry, Fisheries, College of Veterinary Sciences & Animal Husbandry leh College of Horticulture, Thenzawl, C.A.U., Mizoram te’n zirtirna an pe dawn a ni. Hei mai bakah hian farmer-scientist interaction leh financial literacy zirtirna pek a ni dawn bawk. Attachment Loading attachment...",Dated: 24 th Jun 24 7:07 PM,https://dipr.mizoram.gov.in/post/kolasib-ah-icar-deputy-director-general-nrm-in-sustainable-farming-chungchanga-sensitization-workshop-pawimawh-a-hawng |
LUNGLEIAH DELIVERY SERVICE KAL TLANGA BUNGRAW INTHAWN CHUNGCHANG MEETING NEIH A NI,"929/2024-2025 LUNGLEI; the 24 th June, 2024: Vawiin chawhnu dar 3 khan Pu James Miahlung, Addl. Deputy Commissioner, Lunglei kaihhruaiin DC chamberah Delivery Service kaltlanga bungraw inthawn chungchangah District Administration, Courier leh Delivery Service ten meeting an nei. Pu James Miahlung chuan Courier kaltlang a bungraw inthawnna ruihhlo thawn tel thin a awm thu a sawi a, hemi kawngah hian Courrier te him zawk nan leh Delivery chungchangah complaint dawn a awm thin te sutkian nan District Administration, Courier leh Delivery te thawhhona tha neih a ngaih thu a sawi a, Ruihhlo do kawngah theih tawp chhuaha tha thawhpui turin a sawm a ni. Pu J. lalmuankima, Superintendent of Police pawh in thu sawiin Courrier te ruihhlo thawn nan hmang thin an awm a, Ruihhlo lakah kan fihlim theih nan kan tanrual a, bungraw thawn tu leh a thawn a kha kan hriatchian a ngaih thu a sawi a, bungraw rinhlelhawm a awm chuan inhrilhriat a that thu a sawi a ni. Meeting chuan bungraw thawn tu kan hriat theih nan Adhar Card emaw Identity Card dil nise, Delivery Service a that zawk nan leh a dawngtu tur dik tak in a dawn theih nan, Customer deal dan te, Phone a mi biakdan mawi leh awareness tam zawk pek thin nise tih rel bakah District Admistration,Courier leh Delivery service ten harsatna an tawh hun a inbiak pawh zung zung theih Whatspp Group siam nise tih a ni bawk. Attachment Loading attachment...",Dated: 24 th Jun 24 5:52 PM,https://dipr.mizoram.gov.in/post/lungleiah-delivery-service-kal-tlanga-bungraw-inthawn-chungchang-meeting-neih-a-ni |
Lawngtlaiah LADC hnuaia VC Inthlanpui buatsaih tura RO leh polling official te tan training buatsaih a ni,"928/2024-2025 2024 Nikir thla ni 24: June ni 27, 2024-a Lai Autonomous District Council (LADC) hnuaia village council council (VC) Inthlanpui buatsaih tura inthlan buatsaih tura ruat Returning Officer (RO)-te leh inthlan buaipui tura ruat Presiding Officer (PRO)-te tan vawiin khan CYLA Hall, Lawngtlaiah training buatsaih a ni. Chawhma lamah PRO-te tan bik training buatsaih niin, chawhnu lamah RO leh PRO training buatsaih chhunzawm a ni a. Lawngtlai BDO Pu Collin Hlychho chuan inthlan buatsaih dan leh vote chhiar dan tur training a pe a. Election Officer Pu Denny Lalchhuanawma chuan inthlan kaihhnawiha hriat tur pawimawh hrang hrang a zirtir bawk a. Ballot paper leh lehkha pawimawh (form) hrang hrang hman dan te a taka zir ho ni bawkin, zawhna leh chhanna leh sawi hona hun hman a ni bawk. LADC hnuaia VC Inthlanpui buatsaih turah hian polling station awm sa 99 bakah, voter tam zualnaah polling station 15 dah belh niin, a zavaiin polling station 114 awm tura ruahman a ni a. Polling station tinah hian inthlan buaipui turin PRO 1 leh PO 2 ṭheuh an awm dawn a. Ballot paper hmangin vote thlak tur a ni. LADC hnuaia VC 99-ah hian general seat 496 leh reserved (hmeichhe tan bik) seat 99, a zavaiin seat 595 a awm a. 46-Hmawngbuchhuah VC-ah chuan inthlan chuh tura endikna (scrutiny) pal tlang zo an awm loh avangin inthlan buatsaih a ni dawn lo va. Heti hian VC 98-ah inthlan kalpui tur niin, inthlan chuhtu candidate 1,511 (general 1,259 leh reserved 252) an awm a. 29-Saikhawthlir VC-a seat 5 awmah chuhtu 5 (INC 1 leh ZPM 4) awmin, khingtu dang an awm loh avangin inthlan buatsaih ngai lova tlinga puan an ni dawn a. 37-Karlui, 38-Karlui-II leh 51-Sabualtlang VC-ahte chuan reserved seat-ah chuhtu pakhat ṭheuh (ZPM candidate 2 leh MNF candidate 1) awmin, khingtu awm lo (uncontested)-a tlinga puan tur an ni bawk. LADC hnuaia VC Inthlanpui buatsaih turah hian vote nei mi 55,681 (mipa 27,386 leh hmeichhia 28,295) an awm a. Ruahman lawk dan chuan June ni 27, 2024 (Ningani) zing dar 7:00 leh tlai dar 5:00 inkarah vote thlak a ni ang a. Vote thlak zawh fel hnuah Returning Officer-te kaihhruainain polling station hmunah ṭheuh vote chhiar chhunzawm a ni ang. Attachment Loading attachment...",Dated: 24 th Jun 24 4:55 PM,https://dipr.mizoram.gov.in/post/lawngtlaiah-ladc-hnuaia-vc-inthlanpui-buatsaih-tura-ro-leh-polling-official-te-tan-training-buatsaih-a-ni |
LADC hnuaia Lawngtlai Chandmary bial MDC by-election-a hman tur EVM-te buatsaih fel a ni,"927/2024-2025 2024 Nikir thla ni 24: June ni 27, 2024-a Lai Autonomous District Council (LADC) hnuaia 12-Lawngtlai Chandmary biala Member of District Council (MDC) by-election buatsaih tura hman tur Electronic Voting Machine (EVM)-te chu vawiin khan Lawngtlai DC Conference Hall-ah hman theih turin buatsaih fel (commission) a ni. He hunah hian Lawngtlai Chandmary MDC bial chhung polling station palia EVM (control unit + ballot unit) hman turte chu election official-te leh political party ai awhte hriatpuiin a siamtu Bharat Electronics Limited (BEL) engineer-te'n hman theih turin an buatsaih a. A khawl lam buatsaih fel vek a nih hnuah candidate-te hming chhut luh niin, a kal dik leh dik loh enfiah leh vek phawt a ni a. Vote thlak nana hman theih mai tura peih felfai a nih hnuah khawih danglam theih tawh loh tura seal hmanga uluk taka char niin, dah ṭhat nghal zel a ni. Lawngtlai Chandmary bial MDC by-election buatsaih turah hian vote nei mi 2,798 (mipa 1,313 leh hmeichhia 1,485) an awm a. Inthlan chuhtu candidate pathum awmin, ruahman lawk dan chuan June ni 27, 2024 (Ningani) zing dar 7:00 leh tlai dar 5:00 inkarah EVM hmangin vote thlak a ni ang a. Vote tlate hi July ni 1, 2024 (Thawhṭanni) chawhma dar 10:00 aṭangin chhiar a ni ang. Attachment Loading attachment...",Dated: 24 th Jun 24 4:52 PM,https://dipr.mizoram.gov.in/post/ladc-hnuaia-lawngtlai-chandmary-bial-mdc-by-election-a-hman-tur-evm-te-buatsaih-fel-a-ni |
AMC WARD XIX BY-ELECTION ATAN INPUAHCHAHNA HMAWR BAWK A NI,"926/2024-2025 Aizawl, 24.06.2024: Aizawl Municipal Corporation Ward XIX Corporator seat ruak hnawhkhah nan naktuk June ni 25, 2024 hian By-election neih a ni dawn a. Inpuahchahna pawh a hmawr bawk a ni tawh a, Candidate-te tan campaign na hun pawh tihtawp a ni. By-Election a Duty tur Polling Party te chu vawiin khan DC Office, Aizawl atangin thawnchhuah (dispatch) an ni a. Poll Day a hman tur EVM chu Strong Room atanga la chhuakin, political party aiawh te enpui/ hriatpuiin Strong Room hi hawn a ni. Attachment Loading attachment...",Dated: 24 th Jun 24 4:47 PM,https://dipr.mizoram.gov.in/post/amc-ward-xix-by-election-neih-turin-inpuahchahna-hmawrbawk-a-ni |
CENTRAL TEAM IN CYCLONE REMAL AVANGA SAITUAL DISTRICT CHHUNGA CHHIATTAWHNA HMUN ENFIAH,"925/2024-2025 Dated Saitual the 24th June, 2024: Vawiin khan Cyclone Remal vanga Saitual District chhung a khuarel chhiatna thleng a hmuna enfiah turin Pu Adelbert Susngi, RO, Ministry of Road Transport &Highways leh a team te chuan Saitual an tlawh a, Saitual District chhunga khaw pathum inkalpawhna Tawizo - Maite Road, Dilkhan - Lungpher - Buhban Road leh Khanpui - Tualbung Road chhia te a hmunah an enfiah a ni. Pu Adelbert Susngi leh a team te hian chawhma lamah Ṭawizo leh Maite inkawlpawhna kawngte enfiahin chawhnu lamah Dilkhan atanga N.Lungpher leh Buhban inkalpawhnate, Tualbung atanga Khanpui inkar kawng bal te leh siamthat ngai thenkhatte a hmunah an enfiah leh a ni.Kawng hi a chhe hneh hle a,Ṭawizo atanga maite leh Dilkhan atanga Buhban inkar te erawh emergency thilah chuan kal tlang hram theih a ni a,Tualbung leh Khanpui inkar erawh lirthei eng chi mah a kaltlang thei rihlo a ni. Pu Adelbert Susngi hi Saitual DC Dr Lalngura Tlau bakah Pu Lalzawmthanga,SE, Eastern Circle,PWD, Pu Dengchungnunga,EE, Saitual bakah Line Department atangte leh NGO aiawhten an ṭawiawm bawk a ni. Pu Adelbert Susngi hian vawiin tlai dar 7 ah Saitual chhuahsanin Chief Minister,Mizoram, Secretary,DM&R leh DD(Trg),DM&R te a hmu dawn a ni. Attachment Loading attachment...",Dated: 24 th Jun 24 4:38 PM,https://dipr.mizoram.gov.in/post/central-team-in-cyclone-remal-avanga-saitual-district-chhunga-chhiattawhna-hmun-enfiah |
"Chhuanthar Tlangnuam, Baktawng Khua leh Serchhip Hmar veng ASF hrilenna 'Infected Area'-ah puan a ni","924/2024-2025 Dated Serchhip, the 24 th June, 2024: Serchhip District chhung Chhuanthar Tlangnuam, Baktawng khua leh Serchhip Hmar vengah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan he hri len mekna hmun hi INFECTED AREA a puan a lo tul ta a. Chuvangin, Dr. H. Vanlalrawna, District A.H & Vety.Officer Sercahhip chuan, The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin Chhuanthar Tlangnuam, Baktawng Khua leh Serchhip Hmar veng, Serchhip District te chu vawiin June ni 24, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte hi zawm ngei tur a ni. Chhuanthar Tlangnuam, Baktawng khua leh Serchhip Hmar veng atanga vawk, vawksa leh vawksa tanga thil siam reng reng lakchhuah khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap that a ni. Vawk thi an awmin A.H & Vety Derpartment Official te hnenah hriattir vat thin tur a ni.",Dated: 24 th Jun 24 4:18 PM,https://dipr.mizoram.gov.in/post/chhuanthar-tlangnuam-baktawng-khua-leh-serchhip-hmar-veng-asf-hrilenna-infected-area-ah-puan-a-ni |
GAUHATI HIGH COURT JUDGE IN CRIMINAL LAW THAR PATHUM CHUNGCHANGA JUDICIAL OFFICER LEH PUBLIC PERSECUTOR TE TRAINING A HMANPUI,"923/2024-2025 Aizawl, 24.06.2024: Pawikhawihtute leh dan bawhchhia te hremna dan thar (Major Criminal Law) - Bharatiya Nyaya Sanhita (BNS), Bharatiya Nagarik Suraksha Sanhita (BNSS) leh Bharatiya Sakshya Adhiniyam (BSA) chu July 1, 2024 atang hian India ram pumah hman tan a ni dawn a. Hemi chungchangah hian vawiin khan ATI Auditorium, MINECO- ah Judicial Officer te leh Public Persecutor te tan training buatsaih a ni. He training hi Judicial Academy, Assam, Gauhati High Court leh Mizoram Law & Judicial Department tangkawp buatsaih a ni a. Training hi Justice Pi Malasru Nandi, Judge, Gauhati High Court chuan khuallian niin a hawng a. Heng Dan thar pathumte hian tuna India ramin Dan a hman mek IPC, CrPC leh IEA te chu July ni 1, 2024 atang chuan a thlak tawh tur thu leh, a lekkawhtu mi hrang hrang te’n an inzir a, an thiam bel a pawimawh hle thu a sawi. Bharatiya Nyaya Sanhita, 2023 hian Indian Penal Code, 1860 a thlak ang a, Bharatiya Nagarik Suraksha Sanhita, 2023 hian Code of Criminal Procedure, 1973 a thlak ang a, Bharatiya Sakshya Adhiniyam, 2023 hian Indian Evidence Act, 1872 a thlak dawn bawk a ni. Hawnna inkhawm ah hian Justice M.A. Ali (Retd.), Director, Judicial Academy, Assam and NEJOTI chuan kalkhawmte lawmna thu sawiin, Justice Pi Marli Vankung, Judge, Gauhati High Court pawhin thu a sawi a. Pi Helen Dawngliani, Secretary, Law & Judicial Department chuan lawmthu sawiin training hawnna inkhawm hi a khar a ni. Attachment Loading attachment...",Dated: 24 th Jun 24 4:05 PM,https://dipr.mizoram.gov.in/post/gauhati-high-court-judge-in-criminal-law-thar-pathum-chungchanga-judicial-officer-leh-public-persecutor-te-training-a-hmanpui |
Inter-Ministerial Central Team ten Serchhip District an tlawh,"922/2024-2025 Dated Serchhip, the 24 th June, 2024: Vawiin khan sawrkar laipui Inter-Ministerial Central Team (IMCT)-te chuan Cyclone Remal vanga Serchhip District chhunga chhiatna thleng te a hmunah an endik a. Serchhip DC Pu David Lalthantluanga leh official dang ten an lo dawngsawng a ni. Central Team te nen hian Serchhip DC Meeting Hall-ah thu pawimawh sawihona hun hman a ni a. He meeting-ah hian Serchhip DC Office leh District Holticulture Office ten chhiatna thlen dan report kimchang an pe a. District Agriculture Office, PHE leh PWD te pawhin Cyclone Remal avanga harsatna an tawh dan report tlangpui an pe bawk. May ni 27 leh 28, 2024 a thlipui leh ruahpui avanga chhiatna nasa tak thlengah Serchhip District chhung khaw hrang hrangah in 60 vel bawr a chhia a, heng zinga 22 hi luah zui tlak tawh lo khawpa leimin leh tuihawkin a tihchhiat te an ni a, 38 te erawh chei thata luah leh tlak (partially damaged) an ni a. Serchhip District chhung VC 54 atanga report a luh danin leimin thlenna hmun hi hmun 23 a ni a. Report hi vawiin thlenga la lut a nih avangin nitin a zat hi a danglam reng a ni. Serchhip District mipui ten leilet an neihna hmun Zawlpui leh a chhehvel chu nasa takin Cyclone Remal hian a tichhia a. He leilet hi chhungkaw tam tak eizawnna hmunpui niin chawhmeh chi hrang hrang - zikhlum, bawkbawn, hmarcha, tomato, vaimim leh a dangte an ching a. Mizoram chawhmeha chawmtu “Vegetable bowl of Mizoram” ti hiala vuah a ni a. Vawiin thlenga report dawn danin Horticulture thlai hmanga eizawng loneitu 152 te a nghawng a, chhiatna thlenna hmun hi Hectare 130 vela zau a ni a, thlai a tihchhiat hlutna hi belhkhawmin cheng nuai 41.92 zet a nih thu Horticulture Department chuan an sawi a. Report hi danglam reng a nih avangin loneitute hloh zat hi hei aiin a la sang thei a ni. Agriculture Department pawhin loneitu 54 te lo a tihchhiat thu leh a hmunhma pawh chipchiar taka an fan tawh thu an report a. Serchhip District chhunga agriculture crop chinna hmun Hectare 40 vel bawra zau lo leh huan te cyclone hian a tichhia a ni. Thli leh ruahpui bakah tuihawk luang nasa avangin leilet te hi leivungin a chhilh nasa hle a. Tuilakna irrigation pipeline te a tichhia a. Kum tam tak intuak hnua an lei khawl ‘farm machinery’ te a tichhia a. Mission for Integrated Development of Horticulture (MIDH) hnuaia siam Sihdarh Zau Green House, East Lungdar a chhe hneh hle a; Serchhip District chhung hmun hrang hranga Green House Cluster dang 7 te pawh a khawih chhe nual niin Horticulture hotute chuan an sawi a ni. Serchhip tlawhtu Inter-Ministerial Central Team ah hian Pu Jintu Das Director, Department of Agriculture; Pu Mahesh Kumar, Deputy Director – FCD leh Pu Rajveer Singh, Superintending Engineer, Ministry of Jal Shakti te an tel a. Vawiin nileng khan Zawlpui Zau leh Chawm leilet te an fang kual a. Serchhip DC Pu David Lalthantluanga bakah Agriculture, Horticulture, I&PR leh Irrigation hotuten an tawiawm a ni. Attachment Loading attachment...",Dated: 24 th Jun 24 3:55 PM,https://dipr.mizoram.gov.in/post/inter-ministerial-central-team-ten-serchhip-district-an-tlawh |
AIZAWL DC THUCHHUAH,"921/2024-2025 Aizawl the 24th June, 2024: Aizawl District huam chhungah Dan phal loh in Kuhva phur lirthei veivak an la awm thin tih hriat a ni a, Dan phal lohva Kuhva phurh a lo rem theih nan khapna thupek chhuah a lo ngaih leh tak avangin Isaac C. Lalrempuia, District Magistrate, Aizawl District chuan CrPC 1973 Section 144 in thuneihna a pek angin a hnuaia tarlan ang hian thupek a chhuah:- "" Aizawl District chhung khawi hmunah pawh Dan in a phal bak chin Kuhva leh bungrua reng reng lak luh leh phurh phal a ni lo"". He thupek bawhchhia chu Section 188 IPC Dan hnuaiah hrem theih an ni ang a. Thupek hi tihtawi a nih loh chuan, puan a nih atanga thla hnih (2 months) chhung a huam ang.",Dated: 24 th Jun 24 3:19 PM,https://dipr.mizoram.gov.in/post/aizawl-dc-thuchhuah1719222549 |
DRONE MIZORAM CHHUNGA HMAN CHUNGCHANGA MIPUITE HRIATTIRNA,"920/2024-2025 Aizawl the 24th June, 2024: Mizoram Sawrkar hnuaia GAD, Aviation Wing chuan Drone/Unmanned Aerial Vehicle/Unmanned Aircraft system hman chungchangah a hnuaia mi ang hian hriattirna a chhuah. Mi tu pawh Drone/Unmanned Aerial Vehicle/Unmanned Aircraft System hmang reng rengin sawrkar approved 'Digital Sky Platform"" a inziak lut leh a khalhtu atan pawh hetiang lam a license nei, Director General of Civil Aviation in training a pawmpui zirna atanga zir chhuak te chauh hman tur a ni. Nano Drone a nih loh chuan Drone/Unmanned Aerial Vehicle/Unmanned Aircraft System reng reng te hi third party insurance, The Motor Vehicles Act, 1988 (59 of 1988) in a phut angin tih ngei ngei tur a ni. Hetiang lam a hriat chian /hriat belh dun tan office hun chhungin GAD, Aviation Wing, 3 rd floor, Old Secretariat Building - II, Treasury Square, Aizawl-ah zawh fiah theih a ni.",Dated: 24 th Jun 24 3:11 PM,https://dipr.mizoram.gov.in/post/drone-hman-chungchanga-gad-thuchhuah |
Apex Bank ATM 36-na hawn a ni,"919/2024-2025 Aizawl, 24th June, 2024 : Vawiin khan Mizorama Apex Bank ATM 36-na chu Aizawl Chanmari, Pu Ch. Saprawnga building Ground Floor-ah mipui te hman theih turin Pu Tongkhopao Lhungdim, General Manager, Reserve Bank of India chuan a hawng. Pu Tongkhopao Lhungdim, General Manager, Reserve Bank of India chuan mipui tana hman tangkai theih tur ATM Booth thar, mizo tawng ngeia inziak hawn a ni chu lawmawm a tih thu a sawi a ni. ATM Booth hawnna inkhawm hi Pu A. Lallungmuana, CEO MCAB chuan kaihruaiin ATM enkawl hi Bank tana thil hautak leh insensona sang tak nimahse; mipui mamawhna san avanga theihtawp chhuah zel an tum thu a sawi a ni. Apex Bank hian tun dinhmunah Branch 28 neiin ATM Booth 36 a enkawl mek a. Deposit Vbc 1,507 neiin Loan Vbc 1,702 a pe chhuaka; Mizoram bank te zinga CD Ratio sang ber a ni. ATM Booth hawnnaah hian Pu Lalnunsanga Chairman, MCAB leh khawtlang mipui an tel a ni. Attachment Loading attachment...",Dated: 24 th Jun 24 2:39 PM,https://dipr.mizoram.gov.in/post/apex-bank-atm-36-na-hawn-a-ni |
Deputy Speaker in Kolasib Khuangpuilam ah Community Hall a hawng,"918/2024-2025 Dated Kolasib the 24th June, 2024: Vawiin Chawhma khan Khuangpuilam Community Hall sak thar hawnna, Khuangpuilam Community Hall, Kolasib ah neih a ni a, he hall hawngtu atan hian Deputy Speaker Pu Lalfamkima chu Khuallian atana sawm a ni. Hall hawnna program-ah hian Khuallian, Deputy Speaker Pu Lalfamkima chuan Khuangpuilam Hall hawnna a kalkhawmte chu Hall tha tak an nei chu a lawmpui thu sawiin, Khuangpuilam Community Hall awmna hmun chu veng thar deuh a nihna chin a la awm avangin veng ina a mamawh hmachhawp tam tak a la awm a, chung te chu vawi leh khat a neih nghal mai a rem loh avangin zawi zawia hma lak a ngai a ni, a ti a. Vawiin a an Hall hawn mek pawh a tihphuisui kawngah theihtawp lo chhuah a tum thu a sawi bawk. Deputy Speaker Pu Lalfamkima chuan ZPM sawkar thar chuan thil pawimawh tamtak zingah zirna, kawng leh hriselna chu a dah pawimawh hmasak a ni, a ti a. Tunhnaiah naupang ten tuition kal an in tih hmuh hle a, tuition kal loh chuan pass theih loh hial anga inngaihnate pawh tamtakah a awm ta chu a pawi a tih thu sawiin, zirtirtu ten naupang te an thiamna khawp school a an zirtir chu an tihmakmawh a ni, a ti. Pu Lalfamkima chuan sawkar chuan Mizoram hmasawn zel nan kawng hrang hrangah hma a lak avangin aikal lak chungchangte leh sawrkar hnathawk a pension emaw, alo boral avanga khawngaihna a an chhungte hna engemaw a thun lo awm zeuh thin te pawh kalphung tharah chuan a awm tawh loh tur thu sawiin, sawrkar hna hrim hrim chu interview paltlang vek a ngai a ni, a ti a. Hna zawng mek te tan pawh an thiltih ah rinawmna, taihmakna leh Pathian tihna a awm chuan hlawhtlinna awm a ni, a ti bawk. Khuallian in thusawina a neih zawh hian he Hall Sak theih nana a bul tum tu Pu PC Zoramsangliana (L) fanu Pi Carolyn Zonunmawii, District Sainik Welfare and resettlement Officer chuan lawmthu sawina neiin, Khuangpuilam mipuiten a pa an hmangaihna ah lawmthu a sawi a, Hall chu tangkai taka an hman theih nan duhsakna a hlan bawk. Khuangpuilam a Community Hall hawn tak hi a dung Ft 60 leh a vang Ft 50 a ni a, Bialtu MLA ni thin Pu PC Zoramsangliana (L) chuan he hall sak theih nan hian bul tan in Bialtu MLA, Ex- Minister kalchhuak ta Pu K Lalrinliana'n Hall sak mek chu sak chhunzawm a nih theihna tur ngaihtuah sakin December 2023 khan Community Hall hi sak puitlin a ni. Vawiin a Khuangpuilam Community Hall hawnna program hi Pu Robert VL Hruaia, Hall Committee Chairman chuan inkhawm a kaihruai a,Khuallian thusawi bakah hian sawmbik te thusawina hun leh malzai leh hnam lam entirna hun te hman a ni. He hunah hian mipui thahnem tak kalkhawm in Local Council aiawhte bakah YMA, MHIP, UPA PAWL, School naupangte leh sawmbik mi pawimawhte an tel a ni. Attachment Loading attachment...",Dated: 24 th Jun 24 2:38 PM,https://dipr.mizoram.gov.in/post/deputy-speaker-in-kolasib-khuangpuilam-ah-community-hall-a-hawng |
Khawzawl District Narco Coordination Center (NCORD)-te thukhawm,"917/2024-2025 Khawzawl the 24th June, 2024: Vawiin khan Khawzawl District Narco Coordination Center (NCORD) chu an Chairman, Khawzawl Bawrhsap Pu K. Lalrohlua hovin an thu khawm a. Ruihhlo tirem tura NCORD hmalak tawhna hrang hrang te an thlir ho a, hmalak zel dan tur te an sawi ho bawk a ni. Pu K. Lalrohlua chuan he hunah hian Khawzawl District chu ramri (International Border) hrula awm a nih angin, ruihhlo tawlh rukna kalkawng a nihna chen a awm a ni, a ti a. Hei vang hian Khawzawl District chhungah ruihtheihthil a hluar phah ni a a hriat thu a sawi bawk. Bawrhsap hian ruihhlo la ti ve lo te venhim chu ngaih pawimawh hmasakah neih a ngai tih sawiin; sawrkar, khawtlang, kohhran leh tlawmngai pawl te chu an thlen chin theuhah ruihhlo tih chhin loh pawimawh zia uar taka zirtir zel turin a ngen nghal a ni. He hunah hian Lalruatzuala Renthlei, Outreach Worker, Cod, Nerc hnen atangin May ni 6 leh vawiin June ni 24 inkara NCORD hmalakna report ngaihthlak niin, hemi hun chhung hian Vanchengpuiah leh Chalrangahte zirnaninah Ruihhlo Do Awareness neih niin, tun thla June 27TH 2024 vek hian Khawzawl, Zaingen YMA Hall-ah zirlai High School chun chunglamte tan Ruihhlo Do Awareness Campaign neih leh tum a ni bawk. Vawiin meeting-ah hian International day against Drug Abuse and Illicit Trafficking June ni 26,2024 Khawzawl a hman dan tur chungchang rel nghal a ni. Hemi ni denchhen hian Khawzawl a home pahnih Chhanchhuahna Home leh Grace Camping Centre te chu tlawh tura rel niin, hemi ni vek hian DC Auditorium-ah programme buatsaih tum a ni. NCORD meeting hi thla tin neih thin a ni a, hmalaknate hi Narcotics Control Bureau (NCB) lamah report zel thin a ni. Vawiin meeting-ah hian Khawzawl District Hospital aiawh, District Child Protection Office aiawh, Education aiawh leh tlawmngai pawl hruaitute an tel a ni. Attachment Loading attachment...",Dated: 24 th Jun 24 1:38 PM,https://dipr.mizoram.gov.in/post/khawzawl-district-narco-coordination-center-ncord-thukhawm1719216502 |
AIZAWL SP THUCHHUAH,"916/2024-2025 Aizawl the 24th June, 2024: Stephen Lalrinawma MPS, Sr. Superintendent of Police, Traffic chuan Mizoram State Sorkar Notification No.B.12021/10/04-TRP Dt.22.8.2008 leh Section 115 & 117 of MV Act, 1988 in thuneihna a pek angin a hnuaia mi ang hian thupek chhuah. Aizawl to Tuipang inkar kawng, NH-54 zauh hna thawh mek chu tun hnaia ruahsur nasa tak avanga Zemabawk khawchhunga kawng zauhna atana siam retaining wall chu a chim a, a siam that hna thawh nghal nimahse ni 21.6.2024 zana ruah tla reng avangin kawngpui hi a min belh leh zel a ni. Tun dinhmunah kawng hi meter 3/4 vel chauha zau a ni tawh avang leh kawngpui hnuai lei hi a nghet tawk lova a lan avangin lirthei tlan nghawr avanga chhiat belh zel thei a ni. Ni 22.6.2024 tlai Dar 03:00-a Aizawl DC, AMC, Geology & Mining Department, Traffic Police, NHIDCL Company leh Local Council; Zemabawkte'n a hmunah uluk taka an enho hnuin hetiang hian ruahmanna siam a ni: 1. Ni 22.6.2024 atanga ni 1.7,2024 thleng (ni 10 chhungin) helai kawngpuiah hian lirthei lian HMV tlan tlang phal a ni lo. Helai kawngpui paltlang tur bungraw phur lirthei lian (HMV)-te chuan Ch. Saprawnga Truck Terminal, Rangvamualah an bungraw phurhte chu lirthei dang (LMV/MMV)-ah hlanchhawn tur a ni. Tin, khawchhak lam atanga HMV; bungraw phurte chuan City Bus Terminal, Zemabawk Berawlui atangin lirthei dang (LMV/MMV)-ah hlan chhawn tur a ni. He ruahmanna hi a tul a nih chuan pawhsei tur a ni ang. 2. LMV leh MMV (Bawlhlawh paih motor)-te chu a hmuna Police/Traffic Police/Company aiawh duty-te ruahmanna angin a remchan dan anga tlantir tum a ni. 3. City Bus-te chu Zemabawk Filling Station bulah kual tur a ni. He thupek hian kawng siamthat hna thawh zawh a nih hma chu a huam ang. Tluang taka hna thawh a nih theih nan; kea kalte leh lirtheia veivakte fimkhur tur leh a hmuna Police/Traffic Police/Company aiawh duty-te thu ngaichang turin kan inngen a ni.",Dated: 24 th Jun 24 1:30 PM,https://dipr.mizoram.gov.in/post/aizawl-sp-thuchhuah1719216027 |
IMCT-TEN CYCLONE REMAL VANGA CHHIATNA HRANG HRANG THLENG AN ENDIK CHHUNZAWM,"915/2024-2025 Aizawl dated 23rd June 2024: Vawiin khan Inter-Ministerial Central Team-te chuan Cyclone Remal vanga Greater Aizawl Water Supply Scheme Phase I & II, SIPMIU 37 MLDB Pump House, Setlak, Aizawl – Muallungthu – Khumtung inkar kawng leh Aizawl – Darlung inkar kawng a chhiatna hrang hrang thleng te an endik chhunzawm a. Pu Abhijit Sinha, Jt. Secretary (CTRC), Ministry of Home Affairs, Pu Jintu Das, Director, Department of Agriculture, Pu Rajveer Singh, SE, Ministry of Jal Shakti, Pu Mahesh Kumar, Deputy Director (FCD), Pu Adelbert Susngi, Regional Officer, MoRTH leh Pu Moti Ram, Asst. Commissioner (NSAP)- te an tel a. Chhiatna thlenna hmun hrang hrang endikna ah hian Er. Lalrothanga, E-in-C, Public Health Engineering Department leh PHE Department hotu dangte an tel a, Er. H. Zoramliana, CE (Highways), PWD, DM&R leh I&PR-a thawktuten an telpui bawk a ni. Inter-Ministerial Central Team-ten Greater Aizawl Water Supply Scheme Phase I & II an tlawhna ah hian May ni 27 leh ni 28, 2024-a tui lianin khawl leh bungrua nasa taka a tihchhiat avangin Phase I chu hnathawh nan a hman theih rih loh thu tarlan a ni a. Phase II hmang a chawm mek niin nidang a 40 MLD bawr vel pek chhuah thin chu khawl chhiat vang leh tui nasa taka a nut thin avangin tun dinhmun ah 10 – 15 MLD vel chauh pek chhuah theih a nih rih thu an sawi. SIPMIU 37 MLDB Pump House, Setlak, Tanhril pawh tui lian avangin tui lak luhna, Vertical Turbine Pump a chhiat thu sawi niin hna thawh theih a nih rih loh thu thawktute chuan an sawi a. Tui avanga mipuiin harsatna lian zawk an tawh loh nan rang taka hmalak a tul thu tarlan a ni. Zoram Medical College, Boys leh Girls Hostel hnaih a leimin chu a hmun ah an endik a. Leimin vang a Aibawk leh Hlimen a chhiattawkte chu IMCT-te hian kawmna hun nei bawkin Cyclone Remal avanga loneitu harsatna tawkte an kawm bawk a ni. Aizawl – Muallungthu – Khumtung leh Aibawk – Darlung inkar kawng a leimin leh leimin hlauhawmna hmun te pawh vawiin hian endik nghal a ni a. IMCT-te hian naktuk hian Serchhip leh Saitual a chhiatna thleng hrang hrangte a hmun ah an endik chhunzawm dawn a ni. Attachment Loading attachment...",Dated: 23 rd Jun 24 7:03 PM,https://dipr.mizoram.gov.in/post/imct-ten-cyclone-remal-vanga-chhiatna-hrang-hrang-thleng-an-endik-chhunzawm |
CHIEF MINISTER-IN PRE BUDGET MEETING AH THUSAWI,"914/2024-2025 Dated Aizawl, the 22nd June, 2024: Vawiin khan New Delhi ah Pi Nirmala Sitharaman, Union Finance Minister kaihhruaiin State leh UT zawng zawnga Finance Minister ten Pre Budget Meeting an nei a. He hunah hian Chief Minister Pu Lalduhoma, Finance Minister ni bawk chuan thusawina a nei. Chief Minister hian, Mizoram hian hun rei tak rambuai kan tawrh avangin hmasawnna hnathawh kan hmu tlai bik a. 5th Five Year Plan atang khan mumalin kan kal ve chauh a ni. Chuvang chuan state dangte dinhmuna ding ve phak turin sum leh pai mamawhna a sang hle. Sum mamawh te mahnia thawk chhuak turin state dangte angin Industry tihtham kan neih bawk si lova, ngaihtuah kan ngai hle a ni. Vawiinah state ralmuang tak ni tawh mah ila kan thenawm state te leh ram tea harsatna thleng avangin min rawn bel tura rawn lut kan ngah hle a, kan tan phurrit a tling. Tin, Security Related Expenditure (SRE) hi central sawrkarin min pek ve loh laiin kan thenawm state leh ram atanga hel (insurgent group) pawlte laka invenhim ve reng kan ngai bawk a. Peace Dividend siamsak kan mamawh a ni, a ti. Chief Minister hian, a kaihhruai sawrkar chu Mizorama 'change' thlentir tum tlat an ni a. Chumi atana an mamawh hmasa chu sum leh pai tam zawk a nih avangin 2024-25 budget ah sum tam zawk pe turin Central sawrkar a ngen. 15th Finance Commission khan Mizoram tan Special Grant Rs. 546 crore a ruahman a, mahse hei hi kan la dawng kim lo nasa hle a. Tin, 2019-20 leh 2020-21 budget a Share of Taxes atanga Mizoram dawn tur Rs. 2370.80 crore zet kan la dawng lo bawk a. Heng kan sum dawn loh te avanga kan leiba (liability) te hi vawiin thlengin kan la chhawm si a. A chinfelna min dap sak thei ula kan duh em em a ni, a ti bawk. Chief Minister hian 14th leh 15th Finance Commission ten rawtna an siam anga professional tax rate ennawn thuai tha a tih thu te, Centrally Sponsor Scheme sum te Single Nodal Agency a pek chhuahna dan chuan Central Treasury Rules a mil zan lo deuh nia a hriat thu te, Mizoram chu ram kilkhawr, nitin mamawh man to fal bikna a nih avanga Special Package pek a mamawh thu te, Exterally Aided Projects atana sum hmuh theih bithliah chu ennawn deuh thaa a hriat thu leh SASCI sum hman dan tur awlsam deuh zawk duan tha a tih thu te a sawi a ni. Pu Lalduhoma hian Union, state leh UT tin Finance Minister te chu, India chu ram intodelh zawk, hmasawnna inkhairual, state tin, hnam tin leh khua leh tui zawng zawng tumah ngaihthah bik awm lohna rama siam tura thawhho puiah a sawm a ni. Attachment Loading attachment...",Dated: 22 nd Jun 24 11:18 PM,https://dipr.mizoram.gov.in/post/chief-minister-in-pre-budget-meeting-ah-thusawi |
AIZAWL - TUIPANG KAWNG CHHIA SIAM HNATHAWH CHHUNGA LIRTHEI TLAN DAN TUR CHUNGCHANGA THUPEK,"913/2024-2025 Aizawl, 22.06.2024: Sr. SP Traffic, Aizawl District chuan a hnuai ami ang hian thupek a chhuah: Aizawl to Tuipang inkar kawng, NH-54 zauh hna thawh mek chu tun hnaia ruahsur nasa tak avanga Zemabawk khawchhunga kawng zauhna atana siam retaining wall chu a chim a, a siam that hna thawh nghal nimahse ni 21.6.2024 zana ruah tla reng avangin kawngpui hi a min belh leh zel a ni. Tun dinhmunah kawng hi meter 3/4 vel chauha zau a ni tawh avang leh kawngpui hnuai lei hi a nghet tawk lova a lan avangin lirthei tlan nghawr avanga chhiat belh zel thei a ni. Ni 22.6.2024 tlai Dar 03:00-a Aizawl DC, AMC, Geology & Mining Department, Traffic Police, NHIDCL Company leh Local Council; Zemabawkten a hmunah uluk taka an enho hnuin hetiang hian ruahmanna siam a ni: 1. Ni 22.6.2024 atanga ni 1.7.2024 thleng (ni 10 chhungin) helai kawngpuiah hian lirthei lian HMV tlan tlang phal a ni lo. Helai kawngpui paltlang tur bungraw phur lirthei lian (HMV)-te chuan Ch. Chhunga Truck Terminal, Rangvamualah an bungraw phurhte chu lirthei dang (LMV/MMV)-ah hlan chhawn tur a ni. Tin, khawchhak lam atanga HMV; bungraw phurte chuan City Bus Terminal, Zemabawk Berawlui atangin lirthei dang (LMV/MMV)-ah hlan chhawn tur a ni. He ruahmanna hi a tul a níh chuan pawhsei tur a ni ang. 2. LMV leh MMV (Bawlhlawh paih motor)-te chu a hmuna Police/Traffic Police/Company aiawh duty-te ruahmanna angin a remchan dan anga tlantir tum a ni. 3. City Bus-te chu Zemabawk Filling Station bulah kual tur a ni. He thupek hian kawng siamthat hna thawh zawh a níh hma chu a huam ang. Tluang taka hna thawh a nih theih nan; kea kalte leh lirtheia veivakte fimkhur tur leh a hmuna Police/Traffic Police/Company aiawh duty-te thu ngaichang turin kan inngen a ni. He thupek hi Mizoram State Sorkar Notification No.B.12021/10/04-TRP Dt.22.8.2008 leh Section 115 & 117 of MV Act, 1988 in thuneihna a pek anga chhuah a ni.",Dated: 22 nd Jun 24 9:57 PM,https://dipr.mizoram.gov.in/post/aizawl-tuipang-kawng-chhia-siam-hnathawh-chhunga-lirthei-tlan-dan-tur-chungchanga-thupek |
CHIEF MINISTER-IN CENTRAL SAWRKARA CHRISTIAN MINISTER AWMCHHUN LAWMPUINA HLAN,"912/2024-2025 Dated Aizawl, the 22nd June, 2024: Delhi-a cham mek Chief Minister Pu Lalduhoma chuan vawiin tlai khan NDA sorkar a Christian Minister awm chhun, Pu George Kurian, Union Minister State for Fisheries, Animal Husbandry & Dairying, Minority Affairs, etc., chu a chennaah a tlawh a. Lawmpuina pein inkawmna hun tha tak an nei dun. African Swine Fever in Mizoram ranvulhtute harsatna a thlen nasat dan leh a tuartute chhawmdawlna neih a tul thu a thlen a. Union Minister hian Chief Minister hnenah hian ""Rehabilitation Scheme duang ula, min lo thawn ang a, tih dan ka lo ngaihtuah ang e"", tiin ASF vanga ranvulhtute harsatna sutkianpui a tum thu a lo hrilh a. Sangha tharchhuah lama Mizoram tihhmasawn dan tur te pawh inpawh takin an sawi dun a ni. Chief Minister hi Pu Jonathan Lalremruata, OSD to CM in a tawiawm a ni. Attachment Loading attachment...",Dated: 22 nd Jun 24 7:56 PM,https://dipr.mizoram.gov.in/post/chief-minister-in-central-sawrkara-christian-minister-awmchhun-lawmpuina-hlan |
DM&R Minister kaihruaina hnuaiah Inter-Ministerial Team leh State Sawrkar aiawh te Cyclone Remal vanga chhiatrupna thleng chungchangah an thukhawm,"911/2024-2025 Aizawl, the 22nd June 2024: Vawiin chawhnu khan Aijal Club-ah Central Ministry hrang hrang aiawh, Inter-Ministerial Team leh Mizoram Sawrkar hnuaia concerned Department hrang hrang hotute chu DM&R Minister Pu K.Sapdanga uapna hnuaiah an thukhawm a. Central te leh State Sawrkar aiawh te hian Mizoram hmun hrang hranga Cyclone Remal avanga chhiatrupna thleng chungchang an sawiho. Report leh Presention neih hma hian Chief Secretary Dr Renu Sharma in inlawmna thu a sawi hmasa a. Mizoram sawrkar aiawhin Home Minister Pu K.Sapdanga, DM&R enkawltu Minister ni bawk chuan Central Team te lawmna thu leh State in Cyclone Remal avanga chhiatna liantham kan tawh dan te, kan kawngpui, kan tuilakna, electric hruipui leh khawl chhia siamthat ngai te bakah kan thlawhhma tuilian in a tih chhiat dan te chiang takin a sawi a. Mizoramin Cyclone Remal a tawrhna chu rinphak bakin a nasa a, central Team ten a hmun ngeiah an rawn endik thei chu lawmawm a tih thu a sawi a ni. Home Minister chuan Chief Minister Pu Lalduhoma'n Union Home Minister Pu Amit Shah hnenah nimin piah khan Memorandum a theh lut tih a sawi. Tuna chhiatrupna lo thlengah hian nunna hlu tak 34 lai kan chan bakah thil tihchhiat a nei nasa em em a. Heng kan hmunhma leh kan hmanraw chhia te a siamthatna atan cheng tam tak sen a ngai dawn tih sawi a. SDRF leh NDRF rate angin mamawh te chhutchhuah a, ngenna siam a ni a ti. Home Minister chuan Mizoramin Cyclone Remal tihchhiat thawm that nan hian a tlem thei ang bera chhutin Proposal Rs 237.6 Crore man a duang tih a sawi. Inter-Ministerial Team te hi Pu Abhijit Sinha, Joint Secretary, Ministry of Home Affairs chuan a rawn ho a. Member dang te chu Pu Jintu Das, Director, Department of Agriculture, Cooperation & Farmer’s Welfare, Directorate of Jute Development, Kolkata; Pu Mahesh Kumar, Dy. Director, Ministry of Finance, Department of Expenditure (FCD), New Delhi, Pu Rajveer Singh, Superintending Engineer, Ministry of Jal Shakti, CWC, Silchar; Pu Adelbert Susngi, Regional Officer, Ministry of Road Transport & Highway, Guwahati leh Pu Moti Ram, Assistant Commissioner (NSAP), Rural Development, New Delhi te an ni. Meeting hi Chief Secretary Dr Renu Sharma in a kaihruaia. He hunah hian DM&R, PWD, PHED, P&ED, Agriculture leh Horticulture Department ten Power Point presentation an pek te an thlirho a. Power Point Presentation-ah hian Mizoram hmun hrang hranga chhiatrupna a lo thlen dan te leh siamthat hna thawhna tura mamawh zat te chiang takin an tarlang. Power Point presentation neih zawhah hian state official te leh central team te hian sawihona an nei chhunzawm nghal a. Pi K. Lalrinzuali, Secretary, DM&R chuan Lawmthu sawiin Aijal Club a thutkhawm pawimawh hi tihtawp a ni. Aijal Club a thukhawm neih zawh hian a huhovin Melthum, Hlimen, Kulikawn leh ITI venga chhiatrupna thlenna hmunhma te a hmunah an endik. Vawiin chawhma khan Central Team hian Lengpui atanga Aizawl an rawn pan pahin Sihhmui Lei dawh mek leh Sairang Dinthara Tlawng lui lianin huan thlai a tihchhiat te an endik a ni. Attachment Loading attachment...",Dated: 22 nd Jun 24 4:03 PM,https://dipr.mizoram.gov.in/post/dmr-minister-kaihruaina-hnuaiah-inter-ministerial-team-leh-state-sawrkar-aiawh-te-cyclone-remal-vanga-chhiatrupna-thleng-chungchangah-an-thukhawm |
53rd GST Council Meeting-ah Taxation Minister a tel,"910/2024-2025 Dated: Delhi the 22nd of June,2024: Vawiin khan thla riat hnua țhutkhawm neih leh hmasak ber atan Pi Nirmala Sitharaman, Union Finance Minister leh GST Council chairman ni bawk kaihhruaina hnuaiah Summit Room, Bharat Mandapam, Delhi-ah 53rd GST Council meeting neih a ni a. He meeting-ah hian Dr. Vanlalthlana, Minister, Taxation Dept. chu GST Council member a nih angin a tel a. Council meeting neih hnuhnun ber chu October 7, 2023 kha a ni. GST Council hi India rama GST chungchanga thu neitu ber a ni a. He meeting thutlukna ang zel hian India rama commercial tax lakna lian ber, GST hi kalpui a ni. Minister hi Pu R. Zosiamliana, Commissioner leh Pu HK. Lalhawngliana, Addl. Commissioner of State Tax ten an țawiawm a ni. Attachment Loading attachment...",Dated: 22 nd Jun 24 3:44 PM,https://dipr.mizoram.gov.in/post/53rd-gst-council-meeting-ah-taxation-minister-a-tel |
Subsets and Splits